ഇന്ത്യ - ന്യുസീലൻഡ് ടെസ്റ്റ് പരമ്പരയ്ക്ക് നാളെ കാൺപൂരിൽ തുടക്കം . ടെസ്റ്റ് ചരിത്രത്തിൽ ഇന്ത്യയുടെ അഞ്ഞൂറാം മത്സരം കൂടിയാണിത് . സ്പിന്നർമാർക്കെതിരെ മെച്ചപ്പെട്ട പ്രകടനം ബാറ്റ്സ്മാന്മാരിൽ നിന്ന് പ്രതീക്ഷിക്കുന്നതായി ഇന്ത്യൻ ക്യാപ്റ്റൻ കൊഹ്ലി പറഞ്ഞു . ടെസ്റ്റ് റാങ്കിംഗിലെ ഒന്നാം സ്ഥാനം തിരിച്ചുപിടിക്കാനുള്ള ശ്രമങ്ങൾക്ക് തുടക്കമിടാൻ ഇതിലും മികച്ച അവസരം ഇന്ത്യക്ക് കിട്ടില്ല . ഇന്ത്യയുടെ അഞ്ഞൂറാം ടെസ്റ്റിന് യോജിക്കുന്ന പ്രകടനം കൊഹ്ലിപ്പടയിൽ നിന്ന് പ്രതീക്ഷിക്കുകയാണ് ആരാധകർ . വെസ്റ്റിൻഡീസിലെ പരമ്പര നേട്ടത്തിന്റെ ആവേശത്തിലെത്തുന്ന ടീം ഇന്ത്യ സ്പിന്നർമാരിലൂടെ കിവികളെ കുരുക്കാൻ തന്നെയാകും ശ്രമിക്കുക . അഞ്ച് ബൌളർമാരെന്ന ഇഷ്ട കോംബിനേഷൻ കൊഹ്ലി ഇക്കുറിയും തുടർന്നേക്കും . ഇതിഹാസതാരങ്ങൾ കുറവെങ്കിലും ടീമമെന്ന നിലയിലെ പോരാട്ടവീര്യമാണ് എക്കാലവും ന്യുൂസീലൻഡിന്റെ കരുത്ത് . വില്ല്യംസൺ നയിക്കുന്ന ടീം കടലാസിൽ ഇന്ത്യയുടെ അത്രയും കരുത്തരല്ലെങ്കിലും ശക്തമായ ചെറുത്തുനിൽപ്പ് പ്രതീക്ഷിക്കാം . ആദ്യ ദിനം മുതൽ കുത്തിത്തിരിയുന്ന വിക്കറ്റല്ല കാൺപൂരിലേതെന്ന് ക്യൂറേറ്റർ അവകാശപ്പെടുന്നുണ്ടെങ്കിലും ഇന്ത്യക്ക് തന്നെയാണ് മേൽക്കൈ . അഞ്ഞൂറാം ടെസ്റ്റിനോട് അനുബന്ധിട്ട് ഇന്ത്യയുടെ മുൻ നായകരെ ആദരിക്കുന്ന ചടങ്ങും ഗ്രീൻ പാർക്കിലെ സവിശേഷതയാകും .


അൻപതുകോടി യാഹു ഉപയോക്താക്കളുടെ വിവരങ്ങൾ ഹാക്കർമാർ ചോർത്തിയെന്ന വാർത്ത ടെക് ലോകത്തെ ഞെട്ടിച്ചിരിക്കുകയാണ് . ഇതേതുടർന്ന് എത്രയും വേഗം പാസ്വേഡ് മാറ്റണമെന്ന് ഉപഭോക്താക്കളോട് യാഹൂ ആവശ്യപ്പെട്ടിട്ടുണ്ട് . 2014 മുതലാണ് ഇത്തരത്തിൽ വിവരങ്ങൾ ചോർന്ന് തുടങ്ങിയതെന്നുമാണ് പുറത്തു വരുന്ന റിപ്പോർട്ട് . സംഭവത്തെക്കുറിച്ച് അന്വേഷണം ആരംഭിച്ചിട്ടുണ്ട് . ലോകത്തിലെ മുൻനിര ഇന്റർനെറ്റ് കമ്പനികളിലൊന്നായിരുന്ന യാഹു തങ്ങളുടെ പ്രധാന സേവനങ്ങളായ ഇന്റർനെറ്റ് അടക്കമുള്ളവ വെരിസോൺ കമ്യൂണിക്കേഷൻസിനു 500 കോടി ഡോളറിനു വിൽക്കാനുള്ള ശ്രമം ആരംഭിച്ചിരിക്കുന്നതിനിടെയാണ് ഇത്തരമൊരു ഹാക്കിങ് റിപ്പോർട്ടുകൾ പുറത്തു വന്നിരിക്കുന്നത് . ഉപയോക്താക്കളുടെ പേര് , ഇമെയിൽ , ടെലഫോൺ നമ്പർ , പാസ്വേഡ് തുടങ്ങിയവയാണ് ഹാക്കർമാർ ചോർത്തിയത് . അതേസമയം , ക്രെഡിറ്റ്കാർഡ് വിവരങ്ങൾ ചോർന്നിട്ടില്ലെന്നാണ് കമ്പനിയുടെ നിലപാട് . അതിനിടയിൽ യാഹൂവിന് എതിരെ പരാതിയുമായി ഉപയോക്താക്കൾ . അമേരിക്കയിലെ കാലിഫോർണിയയിലെ സൻജോസിലെ കോടതിയിൽ റോണാൽഡ് ഷാവാർത്ത് എന്ന വ്യക്തിയാണ് യാഹൂവിന് എതിരെ പരാതി നൽകിയിരിക്കുന്നത് . 50 കോടിപ്പേരുടെ വിവരങ്ങൾ ചോർന്നതിനാൽ അത് യാഹൂവിൻറെ ഉത്തരവാദിത്വമില്ലായ്മയാണെന്നും ഇതിന് കൃത്യമായ നഷ്ടപരിഹാരം ലഭിക്കണമെന്നുമാണ് കേസ് .


ഗൂഗിളിന്റെ സ്മാർട് ഫോൺ ബ്രാൻഡായ പിക്സലിന്റെ പുതിയ പതിപ്പുകൾ പ്രഖ്യാപിച്ചു . സ്മാർട്ടർ ക്യാമറ , സ്റ്റീരിയോ സ്പീക്കറുകൾ എന്നിവയാണ് പിക്സൽ 2 , പിക്സൽ 2 എക്സ് എൽ ഫോണുകളുടെ പ്രത്യേകത . അമേരിക്കയിൽ പുറത്തിറക്കുന്ന ദിവസം തന്നെ ഈ ഫോണുകൾ ഇന്ത്യയിലും ലഭ്യമാകും . ഇന്ത്യയിൽ ഈ ഫോണുകൾക്ക് 61000 രൂപ മുതലായിരിക്കും വില . പിക്സൽ 264 ജിബി മോഡലിന് 61000 രൂപയും 128 ജിബി മോഡലിന് 70000 രൂപയുമായിരിക്കും വില . പിക്സൽ 2 എക്സ് എൽ 64 ജിബി മോഡലിന് 73000 രൂപയും 128 ജിബി മോഡലിന് 83000 രൂപയുമായിരിക്കും വില . ഒക്ടോബർ 26 മുതൽ പ്രീ - ഓർഡർ ചെയ്യാനാകുമെന്ന് പ്രതീക്ഷിക്കുന്ന പിക്സൽ ഫോണുകൾ നവംബർ ഒന്നു മുതൽ വിൽപന ആരംഭിക്കുമെന്നും സൂചനയുണ്ട് . പിക്സൽ 2 എക്സ് എൽ നവംബർ 15 മുതൽ ആയിരിക്കും ലഭ്യമാകുകയെന്നാണ് റിപ്പോർട്ട് . ഓൺലൈനിൽ ഫ്ലിപ്കാർട്ടിൽ ആയിരിക്കും പിക്സൽ ഫോണുകൾ ലഭ്യമാകുക . അമേരിക്കയിൽ പിക്സൽ 2ന് 649 ഡോളറും പിക്സൽ 2 എക്സ് എലിന് 849 ഡോളറുമായിരിക്കും വില . പിക്സൽ 2 , പിക്സൽ 2 എക്സ് എൽ ഫോണുകളുടെ പ്രത്യേകതകൾ . . .


തിരക്കേറിയ ഉത്സവ സമയങ്ങളിൽ കൈയ്യിൽ കിട്ടിയ ട്രെയിൻ ടിക്കറ്റ് വെയിറ്റിങ് ലിസ്റ്റിൽ ആയിപ്പോയെന്ന് കരുതി റദ്ദാക്കുന്നത് ബുദ്ധിയല്ലെന്നാണ് കണക്കുകൾ . വെയിറ്റിങ് ലിസ്റ്റിലുള്ള ടിക്കറ്റുകൾ കൺഫേം ആയി മാറാൻ സമീപ കാലത്തായി സാധ്യതകൾ കൂടിയിട്ടുണ്ടെന്നാണ് ഈ രംഗത്ത് പ്രവർത്തിക്കുന്ന ഒരു ഏജൻസി സർവ്വേ നടത്തി കണ്ടെത്തിയിരിക്കുന്നത് . അതായത് ടിക്കറ്റുകൾ വെയിറ്റിങ് ലിസ്റ്റാണെന്ന് കരുതി ആദ്യമേ ക്യാൻസൽ ചെയ്യുന്നത് മണ്ടത്തരമാണെന്നർത്ഥം 2015ലെ ദീപാവലി സമയത്ത് വെയിറ്റിങ് ലിസ്റ്റ് ടിക്കറ്റുകൾ കൺഫേം ആയി മാറത്തതിന്റെ പേരിൽ 25.5 ശതമാനത്തോളം പേരാണ് ക്യാൻസൽ ചെയ്തിരുന്നത് . എന്നാൽ 2016ലും 2017ലും ഇത്തരത്തിൽ ക്യാൻസൽ ചെയ്യേണ്ടി വന്നിട്ടുള്ളത് 18 ശതമാനത്തോളം പേർക്ക് മാത്രമാണത്രെ . അതായത് കഴിഞ്ഞ രണ്ട് വർഷമായി കൂടുതൽ പേർക്ക് ടിക്കറ്റുകൾ കൺഫേം ആയി കിട്ടുന്നുണ്ടെന്ന് അർത്ഥം . ഒരു കോടിയോളം സജീവ ഉപയോക്താക്കളുള്ള റെയിൽ യാത്രി എന്ന പോർട്ടലാണ് കണക്കുകൾ ശേഖരിച്ച് ഇത്തരമൊരു നിരീക്ഷണം നടത്തിയിരിക്കുന്നത് . കൂടുതൽ വെയിറ്റിങ് ലിസ്റ്റ് ടിക്കറ്റുകൾ വിറ്റഴിയുന്ന ഉത്സവ സീസണുകളിലെ കണക്കുകളാണ് പരിശോധിച്ചത് . സമീപ കാലങ്ങളായി കൂടുതൽ തിരക്കുള്ള റൂട്ടുകളിൽ ഉത്സവ സമയത്ത് പ്രത്യേക ട്രെയിനുകളും അഡീഷണൽ കോച്ചുകളും റെയിൽവെ അനുവദിക്കുന്നത് കൊണ്ടാണ് ഇങ്ങനെയൊരു മാറ്റം വന്നതെന്നാണ് ചില റെയിവെ ഉദ്ദ്യോഗസ്ഥർ പ്രതികരിച്ചത് . കഴിഞ്ഞ മൂന്ന് വർങ്ങളിലെ ഉത്സവ സീസണുകളിൽ 152 അധിക ട്രെയിനുകളും 64,840 അധിക ട്രിപ്പുകളും റെയിൽവെ സജ്ജീകരിച്ചിരുന്നു . ഇത് കാരണം കൂടുതൽ പേർക്ക് യാത്ര ചെയ്യാൻ അവസരം ലഭിച്ചു . വർദ്ധിപ്പിക്കുന്ന കോച്ചുകളിലേക്കുള്ള ടിക്കറ്റുകൾ ചാർട്ട് തയ്യാറാക്കുമ്പാഴാണ് കൺഫേം ചെയ്ത് നൽകാറുള്ളത് .


ഇന്ത്യയെക്കുറിച്ച് പുതിയ പ്രസ്താവനയുമായി ലോകബാങ്ക് . ആഗോളഭീമന്മാരുടെ ആസ്ഥാനമായ സിലിക്കൺ വാലിയായി മാറാനുള്ള ശേഷി ഇന്ത്യയ്ക്കുണ്ടാകുമെന്നാണ് ലോക ബാങ്ക് പ്രവചിച്ചിട്ടുള്ളത് . അഞ്ച് വർഷത്തിനകം ഈ നേട്ടം ഇന്ത്യ സ്വന്തമാക്കുമെന്നും ലോകബാങ്ക് ചൂണ്ടിക്കാണിക്കുന്നു . വികസ്വരരാജ്യങ്ങളിലെ വളർച്ചയെക്കുറിച്ച് ലോകബാങ്ക് പുറത്തിറക്കിയ റിപ്പോർട്ടിലാണ് ഇന്ത്യയെക്കുറിച്ചുള്ള നിർണായക വെളിപ്പെടുത്തലുള്ളത് . ലോകബാങ്ക് ഇന്ത്യയുടെ തലവൻ ജുനൈദ് കമാലാണ് ഇക്കാര്യങ്ങൾ ചൂണ്ടിക്കാണിക്കുന്നത് . കുറഞ്ഞ വരുമാനമുള്ള രാജ്യത്തിൽ നിന്ന് ഉയർന്ന വരുമാനമുള്ള രാജ്യമായി ഇന്ത്യ ഉയരേണ്ടതുണ്ട് . ലോകം മാറുകയാണെന്നും ഇതിനാവശ്യമായ അന്തരീക്ഷം സൃഷ്ടിക്കുന്നതോടെ ഇന്ത്യ സാങ്കേതിക വിദ്യ ഉൾപ്പെടെയുള്ള രംഗങ്ങളിൽ ഇന്ത്യ വികസിക്കുമെന്നും ജുനൈദ് ചൂണ്ടിക്കാണിക്കുന്നു . " വികസ്വര രാജ്യങ്ങളിലെ പുതുമകൾ " എന്ന വിഷയത്തിൽ സമർപ്പിച്ച റിപ്പോർട്ടിലാണ് ഇക്കാര്യങ്ങൾ പരാമർശിക്കുന്നത് . റിപ്പോർട്ട് പ്രസിദ്ധീകരിച്ച ശേഷം സംസാരിക്കുമ്പോഴാണ് ജുനൈദ് ഇക്കാര്യങ്ങൾ വ്യക്തമാക്കിയത് . നൂതനമായ മാർഗ്ഗങ്ങൾ കണ്ടെത്തിയില്ലെങ്കിൽ ഇന്ത്യയിലെ കമ്പനികൾ മുരടിച്ചുപോകുമെന്നും വികസ്വര രാജ്യങ്ങളിൽ കണ്ടുപിടുത്തം , ഗവേഷണം എന്നിവ നടത്തുന്നതിൽ നിക്ഷേപം വരുന്നുണ്ടെന്നും ജുനൈദ് വ്യക്കമാക്കി . നയരൂപീകരണത്തിൽ വേറിട്ട ചിന്തകൾ ഉണ്ടായാൽ അടുത്ത അഞ്ച് വർഷത്തിനിടയിൽ ഇന്ത്യയ്ക്ക് സിലിക്കൺ വാലിയായി മാറാൻ കഴിയുമെന്നും അതിന് ഈ രംഗത്തെ നിക്ഷേപം വർധിപ്പിക്കേണ്ടതുണ്ടെന്നും അദ്ദേഹം കൂട്ടിച്ചേർക്കുന്നു .


ഇന്ത്യൻ ഓഹരി വിപണിയിൽ വൻ കുതിപ്പ് . വെള്ളിയാഴ്ച വ്യാപാരം അവസാനിപ്പിക്കുമ്പോൾ മുംബൈ ഓഹരി സൂചികയായ സെൻസെക്സ് ചരിത്രത്തിലെ ഏറ്റവും വലിയ ഉയരത്തിലായിരുന്നു . 650 . 19 പോയിന്റിന്റെ നേട്ടത്തോടെ 22994.23ലാണ് കച്ചവടം അവസാനിപ്പിച്ചത് . ദേശീയ ഓഹരി സൂചികയായ നിഫ്റ്റിയിലും കുതിപ്പ് പ്രകടമായിരുന്നു . ഒറ്റ ദിവസം കൊണ്ട് 198.95 പോയിന്റിന്റെ നേട്ടമാണ് നിഫ്റ്റി നേടിയത് . പൊതുതിരഞ്ഞെടുപ്പിന്റെ അവസാനഘട്ടം തിങ്കളാഴ്ച പൂർത്തിയാകുന്നതോടെ എക്സിറ്റ് പോൾ ഫലങ്ങൾ പുറത്തുവരുമെന്ന തിരിച്ചറിവാണ് വിപണിയുടെ കുതിപ്പിനു പിന്നിലെന്നു വിദഗ്ധർ വിലയിരുത്തുന്നു . ഔദ്യോഗിക ഫലം മെയ് 16നാണ് പുറത്തുവരിക . ഗുജറാത്ത് മുഖ്യമന്ത്രി നരേന്ദ്ര മോദി പ്രധാനമന്ത്രിയാകുമെന്ന രീതിയിലുള്ള സൂചനകളാണ് വിപണിയെ ഉത്തേജിപ്പിക്കുന്നത് . ആദ്യമായാണ് സെൻസെക്സ് 23000 ഭേദിക്കുന്നത് . മോഡി ഭരണത്തിലെത്തിയാൽ നേട്ടമുണ്ടാകുമെന്ന് കരുതുന്ന നിർമാണമേഖലയാണ് വൻ ലാഭമുണ്ടാക്കിയത് . പുതിയ സർക്കാറിന്റെ സാമ്പത്തിക നയം അനുകൂലമാകുമെന്ന പ്രതീക്ഷയിൽ ബാങ്ക് ഓഹരികളിലേക്കും വൻതോതിൽ പണമൊഴുകുന്നുണ്ട് . ശതമാനക്കണക്ക് നോക്കുകയാണെങ്കിൽ എച്ച്ഡിഐഎൽ , ടോറന്റ് പവർ , യെസ് ബാങ്ക് , യൂനിടെക് , ഐഡിഎഫ്സി കമ്പനികളാണ് ഏറെ നേട്ടമുണ്ടാക്കിയത് . ആരോഗ്യമേഖലയുമായി ബന്ധപ്പെട്ട ഓഹരികളിലാണ് ചെറിയതോതിലെങ്കിലും ഇടവ് പ്രകടമായത് .


സോഷ്യൽ മീഡിയ ഉപയോഗം ലഹരിപോലെയാകുകയാണെന്ന് ഫേസ്ബുക്ക് മുൻ എഞ്ചിനീയർ ജസ്റ്റിൻ റോണെൻസ്റ്റീൻ . ഫെയ്സ്ബുക്കിലെ ലൈക്ക് ബട്ടൺ വികസിപ്പിച്ചത് ഇദ്ദേഹമാണ് . എന്നാൽ തൻറെ ഫോണിൽ നിന്ന് എല്ലാ സോഷ്യൽ മീഡിയ ആപ്പുകളും അദ്ദേഹം ഒഴിവാക്കിയിരിക്കുകയാണ് . സോഷ്യൽ മീഡിയ ഉപയോഗം ഹെറോയിൻറെ ലഹരി പോലെ കീഴ്പ്പെടുത്തുന്നുവെന്ന് ചൂണ്ടിക്കാട്ടിയാണ് അദ്ദേഹം ആപ്പുകൾ ഉപേക്ഷിച്ചത് എന്ന് ഇദ്ദേഹം വ്യക്തമാക്കുന്നു . റെഡ്ഡിറ്റ് , സ്നാപ്ചാറ്റ് തുടങ്ങിയ ആപ്ലിക്കേഷനുകളാണ് ജസ്റ്റിൻ ഉപേഷിച്ചത് . ഫേസ്ബുക്ക് ഉപയോഗം അത്യവശ്യത്തിന് മാത്രമാക്കി , അതും ലൈറ്റ് പതിപ്പ് മാത്രം . ഫേസ്ബുക്ക് ലൈക്കുകൾ വ്യാജ സന്തോഷമാണ് നൽകുന്നതെന്ന് ജസ്റ്റിൻ പറഞ്ഞു . 2007ലാണ് ജസ്റ്റിൻ ഫെയ്സ്ബുക്ക് ലൈക്ക് ബട്ടൺ കണ്ടെത്തിയത് . അമിതമായ സോഷ്യൽ മീഡിയ ഉപയോഗം മടുപ്പും മാനസിക സമ്മർദ്ദവും സൃഷ്ടിക്കുമെന്ന പഠനങ്ങൾ ശരിവയ്ക്കുന്നതാണ് ജസ്റ്റിന്റെ വാക്കുകളെന്നാണ് അന്താരാഷ്ട്ര മാധ്യമങ്ങൾ വിലയിരുത്തുന്നത് . സോഷ്യൽ മീഡിയ ഉപയോഗം മടുത്ത് ആപ്പുകൾ ഉപേക്ഷിച്ച ജസ്റ്റിന് കൂട്ടായി മറ്റൊരാൾ കൂടിയുണ്ട് . ലൈക്ക് ബട്ടൺ കണ്ടെത്തിയ ടീമിൽ അംഗമായിരുന്ന ലേ പേൾമാനാണ് അത് . സോഷ്യൽ മീഡിയ ആപ്പുകൾ മടുത്തുവെന്ന് ലേ പേൾമാൻ വ്യക്തമാക്കി . ഫെയ്സ്ബുക്ക് ന്യൂസ് ഫീഡ് ബ്ലോക്ക് ചെയ്യുന്നതിന് ബ്രൌസർ പ്ലഗ് ഇൻ വരെ ഇൻസ്റ്റാൾ ചെയ്തിരിക്കുകയാണ് അവർ .


വിരമിച്ചശേഷവും ഏറ്റവും കൂടുതൽ ആരാധകരുള്ള ക്രിക്കറ്റ് താരങ്ങളിലൊരാളാണ് വീരേന്ദർ സെവാഗ് . സെവാഗിന്റെ സോഷ്യൽ മീഡിയ ഇടപെടലുകൾ ആരാധകർക്ക് അത്രമേൽ പ്രിയപ്പെട്ടവയുമാണ് . ഒരുപക്ഷെ ട്വിറ്ററിൽ സാക്ഷാൽ സച്ചിനെക്കാൾ ആരാധകരുടെ സ്നേഹം നേടുന്ന താരം കൂടിയാണ് സെവാഗ് . എന്തുകൊണ്ടാണ് സെവാഗിനെ ആരാധകർ അത്രമേൽ സ്നേഹിക്കുന്നത് . അതിനുള്ള ഉത്തരമായിരുന്നു സെവാഗ് കഴിഞ്ഞ ദിവസം ഒരു ട്വീറ്റിലൂടെ നൽകിയത് . സെവാഗിന്റെ ട്വിറ്റർ ഫാൻ പേജിൽ ജൻമദിനാശംസ നൽകണമെന്ന് ആവശ്യപ്പെട്ട ഒരു കുഞ്ഞാരാധകന് ജൻമദിനാശംസ നേർന്നാണ് സെവാഗ് ആരാധകരെ കൈയിലെടുത്തത് . സെവാഗിന്റെ മറ്റൊരാരാധകനാണ് കുഞ്ഞ് ആരാധകന്റെ പിറന്നാളിന്റെ കാര്യം വീരുവിന്റെ ശ്രദ്ധയിൽപ്പെടുത്തിയത് . സാധാരണഗതിയിൽ ഇത്തരം ആവശ്യങ്ങൾക്ക് മുന്നിൽ കളിക്കാർ നിശബ്ദരാവുകയാണ് പതിവെങ്കിൽ സെവാഗ് അവിടെ വ്യത്യസ്തനായി . ശിബ് നാരായൺ എന്ന ബാലന് സെവാഗ് നേരിട്ട് ജൻമദിനാശംസ നേർന്നു . സെവാഗിന്റെ ജൻമദിനാശംസ കുഞ്ഞാരാധകന് പിറന്നാളിന് ലഭിച്ച ഇരട്ടിമധുരമായി . പറഞ്ഞറിയിക്കാനാവാത്ത സന്തോഷമുണ്ടെന്നും തന്റെ സ്വപ്പ്ന സാക്ഷാത്കാരമാണിതെന്നും ആയിരുന്നു സെവാഗിന്റെ ജൻമദിനാശംസയ്ക്കുള്ള ആരാധകന്റെ മറുപടി .


ബി സി സി ഐ 455 കോ ടി രൂ പ ന ഷ്ട പ രി ഹാ ര മാ യി ന ൽ ക ണ മെ ന്ന് പാ ക് ക്രി ക്ക റ്റ് ബോ ർ ഡ് . പാ ക്കി സ്ഥാ നി ൽ ഇ ന്ത്യ ദ്വി രാ ഷ്ട്ര പ ര മ്പ ര ക ളി ക്കാ തി രു ന്ന തി ൻറെ ന ഷ്ട പ രി ഹാ ര മാ യാ ണ് 70 ദ ശ ല ക്ഷം ഡോ ള ർ പി സി ബി ആ വ ശ്യ പ്പെ ട്ടി രി ക്കു ന്ന ത് . ഇ ക്കാ ര്യം ചൂ ണ്ടി ക്കാ ട്ടി ഐ സി സി ത ർ ക്ക പ രി ഹാ ര സ മി തി ക്കു മു മ്പാ കെ പി സി ബി ഉ ട ൻ പ രാ തി ന ൽ കും . ആ റ് ദ്വി രാ ഷ്ട്ര പ ര മ്പ ര ക ളി ക്കാ ൻ ബി സി സി ഐ ത ങ്ങ ളു മാ യി 2014 ൽ ക രാ ർ ഒ പ്പി ട്ടു . ഇ തി ൽ ആ ദ്യ പരമ്പര പാ ക്കി സ്ഥാ നി ൽ ന ട ക്കു മെ ന്നാ ണ് തീ രു മാ നി ച്ചി രു ന്ന ത് . എ ന്നാ ൽ അ ത് ഇ തു വ രെ യും ന ട ന്നി ട്ടി ല്ലെ ന്നും പി സി ബി ചെ യ ർ മാ ൻ ന ജം സേ ത്തി പ റ ഞ്ഞു . പാ ക്കി സ്ഥാ നു മാ യി ക ളി ക്കു ന്ന തി ന് യാ തൊ രു പ്ര ശ്ന ങ്ങ ളു മി ല്ലാ തി രി ക്കെ 2008 മു ത ൽ ത ങ്ങ ളു മാ യി ദ്വി രാ ഷ്ട്ര പ ര മ്പ ര ക ളി ക്കു ന്ന തി ൽ നി ന്നും ഇ ന്ത്യ പി ൻ മാ റി യെ ന്നും സേ ത്തി പ റ ഞ്ഞു . 2015 മു ത ൽ 2023 വ രെ ആ റ് ദ്വി രാ ഷ്ട്ര പ ര മ്പ ര ക ൾ ക ളി ക്കു ന്ന തി നാ ണ് ബി സി സി ഐ യു മാ യി ക രാ റി ലാ യ ത് . ത ങ്ങ ളു ടെ ഹോം മാ ച്ചു ക ൾ ഇ രു രാ ജ്യ ങ്ങ ൾ ക്കും സ മ്മ ത മു ള്ള നി ഷ്പ ക്ഷ വേ ദി യി ൽ ക ളി ക്കാ മെ ന്നു വ രെ നി ർ ദേ ശം വ ച്ച താ ണെ ന്നും പി സി ബി ചെ യ ർ മാ ൻ പ റ യു ന്നു . നി ഷ്പ ക്ഷ വേ ദി യി ൽ പോ ലും ക ളി ക്കാ ൻ ഇ ന്ത്യ ത യാ റാ കാ ത്ത തു മൂ ലം പി സി ബി ക്ക് ക ന ത്ത ന ഷ്ട മാ ണ് ബി സി സി ഐ വ രു ത്തി വ ച്ചി രി ക്കു ന്ന ത് . കൂ ടി യാ ലോ ച ന ക ൾ ക്കു ശേ ഷം എ ത്ര യും വേ ഗം ന ഷ്ട പ രി ഹാ രം ആ വ ശ്യ പ്പെ ട്ടു ള്ള പ രാ തി ന ൽ കു മെ ന്നും പി സി ബി ചെ യ ർ മാ ൻ കൂ ട്ടി ച്ചേ ർ ത്തു .


ഏകദിന പരമ്പരയിലെ അവസാനത്തെ മത്സരത്തിലും ദക്ഷിണാഫ്രിക്കയ്ക്ക് എതിരെ ടീം ഇന്ത്യക്ക് തകർപ്പൻ ജയം . നായകൻ വിരാട് കോലിയുടെ സെഞ്ച്വറി പ്രകടനത്തിന്റെയും ഭുവനേശ് കുമാറിന് പകരം ടീമിൽ അവസരം കിട്ടിയ താക്കൂറിന്റെ നാല് വിക്കറ്റ് നേട്ടത്തിലുമാണ് ഇന്ത്യ തകർപ്പൻ വിജയം സ്വന്തമാക്കിയത് . ദക്ഷിണാഫ്രിക്ക ഉയർത്തിയ 205 റൺസിന്റെ ലക്ഷ്യം പിന്തുടർന്ന ഇന്ത്യ 107 പന്തുകൾ ബാക്കിനിൽക്കെ രണ്ട് വിക്കറ്റ് നഷ്ടത്തിൽ വിജയം സ്വന്തമാക്കി . മറുപടി ബാറ്റിംഗിനിറങ്ങിയ ഇന്ത്യക്ക് വലിയ സ്കോറിലെത്തും മുന്നേ ഓപ്പണർമാരെ നഷ്ടപ്പെട്ടിരുന്നു . 18 പന്തുകളിൽ നിന്ന് രണ്ട് ഫോറുകൾ ഉൾപ്പടെ 18 റൺസ് എടുത്ത് ധവാനും 13 പന്തുകളിൽ നിന്ന് മൂന്ന് ഫോറുകൾ ഉൾപ്പടെ 15 റൺസ് എടുത്ത് രോഹിത് ശർമ്മയും പുറത്തായി . എന്നാൽ പിന്നീട് നായകൻ വിരാട് കോലിയും അജിങ്ക്യ രഹാനെയും ചേർന്ന് ടീം ഇന്ത്യയുടെ സ്കോറിംഗിന് വേഗം കുറയ്ക്കാതെ നോക്കുകയായിരുന്നു . വിരാട് കോലി തകർത്ത് മുന്നേറിയപ്പോൾ അജിങ്ക്യ രഹാനെ നായകന് മികച്ച പിന്തുണ നൽകുകയായിരുന്നു . 96 പന്തുകളിൽ നിന്ന് രണ്ട് സിക്സറും 19 ഫോറുകളും ഉൾപ്പടെ 129 റൺസ് എടുത്ത് പുറത്താകാതെ നിന്നു . അജിങ്ക്യ രഹാനെ 50 പന്തുകളിൽ നിന്ന് മൂന്ന് ഫോറുകൾ ഉൾപ്പടെ 34 റൺസുമായി പുറത്താകാതെ നിന്നു . നേരത്തെ ടോസ് നേടിയ ടീം ഇന്ത്യയുടെ നായകൻ വിരാട് കോലി ദക്ഷിണാഫ്രിക്കയെ ബാറ്റിംഗിന് അയക്കുകയായിരുന്നു . ഭുവനേശ് കുമാറിന് പകരം ടീമിൽ അവസരം കിട്ടിയ താക്കൂറിന്റെ തകർപ്പൻ പ്രകടനത്തിൽ ദക്ഷിണാഫ്രിക്ക ചെറിയ സ്കോറിന് പുറത്താകുകയും ചെയ്തു . ദക്ഷിണാഫ്രിക്കയെ ടീം ഇന്ത്യ 46.5 ഓവറിൽ 204 റൺസിന് ആണ് പുറത്താക്കിയത് . മോശമല്ലാത്ത തുടക്കം കിട്ടിയ ദക്ഷിണാഫ്രിക്കയെ ആദ്യം ഞെട്ടിച്ചത് താക്കൂർ ആയിരുന്നു . 10 റൺസ് എടുത്തിരുന്ന അംലയാണ് ആദ്യം പുറത്തായത് . വിക്കറ്റ് നഷ്ടപ്പെട്ടെങ്കിലും സ്കോറിംഗിന് വേഗം കുറയ്ക്കാതെ ബാറ്റിംഗ് തുടർന്ന ദക്ഷിണാഫ്രിക്കയുടെ രണ്ടാമത്തെ ബാറ്റ്സ്മാനെയും താക്കൂർ അധികം വൈകാതെ പറഞ്ഞയച്ചു . മർക്രത്തെയായിരുന്നു താക്കൂർ അടുത്തതായി പുറത്താക്കിയത് . എബി ഡിവില്യേഴ്സിനെ പുറത്താക്കി ചാഹലും ദക്ഷിണാഫ്രിക്കയെ വിരിഞ്ഞുകെട്ടി . കിട്ടിയ അവസരം മുതലാക്കി പന്തെറിഞ്ഞ താക്കൂർ നാല് വിക്കറ്റുകൾ വീഴ്ത്തിയപ്പോൾ ചാഹൽ രണ്ട് വിക്കറ്റുകൾ സ്വന്തമാക്കി . ദക്ഷിണാഫ്രിക്കൻ നിരയിൽ പൊരുതി നോക്കിയ സോണ്ടോയെയും ( 54 ) പുറത്താക്കിയത് ചാഹലാണ് . ഭുംറ രണ്ടു വിക്കറ്റും യാദവും പാണ്ഡ്യയും ഓരോ വിക്കറ്റും സ്വന്തമാക്കി . ആറ് മത്സരങ്ങളുള്ള പരമ്പരയിൽ നാല് ജയവുമായി ടീം ഇന്ത്യ പരമ്പര നേരത്തെ സ്വന്തമാക്കിയിരുന്നു .


ഇന്ത്യയിലെ വിലയെ അപേക്ഷിച്ച് നല്ല വ്യത്യാസമാണ് ഐഫോൺ 7ന് അമേരിക്കയിലുള്ളത് . അടുത്തിടെയാണ് ഐഫോൺ 7 , ഐഫോൺ 7 പ്ലസ് എന്നിവയുടെ സിം ഫ്രീ പതിപ്പുകൾ അമേരിക്കയിൽ വിൽപന ആരംഭിച്ചിരിക്കുന്നത് . എ ടി ആൻഡ് ടി , സ്പ്രിൻറ് , വെരിസോൺ , ടി - മൊബൈൽ എന്നീ ഓൺലൈൻ റീട്ടെയിലർ വഴി ആപ്പിൾ ഫോൺ വാങ്ങാനാകും . ഡെലിവറി അഡ്രസ് നൽകുമ്പോൾ അമേരിക്കയിലുള്ള നിങ്ങളുടെ സുഹൃത്തുക്കളുടെയോ കുടുംബാംഗങ്ങളുടെയോ അഡ്രസ് നൽകിയാൽ മതി . സിഡിഎംഎ , ജിഎസ്എം നെറ്റ്വർക്കുകൾ പിന്തുണയ്ക്കുമെന്നതിനാൽ സിം ഫ്രീ പതിപ്പ് വാങ്ങിയാലും നിങ്ങളുടെ സ്വന്തം മൊബൈൽ നമ്പർ തന്നെ ഈ ഐഫോണിലും ഉപയോഗിക്കാനാകും . എന്നാൽ ഐഫോൺ 7 , ഐഫോൺ 7 പ്ലസ് വേരിയൻറുകളിലെ ഏറ്റവും ജനപ്രിയ കളറായ ജെറ്റ് ബ്ലാക്ക് പതിപ്പ് ലഭിക്കാൻ 6 - 8 ആഴ്ചകൾ കാത്തിരിക്കേണ്ടി വരും . ഇനി ഐഫോൺ 7 , ഐഫോൺ 7 പ്ലസ് ഫോണുകളുടെ ഇന്ത്യയിലെയും അമേരിക്കയിലെയും വില വ്യത്യാസം നോക്കാം . . . ഐഫോൺ 7 ഐഫോൺ 7 പ്ലസ്


' മേക്ക് ഇൻ ഇന്ത്യ ' പദ്ധതിയുടെ ഭാഗമായി ചൈനയിൽ നിന്നുള്ള മൊബൈൽ ഫോണുകളുടേതടക്കം പല ഉത്പ്പനങ്ങളുടേയും ഇറക്കുമതിയ്ക്ക് നിയന്ത്രണം ഏർപ്പെടുത്താൻ കേന്ദ്ര സർക്കാർ ആലോചിയ്ക്കുന്നു . ഇത്തരം ഉത്പ്പന്നങ്ങൾക്ക് പകരം തദ്ദേശീയമായി ഉത്പ്പന്നങ്ങൾ നിർമ്മിയ്ക്കാനാണ് ആലോചന . ഇന്ത്യയിൽ ഏറെ പ്രചാരത്തിലുള്ള ചൈനീസ് മൊബൈലായ സിയോമി ഉൾപ്പെടയുള്ള വയ്ക്ക് നിയന്ത്രണം ഏർപ്പെടുത്തും . ചൈനയിൽ നിന്ന് ഇറക്കുമതി ചെയ്യുന്ന ടെലികോം ഉത്പ്പന്നങ്ങൾക്ക് പകരം കുറഞ്ഞ നിരക്കിലും ഉയർന്ന ഗുണമേന്മയിലും തദ്ദേശീയമായി ഉത്പ്പന്നങ്ങൾ നിർമ്മിയ്ക്കാനാണ് ഇന്ത്യയുടെ നീക്കം . അടുത്ത പത്ത് വർഷത്തിനിടെ ഇക്കാര്യത്തിൽ ബദൽ ഉത്പ്പന്നങ്ങൾ ഇന്ത്യ നിർമ്മിയ്ക്കുമെന്ന് ചില ഉന്നത ഉദ്യോഗസ്ഥർ പറയുന്നു . ഗുരുതരമായ ആരോഗ്യ പ്രശ്നങ്ങൾ ഉണ്ടാക്കുന്നവയും ഗുണമേന്മയില്ലാത്തവയുമാണ് ചൈനയിൽ നിന്ന് ഇറക്കുമതി ചെയ്യുന്ന പല ഉത്പ്പന്നങ്ങളുമെന്ന് റിപ്പോർട്ടുണ്ടായിരുന്നു . മൊബൈൽ ഫോണുകൾ , ലാപ്ടോപ്പുകൾ , സഡികൾ , ഓട്ടോ സീറ്റ് കവറുകൾ , സെറാമിക്സ് എന്നിവ ഉൾപ്പടെ 1500 ഓളം ചൈനീസ് ഉത്പ്പന്നങ്ങൾക്കാണ് നിയന്ത്രണം ഏർപ്പെടുത്തുന്നത് . 15 കോടിയിലധികം രൂപയുടെ ഇറക്കുമതിയാണ് പ്രാഥമിക ഘട്ടത്തിൽ നിയന്ത്രിയ്ക്കുന്നത് .


ലോക സിനിമയിൽ തന്നെ കളക്ഷനിൽ പുതിയ റെക്കോഡ് സൃഷ്ടിച്ച സിനിമയാണ് അവഞ്ചേഴ്സ് ; ഇൻഫിനിറ്റി വാർ . അത്രത്തോളം ആരാധകരാണ് ചിത്രത്തിലുള്ളത് . എന്നാൽ യുഎസ്സിൽ അവഞ്ചേഴ്സ് ; ഇൻഫിനിറ്റി വാറിന് ഒരു കട്ട ഫാനുണ്ട് . യൂട്യൂബറായ ടോണി മിച്ചെൽ ആണ് ആ കട്ട ഫാൻ . 45 തവണ ടോണി സിനിമ കണ്ടുവെന്ന് അറിയുമ്പോഴാണ് ആരാധനയുടെ എത്രത്തോളമുണ്ടെന്ന് മനസ്സിലാകുക . നാൽപ്പത്തിയഞ്ച് തവണ കണ്ടുവെന്ന് ടോണി വെറുതെ പറയുകയല്ല . ടിക്കറ്റും സാമൂഹ്യ മാധ്യമങ്ങളിൽ പോസ്റ്റ് ചെയ്തിട്ടുണ്ട് . മൂന്ന് ദിവസത്തിനുള്ളിൽ അഞ്ച് തവണ സിനിമ കണ്ട ടോണി സിനിമ ബ്ലുറേയിൽ ഇറങ്ങുന്നതുവരെ കാണാൻ തീരുമാനിക്കുകയായിരുന്നു . ഏതാണ് 1000 ഡോളറാണ് ചിലവ് പ്രതീക്ഷിക്കുന്നത് . ടോണിയുടെ സിനിമ ഭ്രമം കണ്ട് ഐമാക്സ് 50 ടിക്കറ്റ് വാഗ്ദാനം നൽകിയിട്ടുണ്ട് . മാർവലിൻറെ സൂപ്പർ ഹീറോ താരങ്ങൾ എല്ലാം അണിനിരന്ന ഈ ബ്രഹ്മാണ്ഡ ചിത്രം ലോകത്താകമാനം ബോക്സ് ഓഫീസിൽ നിന്നും പത്ത് ദിവസത്തിനുള്ളിൽ 6450 കോടി രൂപ ഉണ്ടാക്കിയിരുന്നു .


കിട്ടാക്കടം പെരുകുന്നത് രാജ്യത്തെ ബാങ്കിങ് മേഖലയ്ക്ക് കടുത്ത ക്ഷീണമേൽപ്പിക്കുന്നു . ഇന്ത്യയിലെ ഏറ്റവും വലിയ സ്വകാര്യ ബാങ്കായ ഐ . സി . ഐ . സി . ഐ ബാങ്കിന്റെ ലാഭത്തിൽ 34 % ഇടിവാണ് കിട്ടാക്കടം കൊണ്ട് ഉണ്ടായിരിക്കുന്നത് . ജൂലൈ മുതൽ സെപ്റ്റംബർ വരെയുള്ള ത്രൈമാസ കാലയളവിലെ ബാങ്കിന്റെ ലാഭം 2058 കോടി രൂപയാണ് . കഴിഞ്ഞ വർഷം ഇതേ കാലയളവിൽ 3102 കോടിയായിരുന്നു അറ്റാദായം . കിട്ടാക്കടം ഈ ത്രൈമാസത്തിൽ 4.43 % ആണ് ബാങ്കിന്റെ കിട്ടാക്കടം . മൊത്തം കിട്ടാക്കടം ഇതോടെ 7.87 % ആയി . ഏകദേശം 44489 കോടി രൂപയാണ് ജൂലൈ – സെപ്റ്റംബർ കാലയളവിലെ കിട്ടാക്കടം . ത്രൈമാസ വരുമാനം മുൻ കൊല്ലം 22759 കോടിയായിരുന്നത് ഇക്കുറി 18763 കോടിയായി .


ഉഗ്രവിഷമുള്ള പാമ്പുകളെ പോലും പിടികൂടാൻ സാമർത്ഥ്യമുള്ള ആളാണ് വാവസുരേഷ് . പാമ്പുകളുടെ തോഴനായി ജനഹൃദയങ്ങളിൽ ഇടം പിടിച്ച വാവാസുരേഷിന്പാമ്പ് കടിയേറ്റതായി വ്യാജപ്രചരണം . സോഷ്യൽ മീഡിയയിലൂടെയാണ് അദ്ദേഹത്തിന് കടിയേറ്റ് ആശുപത്രിയിൽ പ്രവേശിപ്പിച്ചിരിക്കുകയാണെന്ന വാർത്ത പരന്നത് . ഈ വാർത്തയോടൊപ്പം അദ്ദേഹത്തിന് നേരത്തെ പാമ്പ് കടിയേറ്റ ഒരു വീഡിയോയും വാട്ട്സ്ആപ്പിലും മറ്റും പ്രചരിക്കുന്നുണ്ട് . തിരുവനന്തപുരത്തെ കല്ലമ്പലത്തിൽ വെട്ടുമൺകടവ് എന്ന സ്ഥലത്ത് പൊത്തിൽ ഒളിഞ്ഞിരുന്ന മൂഖനെ പിടികൂടിയ സമയത്ത് ഒരിക്കൽ കടിയേറ്റിരുന്നു . കടിയേറ്റിട്ടും കയ്യിൽ നിന്നും വഴുതിപ്പോയ മൂർഖിനെ പിടിക്കൂടി കൊണ്ടുപോകുന്നു . രണ്ടുപ്രാവശ്യം വെൻറിലേറ്ററിലാക്കിയത് മൂർഖനാണ് . പാമ്പുകടിയേറ്റ വാവ ഇതുവരെ എട്ട് തവണ മെഡിക്കൽ കോളേജാശുപത്രിയുടെ ഐ സി യുവിലായിട്ടുണ്ട് . എന്നാൽ ഈ വാർത്തയിൽ സത്യമില്ലെന്ന് വാവ സുരേഷ് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . പ്രചരിക്കുന്ന വാർത്തകൾ വാസ്തവവിരുദ്ധമാണ് തനിയ്ക്ക് പാമ്പ് കടിയേറ്റിട്ടില്ല ഞാൻ കൊട്ടാരക്കരയിലാണ് ഉള്ളതെന്നും അദ്ദേഹം പറഞ്ഞു . സ്ഥിരമായി തനിയ്ക്ക് പാമ്പ് കടിയേറ്റു എന്ന വിധത്തിൽ വാർത്ത വരാറുണ്ട് . എന്നാൽ ഇത്തരം കുപ്രചരണങ്ങളിലൂടെ വാർത്തപ്രചരിപ്പിക്കുന്നത് ആരെന്ന് തനിയ്ക്ക് അറിയില്ലെന്നും വാവ സുരേഷ് പറയുന്നു .


ആരാധകർ ആകാംക്ഷയോടെ കാത്തിരിക്കുന്ന സിനിമയാണ് ഷങ്കർ ഒരുക്കുന്ന 2.0 . രജനികാന്ത് നായകനാകുന്ന ചിത്രം യെന്തിരന്റെ രണ്ടാം ഭാഗമാണ് . അക്ഷയ് കുമാറാണ് ചിത്രത്തിൽ വില്ലൻ കഥാപാത്രത്തെ അവതരിപ്പിക്കുന്നത് . അക്ഷയ് കുമാറിന്റെ കഥാപാത്രത്തിന്റെ മെയ്ക്കിംഗ് വീഡിയോ അണിയറപ്രവർത്തകർ പുറത്തുവിട്ടു . വെള്ളിത്തിരയിൽ വിസ്മയക്കാഴ്ചകൾ നിറയ്ക്കാൻ ' ചിട്ടി റോബോ ' ഒരുങ്ങിയിരിക്കുകയാണ് . ഇന്ത്യൻ സിനിമാ ചരിത്രത്തിലെ ഏറ്റവും ഉയർന്ന ബജറ്റിലാണ് ചിത്രം ഒരുക്കിയിരിക്കുന്നത് . ജനങ്ങളുടെ മുഴുവൻ മൊബൈൽ ഫോണുകൾ തട്ടിയെടുത്ത് ടെലികോം കമ്പനികളോട് പ്രതികാരം തീർക്കുന്ന ' ക്രോവ് മാനാ ' യി അക്ഷയ് കുമാർ വേഷമിടുന്നു . ചിട്ടി റോബോട്ടും ക്രോവും തമ്മിലെ സംഘട്ടന രംഗങ്ങളുമായെത്തിയ ട്രെയിലറിന് വൻ സ്വീകാര്യത ലഭിച്ചിരുന്നു . ചിത്രം 29 നാണ് റിലീസ് ചെയ്യുക . ചിത്രത്തിന്റെ മെയ്ക്കിംഗ് വീഡിയോ നേരത്തെ പുറത്തുവിട്ടിരുന്നു . മൂവായിരത്തോളം സാങ്കേതിക പ്രവർത്തകർ ചിത്രത്തിനായി പ്രവർത്തിച്ചിട്ടുണ്ടെന്നാണ് വീഡിയോയിൽ പറഞ്ഞിരുന്നത് . ഇതിൽ 1000 വിഎഫ്എക്സ് ആർടിസ്റ്റുകളും ഉൾപ്പെടും . 540 കോടി രൂപയാണ് ചിത്രത്തിന്റെ ബജറ്റ് . എമി ജാക്സണാണ് ചിത്രത്തിലെ നായികയായി എത്തുന്നത് .


സാങ്കേതിക വിദ്യയിൽ അതിവൈദഗ്ധ്യമുളള യുവ ജനത സ്വന്തമായുളള ഇന്ത്യയ്ക്ക് അവരുടെ സഹായത്തോടെ നാലാം വ്യാവസായിക വിപ്ലവത്തെ നയിക്കാനാകുമെന്ന് മുകേഷ് അംബാനി . 24 മത് മൊബൈൽ കോൺഫറൻസിൽ സംസാരിക്കുകയായിരുന്നു റിലയൻസ് ചെയർമാൻ . ലോകത്തിലെ മൂന്നാമത്തെ ഏറ്റവും വലിയ സാമ്പത്തിക ശക്തി ആകാനുളള മുന്നേറ്റത്തിലാണ് ഇന്ത്യയെന്നും അദ്ദേഹം അഭിപ്രായപ്പെട്ടു . വയർലെസ് ബ്രോഡ്ബാൻഡ് ടെക്നോളജിയുടെ സ്വീകാര്യതയിൽ 155 - ാം നിന്ന് വെറും രണ്ട് വർഷം കൊണ്ട് മറ്റ് ലോക രാജ്യങ്ങളോടൊപ്പം മുൻനിരയിലെത്താൻ ഇന്ത്യയ്ക്ക് കഴിഞ്ഞിട്ടുണ്ടെന്നും അംബാനി അഭിപ്രായപ്പെട്ടു . ഇന്ത്യ ഡിജിറ്റൽ പരിവർത്തനത്തിൽ കൈവരിച്ച നേട്ടങ്ങൾ ശ്രദ്ധേയവും അത്ഭുതപൂർവ്വവുമാണ് . നാലാം വ്യാവസായിക വിപ്ലവമാണ് നമുക്ക് മുന്നിലുളളത് . വരാൻ പോകുന്ന വ്യാവസായിക വിപ്ലവത്തിൻറെ ഭാഗവാക്കാകാനല്ല മറിച്ച് ഈ വിപ്ലവത്തിന് നേതൃത്വം നൽകാനുളള ശേഷി ഇന്ത്യയ്ക്കുണ്ടെന്നും അംബാനി സമ്മേളനത്തിൽ പറഞ്ഞു . സംരംഭകത്വത്തിന് വളക്കൂറുളള മണ്ണാണ് ഇന്ത്യയെന്നും ലോകത്തിൽ ഏറ്റവും വേഗത്തിൽ വളരുന്ന സമ്പദ്വ്യവസ്ഥയെന്ന ഖ്യാതി ഇന്ത്യ നേടിക്കഴിഞ്ഞതായും റിലയൻലസ് ഇൻഡസ്ട്രീസ് ചെയർമാൻ അറിയിച്ചു .


വമ്പൻ ഓഫറുകളുമായി ദുബായിൽ മൂന്ന് ദിവസത്തെ സൂപ്പർ സെയിൽ ഒരുങ്ങുന്നു . ഈ മാസം 23 മുതൽ 25 വരെ നടക്കുന്ന ഷോപ്പിങ് ഉത്സവത്തിൽ ആയിരത്തിലധികം ഔട്ട്ലെറ്റുകൾ പങ്കെടുക്കുമെന്നാണ് സംഘാടകർ അറിയിച്ചിരിക്കുന്നത് . സാധനങ്ങൾക്ക് 30 മുതൽ 90 ശതമാനം വരെ വിലക്കിഴിവ് ലഭിക്കും . സൂപ്പർ സെയിലിന്റ രണ്ടാം എഡിഷനാണ് നടക്കാനിരിക്കുന്നത് . ആഭരണങ്ങൾ , കളിപ്പാട്ടം , ഫാഷൻ , ബാഗുകൾ , ചെരിപ്പുകൾ , ഇലക്ട്രോണിക് ഉൽപന്നങ്ങൾ , വീട്ടുപകരണങ്ങൾ എന്നിങ്ങനെ മിക്കവാറും എല്ലാ മേഖലകളിലെ ഉൽപ്പന്നങ്ങളും വിലക്കുറവിൽ ലഭ്യമാവും . കഴിഞ്ഞ മേയിലാണ് ഇതുപോലെ മൂന്ന് ദിവസത്തെ വ്യാപാരമേള ഇതിന് മുമ്പ് നടന്നത് . ലോകത്തിന്റെ ഷോപ്പിങ് ഉൽസവമായ ദുബായ് ഷോപ്പിങ് ഫെസ്റ്റിവൽ ആരംഭിക്കുന്നതിന് ദിവസങ്ങൾക്ക് മുൻപാണ് വമ്പൻ ഓഫറുകളുമായി സൂപ്പർ സെയിൽ നടക്കാനിരിക്കുന്നതെന്ന പ്രത്യകതയുമുണ്ട് . പങ്കെടുക്കുന്ന ബ്രാൻഡുകൾ ഇവയാണ്


വാക്ക്മാൻ കാലത്തിന് ശേഷം സംഗീത ആസ്വാദനത്തിൽ വിപ്ലവം സൃഷ്ടിച്ച ഐപാഡ് വിടവാങ്ങുന്നു . നിലവിൽ ഉത്പാദിപ്പിക്കുന്ന ഐപോഡ് നാനോ , ഐപോഡ് ഷഫൽ എന്നിവ ആപ്പിൾ നിർത്തലാക്കി . സ്മാർട്ട്ഫോണുകളും , ആപ്പുകളും സജീവമായതോടെ ഐപോഡിൻറെ പ്രസക്തി ഇല്ലാതായതായി ആപ്പിൾ കരുതുന്നു . മ്യൂസിക് പ്ലേ ചെയ്യാനും മറ്റു പല കാര്യങ്ങൾക്കും ഉപയോഗിക്കാവുന്ന ഐഫോൺ പോലെയുള്ള മോഡേൺ സ്മാർട്ട്ഫോണുകൾ ഇന്ന് നിരവധിയുണ്ട് . മറ്റു കാര്യങ്ങൾ ചെയ്യുമ്പോൾ തന്നെ ഇവയിൽ പാട്ടും കേൾക്കാം . 2001ലാണ് ആദ്യമായി ആപ്പിൾ ഐപോഡ് ഇറക്കുന്നത് . ഇപ്പോൾ പിൻവലിക്കുന്ന നാനോയും ഷഫലും 2005ലാണ് എത്തുന്നത് . ഐഫോൺ ഇറങ്ങുന്നതിനു രണ്ടു വർഷം മുൻപ് . ആപ്പിളിൻറെ വിലകൂടിയ സ്റ്റാൻഡേർഡ് ഐപോഡിനു പകരം വെക്കാൻ വന്നവ . ' നിങ്ങളുടെ പോക്കറ്റിലെ ആയിരം പാട്ടുകൾ ' എന്നാണ് സ്റ്റീവ് ജോബ്സ് ഇതിനെക്കുറിച്ച് പറഞ്ഞത് . അഞ്ച് ജിബി ഹാർഡ് ഡ്രൈവ് , ഫയർവയർ പോർട്ട് , 1,000ത്തോളം പാട്ടുകൾ സേവ് ചെയ്യാൻ പറ്റുന്ന സ്ക്രോൾ വീൽ തുടങ്ങിയവയായിരുന്നു ആദ്യ പതിപ്പ് ഐപോഡിൻറെ ഫീച്ചറുകൾ . ടച്ച് സംവിധാനത്തിൽ വിൻഡോസ് സപ്പോർട്ടോടു കൂടിയാണ് രണ്ടാം പതിപ്പ് ഐപോഡ് ആപ്പിൾ പുറത്തിറക്കിയത് .


Apple iPhone Event 2018 : ഇന്നാണ് ആപ്പിൾ ഐഫോണുകൾ അടക്കമുളള പുതിയ ഉത്പന്നങ്ങൾ ആപ്പിൾ ആസ്ഥാനത്ത് അവതരിപ്പിക്കുന്നത് . കഴിഞ്ഞ വർഷം ഇന്നേവരെ കാണാത്ത രീതിയിലുളള സാങ്കേതികവിദ്യാകൾ അടങ്ങിയ ഐഫോൺ എക്സാണ് ആപ്പിൾ പ്രധാനമായും അവതരിപ്പിച്ചത് . ഹോം ബട്ടൺ എടുത്ത് കളഞ്ഞ മോഡലായിരുന്നു ഐഫോൺ എക്സിന്റേത് . ആപ്പിൾ ഇതുവരെ പുറത്തിറക്കിയതിൽ വെച്ച് ഏറ്റവും ചെലവേറിയ ഫോണും ഇതായിരുന്നു . വളരെ മികച്ച രീതിയിലാണ് ഐഫോൺ എക്സ് വിറ്റു പോയത് . പണത്തിലല്ല ഗുണത്തിലാണ് ഉപഭോക്താക്കളുടെ മനസ്സെന്ന ആത്മവിശ്വാസം കമ്പനിക്ക് നൽകുന്ന രീതിയിലായിരുന്നു ഫോണിന്റെ വിൽപ്പന . ഐഫോൺ എക്സ് വിൽപ്പന കൂടിയെങ്കിലും മറ്റ് മോഡലുകളും മികച്ച രീതിയിൽ ഇപ്പോഴും വിൽക്കപ്പെടുന്നുണ്ട് . ട്രില്യൺ ഡോളറിന് മുകളിൽ വാർഷിക വിൽപ്പന നടത്താൻ കൂപ്പർട്ടിനോ ടെക് വമ്പന്മാരെ ഇത് വളരെയധികം സഹായിക്കുകയും ചെയ്തു . അത്കൊണ്ട് തന്നെ ഇന്നത്തെ ചടങ്ങിൽ വില കുറഞ്ഞ ഐഫോൺ ആപ്പിൾ പുറത്തിറക്കുമെന്ന് നമുക്ക് പ്രതീക്ഷിക്കാനാവില്ല . കൂടുതൽ മോഡലുകൾ ഇറക്കുന്നതിന് പകരം വില കൂടിയ മികച്ച ഒരു ഫോണായിരിക്കും ആപ്പിൾ പുറത്തിറക്കുന്നത് . ഐഫോൺ എക്സിന്റെ വലിപ്പത്തിലും നിറങ്ങളിലും വിലയിലും പരിഷ്കരിച്ച പതിപ്പ് മാത്രമായിരിക്കും ആപ്പിൾ പുറത്തിറക്കുകയെന്നാണ് ഫോറസ്റ്റർ റിസർച്ചിന്റെ തോമസ് ഹുസ്സൺ വ്യക്തമാക്കുന്നത് . പുതിയ ഫീച്ചറുകളും പ്രതീക്ഷിക്കേണ്ടെന്നാണ് അദ്ദേഹത്തിന്റെ അഭിപ്രായം . എന്നാൽ നിലവിൽ ആപ്പിളിന് ബഡ്ജറ്റ് ഫോണുകൾ ഉളളത് ഉപഭോക്താക്കൾക്ക് താങ്ങാനാവും . കാലക്രമേണെ ഐഫോണിന്റെ പല മോഡലുകൾക്കും വില കുറഞ്ഞിട്ടുണ്ട് . പുതിയ മോഡലുകൾ അവതരിപ്പിക്കുന്നതിനൊപ്പം പഴയ മോഡലുകൾ പരമാവധി വിൽക്കാനുളള തന്ത്രവും ആപ്പിൾ നന്നായി ഇത്തരത്തിൽ പയറ്റുന്നുണ്ട് . ഇന്നത്തെ ചടങ്ങിലെ പുതിയ മോഡലുകൾ പ്രഖ്യാപിക്കുന്നതോടെ പഴയ മോഡലുകളുടെ വിലയും ഘണ്യമായി കുറയുമെന്നും പ്രതീക്ഷയുണ്ട് . ഇരട്ട സിമ്മുളള മോഡൽ ഫോണും ആപ്പിൾ ഈ വർഷം ഇറക്കുമെന്ന റിപ്പോർട്ടുകളുമുണ്ട് . സൂചനകൾ പോലെ ഐഫോൺ എക്സ് എസ് , ഐഫോൺ എക്സ് മാക്സ് , ഐഫോൺ എക്സ് സി എന്നിവ പുറത്തിറക്കുമ്പോൾ ആദ്യമായിട്ടായിരിക്കും അഞ്ച് ഇഞ്ചിന് താഴെ സ്ക്രീൻ വലുപ്പമുളള ഫോൺ ആപ്പിൾ അവതരിപ്പിക്കാത്തത് . ചെറിയ സ്ക്രീൻ ഫോണുകൾ വേണ്ടവരുടെ താത്പര്യത്തിന് വിപരീതമായാണ് ഇപ്പോൾ സ്മാർട്ട്ഫോണുകൾ വിപണിയിലറങ്ങുന്നത് . മൊബൈൽ പരസ്യങ്ങളുടെ ഭംഗി കൂട്ടാനാണ് സ്മാർട്ട്ഫോണുകളുടെ ഡിസ്പ്ലെ വലുപ്പം കൂട്ടുന്നത് . അല്ലാതെ ഉപഭോക്താക്കളുടെ കണ്ണിന് കുളിർമയേകാനല്ല കമ്പനികളുടെ ഉദ്ദേശമെന്നതാണ് യാഥാർത്ഥ്യം .


ഗൃഹാതുരത ഉണർത്തുന്ന ഫോട്ടോ ഷെയർ ചെയ്ത് അനുഷ്ക ശർമ്മ . സ്കൂൾ കാലത്തെ ഫോട്ടോയാണ് അനുഷ്ക ശർമ്മ ഷെയർ ചെയ്തത് . നിരവധി പേരാണ് ചിത്രത്തിന് കമന്റുകളും ലൈക്കുകളുമായി രംഗത്ത് എത്തിയിരിക്കുന്നത് . സ്കൂൾ യൂണിഫോമിൽ സഹപാഠികൾക്കൊപ്പമുള്ളതാണ് ഫോട്ടോ . ബാംഗ്ലൂർ ആർമി പബ്ലിക് സ്കൂളിലാണ് അനുഷ്ക ശർമ്മ പഠിച്ചതെന്നും കമന്റിലുണ്ട് . സൂയി ധാഗയാണ് അനുഷ്ക ശർമ്മയുടേതായി ഏറ്റവും ഒടുവിൽ പ്രദർശനത്തിയ എത്തിയ ചിത്രം . രാജ്യത്തെ കൈത്തുന്നൽ തൊഴിലാളികളുടെ ജീവിതമാണ് സൂയി ധാഗ എന്ന സിനിമയിൽ പറയുന്നത് . മധ്യവയസ്കയായ ഗ്രാമീണ സ്ത്രീയായിട്ടാണ് അനുഷ്ക ശർമ്മ ചിത്രത്തിൽ അഭിനയിച്ചത് . ചിത്രം രാജ്യത്തിനകത്തും പുറത്തുനിന്നുമായി 100 കോടി രൂപയുടെ ബോക്സ് ഓഫീസ് കളക്ഷൻ നേടി . ശരത് കതാരിയ ആണ് ചിത്രം സംവിധാനം ചെയ്തത് .


ടെലികോം മേഖലയിൽ വിപ്ലവം സൃഷ്ടിക്കാൻ റിലയൻസ് ജിയോ തിങ്കളാഴ്ച എത്തും . ജിയോയിൽ വോയിസ് കോളുകൾ പൂർണമായും സൌജന്യമാണ് . ഒരു ജിബി 4ജി ഡാറ്റക്ക് ചെലവ് 50 രൂപ മാത്രം . ഡിസംബർ 31 വരെ ജിയോ സേവനങ്ങൾ സൌജന്യമാണെന്ന് മുകേഷ് അംബാനി അറിയിച്ചു . സോഷ്യൽ മീഡിയ വളരെ രസകരമായി തന്നെയാണ് അംബാനിയുടെ പ്രസ്താവനയെ വളരെ ആഹ്ലാദത്തോടെയാണ് സ്വാഗതം ചെയ്തത് . ട്രോളന്മാർ മറ്റ് കമ്പനികളെ ഈ വാർത്തയോടെ ട്രോളുകയാണ് . വമ്പൻ ഓഫറുകളൊരുക്കി ജിയോ വിപണി പിടിക്കാൻ എത്തിയതോടെ ബിഎസ്എൻഎൽ , എയർടെൽ , ഐഡിയ തുടങ്ങിയ മൊബൈൽ സേവനദാതാക്കൾ വെട്ടിലായിരിക്കുകയാണ് . സൌജന്യ വോയിസ് കോളുകൾ എന്ന ജിയോയുടെ ഓഫറിനോട് എങ്ങിനെ പ്രതികരിക്കണമെന്നതിക്കുറിച്ച് ഒരു പിടിയുമില്ല .


എം ടി വാസുദേവൻ നായരുടെ കഥാപാത്രങ്ങളായി വെള്ളിത്തിരിയിൽ തകർത്താടിയ നടനാണ് മമ്മൂട്ടി . എം ടി വാസുദേവൻ നായരോടുള്ള ഗുരുതുല്യമായ ബന്ധത്തെ കുറിച്ച് മമ്മൂട്ടി പലതവണ തുറന്നുപറഞ്ഞിട്ടുമുണ്ട് . എം ടി വാസുദേവൻ നായർക്ക് മമ്മൂട്ടിയോടും തിരിച്ചും അങ്ങനെ തന്നെ . എം ടിയോടുള്ള സ്നേഹ ബന്ധത്തെ കുറിച്ച് തുറന്നുപറയുകയാണ് മമ്മൂട്ടി , ഏഷ്യാനെറ്റ് ന്യൂസിന്റെ വാക്കുവാക്കും കാലം എന്ന പ്രോഗ്രാമിൽ . വീഡിയോ കാണാം . എന്നോട് പ്രത്യേക അടുപ്പവും സ്നേഹവും ഉണ്ടായ കഥാകാരനാണ് അദ്ദേഹം . അദ്ദേഹത്തിന്റെ കഥാപാത്രങ്ങളായ നടനാണോ ഞാനെന്ന വ്യക്തിയാണോ അദ്ദേഹത്തെ സ്വാധീനിച്ചത് എന്നറിയില്ല . പല അവസരങ്ങളിലും എന്നെ കുറിച്ച് പറയുമ്പോൾ അദ്ദേഹം വാചാലനാകാറുണ്ടായിരുന്നു . ഒരിക്കൽ പറഞ്ഞത് എനിക്ക് ഓർമ്മയുണ്ട് . കഥയെഴുതുമ്പോൾ , തിരക്കഥ എഴുതുമ്പോൾ സംഭാഷണങ്ങൾ മമ്മൂട്ടിയുടെ ശബ്ദത്തിൽ എന്റെ ചെവിയിൽ കേൾക്കാറുണ്ടായിരുന്നുവെന്ന് . അതൊക്കെ നടനെന്ന നിലയിൽ എനിക്ക് വലിയ അഭിമാനം തോന്നുന്ന കാര്യങ്ങളാണ് . എംടിയെ പോലെ ലബ്ധപ്രതിഷ്ഠനായ ഒരു സാഹിത്യകാരന് , എന്നെപ്പോലെ ഒരു സാധാരണക്കാരനായ സിനിമാ നടന്റെ ശബ്ദത്തിൽ അദ്ദേഹത്തിന്റെ കഥാപാത്രങ്ങൾ സംസാരിക്കുന്നുവെന്ന് തോന്നുന്നത് എന്നെ സംബന്ധിച്ച് ഒരു വലിയ നേട്ടം തന്നെയാണ് . ഒരിക്കൽ ഞാൻ ചോദിക്കണമെന്ന് ആഗ്രഹിച്ചിരുന്നു . പക്ഷേ ചോദിക്കാൻ ധൈര്യമില്ലാത്തതിനാൽ ചോദിച്ചില്ല . ഭീമന് എന്റെ സ്വരമായിരുന്നോ സംസാരിക്കുമ്പോൾ എന്ന് . അങ്ങനെ ചോദിക്കാൻ ഒരു അവസരം കിട്ടിയിട്ടില്ല . പക്ഷേ ഭീമം എന്ന് പറഞ്ഞിട്ട് പുസ്തകത്തിന്റെ ദൃശ്യാവിഷ്കാരം ഉണ്ടായിരുന്നപ്പോൾ ഭീമനായിട്ട് ഞാനാണ് രംഗത്ത് വന്നത് . പൂർണ്ണമായിട്ട് നാടകമായിട്ടോ പൂർണ്ണമായിട്ട് കഥാവിഷ്കാരമോ ആയിരുന്നില്ല . ഭീമന്റെ മാനസികവ്യാപാരങ്ങളെ കുറിച്ച് 50 മിനുട്ടുള്ള ഒരു ദൃശ്യാവിഷ്കാരമായിരുന്നു . അന്ന് ഭീമന് എന്റെ സ്വരമായിരുന്നു . അന്ന് സ്റ്റേജിൽ ഇതിനെപ്പറ്റിയൊക്കെ സംസാരിച്ചതിനു ശേഷം അദ്ദേഹം ഇറങ്ങിപ്പോകുമ്പോൾ എന്റെ തലയിൽ കൈവച്ച് പറഞ്ഞു - വിജയിച്ചുവരിക . ഞാനിപ്പോഴും അതിനാണ് ശ്രമിക്കുന്നത് .


രാജ്യത്തെ മുഴുവൻ പൌരൻമാർക്കും ഇക്കുറി ബോണസ് നൽകാൻ സിംഗപ്പൂർ സർക്കാരിൻറെ തീരുമാനം . 2017 ലെ ബജറ്റിൽ കോടികൾ മിച്ചം വന്നതോടെയാണിത് . ആയിരം കോടി സിംഗപ്പൂർ ഡോളറാണ് മിച്ചമുണ്ടായത് . 21 വയസ്സിനും അതിന് മുകളിലുമുള്ള എല്ലാവർക്കും ബോണസ് ലഭിക്കും . ഓരോരുത്തർക്കും 300 സിംഗപ്പൂർ ഡോളർ വരെയാണ് കിട്ടുക . ഒരോ വ്യക്തികളുടെയും വരുമാനം അനുസരിച്ചാണ് ബോണസ് നൽകുകയെന്നും ധനകാര്യമന്ത്രി ഹംഗ് സ്വീ ക്വീറ്റ് വ്യക്തമാക്കി . പാർലമെന്റിൽ ഇക്കുറിയത്തെ ബജറ്റ് പ്രസംഗത്തിനിടെയായിരുന്നു മന്ത്രിയുടെ ശ്രദ്ധേയമായ പ്രഖ്യാപനം . 28 , 000 സിംഗപ്പൂർ ഡോളറും അതിന് താഴേക്കും വരുമാനമുള്ളവർക്ക് 300 ഡോളർ വരെ ലഭിക്കും . 28001 മുതൽ ഒരു ലക്ഷം ഡോളർ വരെയുള്ളവർക്ക് 200 ഉം അതിന് മുകളിലുള്ളവർക്ക് 100 ഉം ഡോളർ ലഭിക്കും . വിവിധ വിഭാഗങ്ങളിലായി സർക്കാർ ഖജനാവിൽ വരുമാനം വർധിച്ചതാണ് പണം മിച്ചമുണ്ടാകാൻ കാരണമായത് . ബോണസ് വിതരണം കഴിഞ്ഞ് ശേഷിക്കുന്ന തുക മുതിർന്ന പൌരൻമാരുടെയും ഭിന്നശേഷിക്കാരുടെയും ഇൻഷൂറൻസിനും സബ്സിഡികൾക്കും വിനിയോഗിക്കും . ബാക്കി പണം റെയിൽവേ വികസനത്തിന് പ്രയോജനപ്പെടുത്തുമെന്നും ധനകാര്യമന്ത്രി വ്യക്തമാക്കി .


നോട്ട് നിരോധനത്തിന്റെ അലയൊലികൾ ഒരു വർഷത്തിന് ശേഷവും രാജ്യത്ത് അടങ്ങിയിട്ടില്ല . സാധാരണക്കാരെ മുതൽ വൻവ്യവസായികൾ വരെയുള്ളവരെ പല തരത്തിൽ ബാധിച്ച നോട്ട് നിരോധനം ക്യാഷ്ലെസ് സമ്പദ്വ്യവസ്ഥയിലേക്കുള്ള ആദ്യപടിയായിരുന്നുവെന്നാണ് കേന്ദ്ര സർക്കാർ ഇപ്പോൾ അവകാശപ്പെടുന്നത് . ഇതേ ലക്ഷ്യം വെച്ച് അടുത്ത വലിയ നടപടിക്കാണ് ഇനി കേന്ദ്ര സർക്കാർ ഒരുങ്ങുന്നതെന്ന് റിപ്പോർട്ടുകൾ . രാജ്യത്ത് ചെക്ക് വഴിയുള്ള ഇടപാടുകൾ പൂർണ്ണമായും സർക്കാർ തടയാൻ സാധ്യതയുണ്ടെന്ന് കോൺഫെഡറേഷൻ ഓഫ് ഓൾ ഇന്ത്യ ട്രേഡേഴ്സ് സെക്രട്ടറിയും ജി . എസ് . ടി കൌൺസിൽ അംഗവുമായ പ്രവീൺ ഖന്ദൻവാൾ പറഞ്ഞു . കോൺഫെഡറേഷൻ ഓഫ് ഓൾ ഇന്ത്യ ട്രേഡേഴ്സും മാസ്റ്റർ കാർഡും സംയുക്തമായി സംഘടിപ്പിച്ച ' ഡിജിറ്റൽ രാത് ' പരിപാടിക്കിടെയായിരുന്നു മാധ്യമ പ്രവർത്തകരോട് അദ്ദേഹം ഇത് പറഞ്ഞത് . കറൻസി നോട്ടുകൾ അച്ചടിക്കുന്നതിനായി സർക്കാർ 25,000 കോടി രൂപയാണ് ചെലവഴിക്കുന്നത് . നോട്ടുകൾക്ക് സുരക്ഷ ഒരുക്കാനും വിവിധ സ്ഥലങ്ങളിൽ എത്തിക്കുന്നതിനുമായി 6000 കോടി രൂപ വേറെയും ചെലവാക്കുന്നു . രാജ്യത്ത് 95 ശതമാനം ഇടപാടുകളും പണം വഴിയോ ചെക്ക് വഴിയോ ആണ് നടക്കുന്നത് . പണമിടപാടുകൾ നോട്ട് നിരോധനത്തോടെ കുറഞ്ഞതിനാൽ ഇപ്പോൾ ചെക്ക് ഇടപാടുകൾ കൂടിയിട്ടുണ്ട് . ഡിജിറ്റൽ മാർഗ്ഗത്തിലുള്ള പണം കൈമാറ്റം പ്രോത്സാഹിപ്പിക്കാനാണ് ഇതിനും നിയന്ത്രണം കൊണ്ടുവരാൻ സർക്കാർ ഒരുങ്ങുന്നത് . എന്നാൽ ഇക്കാര്യത്തിൽ കേന്ദ്ര സർക്കാറിന്റെ ഔദ്ദ്യോഗിക പ്രതികരണങ്ങളൊന്നും ഇതുവരെ ഉണ്ടായിട്ടില്ല .


ഇലക്ട്രിക് വാഹനങ്ങളുടെ നിർമ്മാണവും വിൽപനയും പിന്തുണയ്ക്കുന്ന രീതിയിലുള്ള ഇളുവകൾ സർക്കാർ വൈകാതെ പ്രഖ്യാപിക്കുമെന്ന് നീതി ആയോഗ് സി . ഇ . ഒ അമിതാഭ് കാന്ത് പറഞ്ഞു . റോഡ് നികുതിയടക്കമുള്ളവയിൽ ഇളവു നൽകി ഇലക്ട്രിക്ക് വാഹനവ്യവസായത്തെ ഉത്തേജിപ്പിക്കാനും അതുവഴി ജിഡിപിയിൽ വർധനയും കൂടുതൽ തൊഴിലവസരങ്ങളും സൃഷ്ടിക്കാനുമാണ് സർക്കാർ ഉദ്ദേശിക്കുന്നതെന്ന് അമിതാഭ് കാന്ത് വിശദീകരിക്കുന്നു . ഭാവിയിൽ ഇലക്ട്രിക്ക് കാറുകളുടേയും ബാറ്ററികളുടേയും ഇന്ററോപെറബിൾ ചാർജ്ജിംഗ് സ്റ്റേഷനുകളുടേയും പ്രധാനവിപണിയായി ഇന്ത്യ മാറും . വൻതോതിൽ തൊഴിലവസരങ്ങൾ സൃഷ്ടിക്കാനും മലിനീകരണതോത് കുറയ്ക്കാനും ഇതുവഴി സാധിക്കും . അതേ സമയം നിലവിലെ വാഹനവിപണിയെ തകർക്കാതെയാവും പുതിയ പരിഷ്കാരങ്ങളെല്ലാം കൊണ്ടു വരികയെന്നും അമിതാഭ് കാന്ത് പറയുന്നു . രാജ്യത്തിന്റെ മൊത്തം ജിഡിപിയുടെ 7.2 ശതമാനം മോട്ടോർ വാഹന - അനുബന്ധ വ്യവസായങ്ങളിൽ നിന്നാണ് . രാജ്യത്തിന്റെ സാമ്പത്തികസ്ഥിതിയിൽ നിർണായക പങ്കാണ് മോട്ടോർ വാഹനവിപണിക്കുള്ളത് അമിതാഭ് കാന്ത് ചൂണ്ടിക്കാട്ടി . രാജ്യത്തെ ഇലക്ട്രിക്ക് വാഹനരംഗത്ത് വിപ്ലവകരമായ മാറ്റങ്ങൾ ഉടനെയുണ്ടാവുമെന്ന് നേരത്തെ കേന്ദ്രമന്ത്രിമാരായ നിതിൻ ഗഡ്കരിയും പീയുഷ് ചൌളയും പറഞ്ഞിരുന്നു . അടുത്ത അഞ്ച് വർഷം കൊണ്ട് രാജ്യത്തെ നിരത്തുകളിൽ ഇലക്ട്രിക്ക് വാഹനങ്ങൾ നിറയുമെന്ന് ഗഡ്കരി പറഞ്ഞപ്പോൾ 2030 - ഓടെ രാജ്യത്ത് 100 ശതമാനവും ഇലക്ട്രിക്ക് വാഹനങ്ങളായിരിക്കുമെന്നായിരുന്നു പീയുഷ് ഗോയലിന്റെ പ്രവചനം .


5 . 5 ഇഞ്ച് ഡിസ്പ്ലേയുള്ള ഫോണിന് 3000 എംഎഎച്ച് ബാറ്ററിയാണുള്ളത് . 15 മിനുട്ട് കൊണ്ട് ചാർജ് ചെയ്താൽ ആറു മണിക്കൂർ നേരം ഉപയോഗിക്കാൻ പറ്റുന്ന ടർബോ ചാർജ്ജർ ഫോണിന്റെ പ്രത്യേകതയാണ് . 13 മെഗാ പിക്സൽ മുൻ ക്യാമറയും അഞ്ച് മെഗാ പിക്സൽ പിൻ ക്യാമറയുമാണ് മോട്ടോ ജിക്ക് ഉള്ളത് . ഫിംഗർ പ്രിന്റ് സെൻസറും 16 മെഗാ പിക്സൽ ക്യാമറയുമാണ് മോട്ടോ ജി4 പ്ലസിന്റെ ആകർഷകമായ സവിശേഷതകൾ . ഇന്ന് അർദ്ധ രാത്രി മുതൽ ഓൺലൈൻ റീട്ടൈലേർസായ ആമസോണിൽ നിന്നും മോട്ടോ ജി4 പ്ലസ് ഫോൺ ബുക്ക് ചെയ്യാം . 13499 രൂപ മുതലാണ് വില തുടങ്ങുന്നത് . മോട്ടോ ജി4 അടുത്ത മാസമാകും വിപണിയിലെത്തുക . അതേസമയം മുൻ മോഡലുകളിൽനിന്ന് വ്യത്യസ്തമായി ആമസോൺ വഴിയായിരിക്കും പുതിയ മോട്ടോ ഫോണുകൾ വിൽക്കുക . മോട്ടോയുടെ നിലവിലുള്ള മോഡലുകൾ പ്രധാനമായും ഫ്ലിപ്പ് കാർട്ട് വഴിയായിരുന്നു വിറ്റഴിച്ചിരുന്നത് . എന്നാൽ 2015 ഫെബ്രുവരി മുതൽ മോട്ടോ ഫോണുകൾ സ്നാപ്ഡീൽ , ആമസോൺ എന്നിവ വഴിയും വ്യാപകമായി ലഭ്യമായിരുന്നു . നിലവിൽ ചൈനീസ് വമ്പൻമാരായ ലെനോവൊയുടെ ഉടമസ്ഥതയിലാണ് മോട്ടറോള . 2014 ഫെബ്രുവരിയിൽ മോട്ടോ മോഡലുകൾ രംഗത്തിറക്കിയതോടെയാണ് ഇന്ത്യൻ സ്മാർട്ട് ഫോൺ വിപണിയിൽ മോട്ടറോള വലിയ സാന്നിദ്ധ്യമായി മാറിയത് .


ദിനംപ്രതി ഇന്ധനവിലയിൽ മാറ്റം വരുത്താനുള്ള തീരുമാനം പിൻവലിച്ചില്ലെങ്കിൽ വ്യാഴാഴ്ച മുതൽ രാജ്യത്തെ മുഴുവൻ പെട്രോൾ പമ്പുകളും അടച്ചിടുമെന്ന മുന്നറിയിപ്പിനെ തുടർന്ന് ഡീലർമാരുടെ സംഘടനകളെ പെട്രോളിയം മന്ത്രി ധർമേന്ദ്ര പ്രധാൻ നാളെ ചർച്ചക്ക് വിളിച്ചു . മാസത്തിൽ രണ്ടു തവണ പെട്രോൾ , ഡീസൽ വില അവലോകനം ചെയ്യുന്ന രീതിയാണ് ഇപ്പോഴുള്ളത് . ഈ മാസം 16 മുതൽ രാജ്യാന്തര വിലയിലെ മാറ്റങ്ങൾക്കനുസരിച്ച് ദിവസേന മാറ്റം വരുത്താൻ ഇന്ത്യൻ ഓയിൽ കോർപറേഷൻ , ഭാരത് പെട്രോളിയം കോർപറേഷൻ , ഹിന്ദുസ്ഥാൻ പെട്രോളിയം എന്നിവ തീരുമാനിക്കുകയായിരന്നു . ഇതനുസരിച്ച് ദിവസവും അർധരാത്രി 12 മണിക്ക് കേന്ദ്രീകൃത ഓട്ടോമാറ്റിക് സംവിധാനം വഴി വില പുതുക്കുമെന്നാണ് അറിയിപ്പ് . എന്നാൽഇത് ഒട്ടും പ്രയോഗികമല്ലെന്ന് ഡീലർമാരുടെ സംഘടനകൾ ചൂണ്ടിക്കാട്ടുന്നു . ഭൂരിഭാഗം പമ്പുകളിലും ഓട്ടോമേഷൻ സംവിധാനമില്ല . ഉള്ള സ്ഥലങ്ങളിൽ പ്രവർത്തനം കാര്യക്ഷമമല്ല . പുതിയ വില അടയാളപ്പെടുത്താൻ ഏറെ സമയമെടുക്കും . രാജ്യത്തെ 70 ശതമാനം പമ്പുകളും ദേശീയപാതയോരത്താണുള്ളത് . സ്വർണ വ്യാപാരം പോലെ പെട്രോൾ മേഖലയെ കാണരുതെന്ന് ഡീലേഴ്സ് അസോസിയേഷൻ ഭാരവാഹികൾ ഏഷ്യാനെറ്റ് ന്യൂസിനോട് പറഞ്ഞു . എല്ലാ ദിവസവും അർധരാത്രി ഡീലർമാർ പെട്രോൾ പമ്പുകളിൽ പോയി വില മാറ്റുന്നത് മനുഷ്യസാധ്യമല്ലെന്നാണ് പെട്രോളിയം ഡീലർമാർ അറിയിച്ചിരിക്കുന്നത് . ആദ്യം ഒരു കൃത്യമായ സംവിധാനം കൊണ്ടുവരട്ടെയെന്നും എന്നിട്ട് മതി നടപ്പാക്കലെന്നുമാണ് ഡീലർമാരുടെ അഭിപ്രായം . ഈ സാഹചര്യത്തിലാണ് പ്രശ്നം ചർച്ച ചെയ്യാൻ മന്ത്രി ധർമേന്ദ്ര പ്രധാൻ നാളെ യോഗം വിളിച്ചത് . ഡീലർമാരുടെ മുഴുവൻ സംഘടനകളും ഒറ്റക്കെട്ടായി സമരരംഗത്തുള്ളതിനാൽ കുറ്റമറ്റ സംവിധാനം ഏർപ്പെടുത്തുന്നതുവരെ തീരുമാനം നീട്ടിവെയ്ക്കാൻ പൊതുമേഖലാ കമ്പനികൾ നിർബന്ധിതമായേക്കും .


കൂട്ടപ്പിരിച്ചുവിടൽ സംബന്ധിച്ച വാർത്തകളെ കാറ്റിൽ പറത്തി ഇൻഫോസിസന്റെ പുതിയ പ്രഖ്യാപനം . ഈ വർഷം പുതിയതായി 20,000 നിയനമനങ്ങൾ നടത്തുമെന്ന് ഇൻഫോസിസ് അറിയിച്ചു . 10 , 000 ആളുകളെ ഈ വർഷം ആദ്യപകുതിയിൽ തന്നെ നിയമിക്കും . മോശം പ്രടകനത്തിന്റെ പേരിൽ ഈ വർഷം 400 ഓളം പേരെ മാത്രമാണ് പിരിച്ചുവിട്ടത് . പിരിച്ചുവിടൽ സംബന്ധിച്ചു പരക്കുന്ന വാർത്തകൾ അഭ്യൂഹങ്ങൾ മാത്രമാണെന്നും സാങ്കേതിക വിദ്യയിൽ സംഭവിച്ചിരിക്കുന്ന മാറ്റങ്ങൾ തങ്ങൾ ഉപയോഗപ്പെടുത്തുമെന്നും ഇൻഫോസിസ് ചീഫ് ഓപ്പറേറ്റിങ് ഓഫീസർ യുബി പ്രവീൺ റാവു പറഞ്ഞു . കേന്ദ്ര ഐടി മന്ത്രി രവിശങ്കർ പ്രസാദുമായുള്ള കൂടിക്കാഴ്ചക്കു ശേഷം മാധ്യമങ്ങളോടു സംസാരിക്കുകയായിരുന്നു റാവു . ഇൻഫോസിസ് കോ ചെയർമാൻ രവി വെങ്കിടേശനും ഒപ്പമുണ്ടായിരുന്നു . എന്നാൽ യുവാക്കളുടെ ജോലി നിലനിർത്തുന്നതിന് കമ്പനിയിലെ ഉയർന്ന ഉദ്യോഗസ്ഥർ ശമ്പളം കുറക്കാൻ തയ്യാറാകണമെന്ന ഇൻഫോസിസ് സഹസ്ഥാപകൻ എൻ . ആർ നാരായണ മൂർത്തിയുടെ അഭിപ്രായത്തോട് പ്രവീൺ റാവു പ്രതികരിച്ചില്ല . ടാറ്റ , ഇൻഫോസിസ് പോലുള്ള കമ്പനികൾ ഈ വർഷം പുതിയ തൊഴിലവസരങ്ങൾ നൽകുമെന്ന് മന്ത്രി രവിശങ്കർ പ്രസാദും അറിയിച്ചു . കഴിഞ്ഞ വർഷവും ഇൻഫോസിസ് 20,000 നിയമനങ്ങൾ നടത്തിയിരുന്നു . കൂട്ടപ്പിരിച്ചുവിടൽ സംബന്ധിച്ച ആശങ്കകൾ അനാവശ്യമാണെന്ന് മന്ത്രി രവിശങ്കർ പ്രസാദ് കൂടിക്കാഴ്ചക്കു ശേഷം പറഞ്ഞു .


അപ്രതീക്ഷിത മാറ്റങ്ങളുമായി ഇന്ത്യയ്ക്കെതിരായ ടി20 പരമ്പരയ്ക്കുള്ള ടീമിനെ പ്രഖ്യാപിച്ച് ദക്ഷിണാഫ്രിക്ക . ഏകദിന നായകൻ എയ്ഡൻ മർക്രാമിന് പകരം ജെ . പി ഡുമിനിയാണ് ടീമിനെ നയിക്കുക . മുതിർന്ന താരങ്ങൾക്ക് വിശ്രമം അനുവദിച്ചപ്പോൾ രണ്ട് പുതുമുഖങ്ങൾക്ക് ടീമിൽ അവസരം ലഭിച്ചു . അതേസമയം പരുക്കിൽ നിന്ന് മുക്തനായ എബി ഡിവിലിയേഴ്സിനെ ദക്ഷിണാഫ്രിക്ക നിലനിർത്തി . ഡുമിനി നയിക്കുന്ന ടീമിൽ പരുക്കേറ്റ ഡുപ്ലസിസിനെയും ഡി കോക്കിനെയും ഉൾപ്പെടുത്തിയിട്ടില്ല . പരിചയസമ്പന്നനായ ഓപ്പണർ ഹഷിം അംല , പേസർ മോണി മോർക്കൽ , സ്പിന്നർ ഇമ്രാൻ താഹിർ എന്നിവർക്ക് വിശ്രമം അനുവദിച്ചു . ഓസ്ട്രേലിയയ്ക്കെതിരെ നടക്കാനിരിക്കുന്ന ടെസ്റ്റ് പരമ്പരയ്ക്ക് തയ്യാറെടുക്കാനാണ് ഈ നീക്കം . 2020ൽ നടക്കുന്ന ടി20 ലോകകപ്പിന് മുമ്പ് യുവതാരങ്ങൾക്ക് അവസരം നൽകാൻ കൂടിയാണ് ടീം അഴിച്ചുപണിഞ്ഞത് . ബാറ്റ്സ്മാൻ ക്രിസ്റ്റ്യൻ ജോങ്കർ , പേസർ ജൂനിയർ ഡലാ എന്നിവരാണ് ടീമിലെ പുതുമുഖങ്ങൾ . ആഭ്യന്തര ടി20 ക്രിക്കറ്റിലെ മികച്ച ഫിനിഷർമാരിൽ ഒരാളാണ് ക്രിസ്റ്റ്യൻ . താഹിറിന് പകരമാണ് സ്പിന്നർമാരായ തബ്രൈസ് ഷംസി , ആരോൺ ഫൻഗിസോ എന്നിവരെയാണ് ഉൾപ്പെടുത്തിയത് . അതേസമയം നാലാം ഏകദിനത്തിലെ ഹീറോ ക്ലാസനെ ടീമിൽ നിലനിർത്തിയിട്ടുണ്ട് .


ബാംഗ്ലൂർ ഡെയ്സിന് ശേഷമുള്ള അഞ്ജലി മേനോൻ ചിത്രം എന്ന നിലയിൽ പ്രേക്ഷകരിൽ ഏറെ പ്രതീക്ഷയുണർത്തി എത്തുന്ന സിനിമയാണ് കൂടെ . ഇപ്പോൾ തീയേറ്ററുകളിലുള്ള റോഷ്നി ദിനകർ ചിത്രം മൈ സ്റ്റോറിക്ക് പിന്നാലെ പൃഥ്വിരാജ് - പാർവ്വതി കോമ്പിനേഷൻ സ്ക്രീനിലെത്തുന്ന ചിത്രമാണ് കൂടെ . ഒപ്പം വിവാഹത്തിന് ശേഷമുള്ള നസ്രിയയുടെ തിരിച്ചുവരവ് ചിത്രവും . സംവിധായകൻ രഞ്ജിത്ത് ഒരു മുഴുനീള വേഷത്തിൽ എത്തുന്നു എന്ന പ്രത്യേകതയുമുണ്ട് . ചിത്രത്തിൻറെ ബിഹൈൻഡ് ദി സീൻസ് വീഡിയോ പുറത്തുവിട്ടിരിക്കുകയാണ് അണിയറക്കാർ . ' ടുഗെതർ സിരീസ് ' എന്ന് പേരിട്ടിരിക്കുന്ന വീഡിയോ സിരീസിൻറെ ആദ്യഭാഗമാണ് എത്തിയിരിക്കുന്നത് . ജൂലൈ 14ന് തീയേറ്ററുകളിലെത്തുന്ന ചിത്രത്തിൻറെ ഛായാഗ്രഹണം , സൌബിൻ ഷാഹിർ ചിത്രം പറവ ക്യാമറയിൽ പകർത്തിയ ലിറ്റിൽ സ്വയാമ്പ് പോൾ ആണ് . പ്രവീൺ ഭാസ്കർ എഡിറ്റിംഗ് . ലിറ്റിൽ ഫിലിംസ് ഇന്ത്യയുമായി ചേർന്ന് രജപുത്ര വിഷ്വൽ മീഡിയയുടെ ബാനറിൽ എം . രഞ്ജിത്ത് ആണ് നിർമ്മാണം .


ശാസ്ത്രലോകത്തെ ഞെട്ടിച്ചുകൊണ്ട് പോർച്ചുഗീസ് തീരത്തു നിന്നും സ്രാവ് വർഗത്തിൽപ്പെട്ട ഭീകര ജീവിയെ കണ്ടെത്തി . ശരീരം പാമ്പിൻറേത് പോലെയും ഇരപിടിയൻ ജീവിയുടെ സമാനമായ താടിയെല്ലുമാണ് ഈ പ്രത്യേക തരം സ്രാവിനുള്ളത് . . യുറോപ്യൻ യൂണിയൻ മത്സമ്പത്ത് ഗവേഷകരാണ് അൽഗ്രേവ് തീരത്ത് നിന്നും കണ്ടെത്തിയതെന്ന വിദേശ മാധ്യമങ്ങൾ റിപ്പോർട്ട് ചെയ്തു . 8 കോടി വർഷങ്ങൾക്ക് മുമ്പ് ജീവിച്ചിരുന്ന മത്സ്യവർഗത്തിൻറെ ജീവിക്കുന്ന ഫോസിൽ എന്നാൽ ഇതിനെ പോർച്ചുഗീസ് കടൽ ഗവേഷക വിഭാഗം വിശേഷിപ്പിക്കുന്നത് . 1 . 5 നീളമുള്ള ആൺ മത്സ്യമാണിത് . പോർട്ടിമോ പ്രദേശത്ത് 701 അടി താഴ്ചയിൽ നിന്നാണ് ഇതിനെ കണ്ടെത്തിയത് . 300 പല്ലുകളുണ്ട് . മറ്റ് മത്സ്യങ്ങളെ എളുപ്പം വിഴുങ്ങാനുള്ള രീതിയിലാണ് പല്ലുകളുടെ ക്രമീകരണമെന്നും ഗവേഷകർ പറയുന്നു . അതേസമയം ദിനോസറുടെ കാലത്ത് ജീവിച്ചിരുന്നതും ഇപ്പോൾ ജീവിച്ചിരിക്കുന്ന ജീവിവർഗത്തിലെ പ്രധാനിയാണ് ഈ മത്സ്യമെന്ന് ഗവേഷകർ വിലയിരുത്തുന്നത് .


അതിർത്തി കടന്നുള്ള മിന്നലാക്രമണത്തിന് തിരിച്ചടി നൽകാൻ പാകിസ്ഥാൻ എന്തെങ്കിലും നടപടി എടുത്താൽ അതിന് തടസമായി ഇന്ത്യയുടെ ആകാശകണ്ണുകൾ . അതിർത്തി കടന്നുള്ള മിന്നൽ ആക്രമണത്തിനും സഹായമായത് ഐഎസ്ആർഒയുടെ ആകാശകണ്ണുകളാണ് എന്നാണ് റിപ്പോർട്ട് . പാക് സൈന്യത്തിൻറെയും ഭീകരരുടെയും നീക്കങ്ങൾ ഇന്ത്യൻ സൈനീക ഉപകരണങ്ങൾ കൃത്യമായി ഒപ്പിയെടുക്കുന്നുണ്ടെന്നാണ് ഐഎസ്ആർഒ വൃത്തങ്ങളിൽ നിന്നും ലഭിക്കുന്ന റിപ്പോർട്ട് . കാർട്ടോസാറ്റ് ഉപഗ്രഹമാണ് പാക് നീക്കങ്ങൾ കൃത്യമായി പിടിച്ചെടുത്ത് സൈന്യത്തിന് കൈമാറുന്നത് . പാക് അധിനിവേശ കശ്മീരിൽ നിന്നുള്ള ചിത്രങ്ങളും വിവരങ്ങളും ഉപഗ്രഹം സൈന്യത്തിന് മിനിട്ടുകൾക്കുള്ളിൽ തന്നെ കൈമാറുന്നുണ്ട് . എന്നാൽ , എന്തൊക്കെയാണ് ഈ രസഹ്യങ്ങളെന്ന് വെളിപ്പെടുത്തിയിട്ടില്ല . സൈനിക ആവശ്യങ്ങൾക്കായുള്ള ഇന്ത്യയുടെ വിശ്വസ്ത ഉപഗ്രഹങ്ങളായ കാർട്ടോസാറ്റ് - 2 എ , കാർട്ടോസാറ്റ് - 2 ബി , കാർട്ടോസാറ്റ് - 2 സി എന്നിവയാണ് അതിർത്തിയിലെയും അതിർത്തിക്കപ്പുറത്തെയും നീക്കങ്ങൾ വീക്ഷിക്കുന്നത് . ബഹിരാകാശത്തു നിന്നുള്ള ഭൌമനിരീക്ഷണത്തിനായി ഈവർഷം ജൂണിൽ ഐഎസ്ആർഒ വിക്ഷേപിച്ച കാർട്ടോസാറ്റ് - 2സി പാക്കിസ്ഥാന്റെ ഭീകരക്യാമ്പുകൾ സംബന്ധിച്ച വ്യക്തമായ ചിത്രങ്ങളും വീഡിയോകളും സൈന്യത്തിന് കൈമാറിയിരുന്നു . വ്യാഴാഴ്ച നടന്ന കമാൻഡോ ഓപ്പറേഷന് സൈന്യത്തെ സഹായിച്ചതും കാർട്ടോസാറ്റാണെന്നാണ് റിപ്പോർട്ട് .


ഇന്ത്യക്കെതിരായ ആദ്യ ടെസ്റ്റിൽ ഓസ്ട്രേലിയക്ക് മോശം തുടക്കം . ഇന്ത്യയെ 250ന് പുറത്താക്കി ആദ്യ ഇന്നിങ്സ് ആരംഭിച്ച ഓസീസ് രണ്ടാംദിനം ലഞ്ചിന് പിരിയുമ്പോൾ വിക്കറ്റ് നഷ്ടത്തിൽ 57 എന്ന നിലയിലാണ് . ഓപ്പണർമാരായ ആരോൺ ഫിഞ്ച് ( 0 ) , മാർകസ് ഹാരിസ് ( 26 ) എന്നിവരേയാണ് ഓസീസിന് നഷ്ടമായായത് . ഇശാന്ത് ശർമ , ആർ . അശ്വിൻ എന്നിവർക്കാണ് വിക്കറ്റ് . ഉസ്മാൻ ഖവാജ ( 21 ) , ഷോൺ മാർഷ് എന്നിവരാണ് ക്രീസിൽ . നേരത്തെ ഇന്ത്യ ആദ്യ ദിവസത്തെ സ്കോറിനോട് ഒരു റൺപോലും ചേർക്കാനാവാതെ ആൾ ഔട്ടായിരുന്നു . ആദ്യ ഓവറിലെ മൂന്നാം പന്തിൽ തന്നെ ആതിഥേയർക്ക് ഫിഞ്ചിനെ നഷ്ടമായി . ഇശാന്ത് ശർമയുടെ ഒരു മനോഹരമായ പന്ത് ബാറ്റിലും കാലിനുമിടയിലൂടെ സ്റ്റംപിൽ പതിച്ചു . പിന്നീടെത്തിയ ഖവാജയും ഹാരിസും സ്കോർ കെട്ടിപ്പടുക്കാനുള്ള ശ്രമം ആരംഭിച്ചു . ഇരുവരും 45 റൺസ് കൂട്ടിച്ചേർത്തു . എന്നാൽ അശ്വിൻ പന്തെറിയാൻ എത്തിയതോടെ രണ്ടാം വിക്കറ്റും അവർക്ക് നഷ്ടമായി . അശ്വിന്റെ പന്ത് പ്രതിരോധിക്കാൻ ശ്രമിക്കുന്നതിനിടെ സില്ലി മിഡ് ഓഫിൽ മുരളി വിജയ്ക്ക് ക്യാച്ച് നൽകി മടങ്ങുകയായിരുന്നു . നേരത്തെ , രണ്ടാം ദിവസത്തെ ആദ്യ പന്തിൽ തന്നെ ഇന്ത്യയുടെ ഒന്നാം ഇന്നിങ്സ് അവസാനിച്ചു . ക്രിസീലുണ്ടായിരുന്ന മുഹമ്മദ് ഷമി ഓസീസ് പേസർ ഹേസൽവുഡിന് വിക്കറ്റ് നൽകി മടങ്ങി . ലെഗ് സൈഡിൽ കുത്തി ഉയർന്ന് പന്ത് ഷമിയുടെ ഗ്ലൌവിൽ തട്ടി വിക്കറ്റ് കീപ്പർ ടിം പെയ്നിന്റെ കൈകളിലേക്ക് . ബുംറ ( 0 ) പുറത്താവാതെ നിന്നു . ഓസീസിന് വേണ്ടി ഹേസൽവുഡ് മൂന്ന് വിക്കറ്റ് വീഴ്ത്തി . പാറ്റ് കമ്മിൻസ് , മിച്ചൽ സ്റ്റാർക്ക് , നഥാൻ ലിയോൺ എന്നിവർക്ക് രണ്ട് വിക്കറ്റുണ്ട് . ചേതേശ്വർ പൂജാരയുടെ തകർപ്പൻ സെഞ്ചുറിയാണ് ഇന്ത്യയുടെ മുഖം രക്ഷിച്ചത് . ഒരുവശത്ത് വിക്കറ്റ് കൊഴിയുമ്പോൾ പ്രതിരോധിച്ച് കളിച്ച പൂജാര ഓസ്ട്രേലിയൻ മണ്ണിൽ തന്റെ ' റിയൽ ക്ലാസ് ' പുറത്തെടുക്കുകയായിരുന്നു . മൂന്നാമനായി ഇറങ്ങി 231 പന്തിൽ ആറ് ബൌണ്ടറിയും ഒരു സിക്സും സഹിതമാണ് പൂജാര 16 - ാം ടെസ്റ്റ് സെഞ്ചുറി തികച്ചത് . ടോസ് നേടി ബാറ്റിംഗ് ആരംഭിച്ച ഇന്ത്യ തുടക്കത്തിൽ 19 റൺസിന് മൂന്ന് വിക്കറ്റ് വലിച്ചെറിഞ്ഞിരുന്നു . മധ്യനിരയിൽ പ്രതിരോധക്കോട്ടെ കെട്ടുമെന്ന് കരുതിയ രഹാനെയെ ( 13 ) ഹേസൽവുഡ് പുറത്താക്കിയതോടെ ആദ്യ സെഷനിൽ നാലിന് 56 റൺസെന്ന നിലയിൽ ഇന്ത്യ പ്രതിരോധത്തിലായി . രോഹിത് ശർമ ( 61 പന്തിൽ 37 ) , ഋഷഭ് പന്ത് ( 38 പന്തിൽ 25 ) എന്നിവരേ നഷ്ടമായതോടെ ഇന്ത്യ ആറിന് 127 എന്ന അവസ്ഥയിലായി . എന്നാൽ പൊരുതിനിന്ന പൂജാര പിന്നാലെ അർദ്ധ സെഞ്ചുറി തികയ്ക്കുകയായിരുന്നു . പിന്നാലെ അശ്വിനെ കൂട്ടുപിടിച്ചായി പൂജാരയുടെ രക്ഷാപ്രവർത്തനം . എന്നാൽ 76 പന്തിൽ 25 റൺസെടുത്ത അശ്വിനെ 74 - ാം ഓവറിൽ കമ്മിൻസ് പുറത്താക്കിയത് തിരിച്ചടിയായി . ഇശാന്തിനും തിളങ്ങാനായില്ല . 20 പന്തിൽ നാല് റൺസെടുത്ത താരത്തെ സ്റ്റാർക് ബൌൾഡാക്കി . എട്ട് വിക്കറ്റ് നഷ്ടപ്പെടുമ്പോൾ 210 റൺസാണ് ഇന്ത്യക്കുണ്ടായിരുന്നത് . എന്നാൽ ഇതിന് പിന്നാലെ പൂജാര സെഞ്ചുറി തികച്ചു . സെഞ്ചുറിക്ക് ശേഷം വേഗമാർജിച്ച പൂജാര 123ൽ നിൽക്കേ റൺ ഔട്ടായതോടെ ഒന്നാം ദിനം കളിയവസാനിപ്പിക്കുകയായിരുന്നു .


രാജ്യത്ത് നാല് വർഷത്തെ ഉയർന്ന വിലയിലെത്തി പെട്രോൾ - ഡീസൽ വില . അന്താരാഷ്ട്ര വിപണിയിൽ ക്രൂഡ് ഓയിൽ നിരക്ക് കുത്തനെ ഉയർന്നതോടെയാണ് തിങ്കളാഴ്ച ഇന്ധനവില വീണ്ടും ഉയർന്നിട്ടുള്ളത് . അന്താരാഷ്ട്ര വിപണയിലെ ഇന്ധനവിലക്ക് അനുസൃതമായി ഇന്ത്യയിലെ എണ്ണകമ്പനികൾ വില പരിഷ്കരിക്കുന്നതിനാൽ അന്താരാഷ്ട്ര വിപണിയിലെ നേരിയ മാറ്റങ്ങൾ പോലും എണ്ണ വിലയിൽ പ്രതിഫലിക്കും . വിവിധ മെട്രോ നഗരങ്ങളിൽ ബ്രാൻഡല്ലാത്ത പെട്രോളിന് 10 മുതൽ 11 വരെയാണ് വർധിച്ചിട്ടുള്ളത് . ഡീസൽ വില 11 - മുതൽ 12 പൈസ വരെയും ഉയർന്നിട്ടുണ്ട് . ദില്ലിയിൽ പെട്രോൾ 73.83 രൂപയ്ക്കും മുംബൈയിൽ 81.69 രൂപയ്ക്കുമാണ് ലഭിക്കുന്നത് . രണ്ട് നഗരങ്ങളിലേയും ഇന്ത്യൻ പെട്രോൾ പമ്പുകളിലാണ് പെട്രോൾ ഈ നിരക്കിൽ ലഭിക്കുന്നത് . ദില്ലിയിൽ 2013 സെപ്തംബർ മുതൽ തന്നെ പെട്രോൾ വില വർധിച്ച നിലയിലാണുള്ളത് . മുംബൈ , ചെന്നൈ എന്നീ നഗരങ്ങളിൽ 2014 ജൂലൈയ്ക്ക് ശേഷവും കൊൽക്കത്തയിൽ 2014 ആഗസ്തിന് ശേഷവും ഉയർന്ന നിരക്കാണുള്ളത് . 2017 ജൂൺ മുതൽ അന്താരാഷ്ട്ര വിപണിയിലെ വിലയ്ക്കനുസരിച്ചുള്ള വിലപരിഷ്കണം പ്രാബല്യത്തിൽ വന്നിരുന്നു . സുഹൃത്തുക്കളിൽ ചില മിണ്ടാപ്പൂച്ചകളില്ലേ ? ജന്മരാശിയറിഞ്ഞാൽ മിതഭാഷികളെ കണ്ടെത്താം , നിങ്ങളറിയേണ്ട ആറ് കാര്യങ്ങൾ ബിജെപി ഉറങ്ങുകയായിരുന്നോ ? അമിത് ഷായെക്കെതിരെ ആഞ്ഞടിച്ച് സിദ്ധരാമയ്യ , ഓരോ ചില്ലിക്കാശും ഉപയോഗിച്ചത് വികസനത്തിന് , മറുപടി കലക്കി ! !


വിവരസങ്കേതികവിദ്യ രം ഗത്ത് അത്ഭുതപൂർണമായ വളർച്ചയാണ് ഇക്കാലയളവിൽ രേഖപ്പെടുത്തിയതെന്ന് പ്രധാനമന്ത്രി നരേന്ദ്രമോദി . ഒരു ജിബി ഇന്റർനെറ്റ് ഡാറ്റ ഒരു ബോട്ടിൽ കൂൾഡ്രിങ്ക്സിനേക്കൾ കുറഞ്ഞ വിലയിൽ ഇന്ന് ഇന്ത്യയിൽ ലഭിക്കുമെന്നും അദ്ദേഹം പറഞ്ഞു . ജപ്പാൻ സന്ദർശനത്തിന്റെ ഭാ ഗമായി ടോക്കിയോയിൽ എത്തിയ പ്രധാനമന്ത്രി ഒരു ചടങ്ങിൽ പങ്കെടുത്തു സംസാരിക്കവേയാണ് ഇക്കാര്യം പറഞ്ഞത് . 2020 - ഓടെ ഇന്ത്യയുടെ ഡിജിറ്റൽ ഇക്കണോമിയുടെ മൂല്യം ഒരു ട്രില്ല്യൺ ഡോളറായി മാറുമെന്നും പത്ത് ലക്ഷത്തോളം തൊഴിലസവരങ്ങൾ ഈ മേഖലയിലുണ്ടാവുമെന്നും പ്രധാനമന്ത്രി പറഞ്ഞു . ഡിജിറ്റൽ സേവനരം ഗത്ത് സമാനതകളില്ലാത്ത വളർച്ചയാണ് രാജ്യം കൈവരിക്കുന്നത് . എല്ലാ ഗ്രാമങ്ങളിലും ഇന്ന് ബ്രോഡ്ബാൻഡ് കണക്ടിവിറ്റി എത്തിക്കഴിഞ്ഞു . നൂറ് കോടി മൊബൈൽ ഫോൺ ഉപഭോക്താകളാണ് ഇന്ന് ഇന്ത്യയിൽ ഉള്ളത് . കുറഞ്ഞ വിലയ്ക്ക് എല്ലാവർക്കും ഇന്റർനെറ്റ് ഡാറ്റ ലഭ്യമാണ് . സേവന - വിതരണ മേഖലകളെ ഡിജിറ്റലൈസ് ചെയ്യുന്നത് വിപ്ലവകരമായ മാറ്റമാണ് കൊണ്ടു വരുന്നതെന്നും പ്ര ധാനമന്ത്രി ചൂണ്ടിക്കാട്ടി .


രാജ്യത്തെ ഏറ്റവും വലിയ സോഫ്റ്റ്വെയർ കയറ്റുമതി സ്ഥാപനമായ ടാറ്റ കൺസൽറ്റൻസി സർവീസസ് ( ടിസിഎസ് ) ജനുവരി - മാർച്ച് പാദത്തിൽ 6608 കോടി രൂപ ലാഭം നേടി . മുൻ കൊല്ലം ഇതേ കാലത്തേതിനെക്കാൾ 4.2 % വർധന . 29642 കോടി രൂപയാണ് വരുമാനം . 4 . 2 % വർധന വരുമാനത്തിലുമുണ്ട് . കമ്പനിയുടെ ഡിജിറ്റൽ ബിസിനസ് 29 % വാർഷിക വളർച്ചയോടെ 300 കോടി ഡോളറിന്റേതായി ( 19500 കോടി രൂപ ) . 2016 - 17 ൽ കമ്പനിയുടെ മൊത്തം ലാഭം 8.3 % വർധനയോടെ 26289 കോടി രൂപയായി . വരുമാനം 8.6 % കൂടി 1,17,966 കോടി രൂപയായി . 3 , 87 , 223 ജീവനക്കാരാണ് മാർച്ച് 31ന്റെ കണക്കു പ്രകാരം കമ്പനിക്കുള്ളത് .


ബിഎസ്എൻഎൽ ബ്രോ ഡ്ബാ ൻ ഡ് പ്ലാ നു ക ൾ പ രി ഷ്ക രി ച്ചു . പു തി യ 599 രൂ പ യു ടെ അ ൺ ലി മി റ്റ ഡ് ബ്രോ ഡ്ബാ ൻ ഡ് പ്ലാ നി ൽ വേ ഗ ത നി യ ന്ത്ര ണ ങ്ങ ളൊ ന്നും ത ന്നെ കൂ ടാ തെ ര ണ്ട് എം ബി പി എ സ് വേ ഗ ത യി ൽ പ രി ധി യി ല്ലാ തെ എ ത്ര ജി ബി ഇ ൻറ ർ നെ റ്റ് വേ ണ മെ ങ്കി ലും ലഭിക്കും . മു ൻ കാ ല ങ്ങ ളി ൽ 1199 - രൂ പ യു ടെ കോം ബോ പ്ലാ നി ലാ യി രു ന്നു ഈ സൌ ക ര്യം ല ഭി ച്ചി രു ന്ന ത് . 675 - രൂ പ യു ടെ നി ല വി ലു ള്ള പ്ലാ നി ൽ നാ ല് എം ബി പി എ സ് വേ ഗ ത യി ൽ അ ഞ്ചു - ജി ബി വ രെ ല ഭി ച്ചു കൊ ണ്ടി രി ക്കു ന്ന ത് 10 - ജി ബി വ രെ യും , 999 - രൂ പ യു ടെ പ്ലാ നി ൽ നാ ല് എം ബി പി എ സ് വേ ഗ ത യി ൽ 20 - ജി ബി വ രെ ല ഭി ച്ചു കൊ ണ്ടി രി ക്കു ന്ന ത് 30 - ജി ബി വ രെ യാ യും പ രി ഷ്ക രി ച്ചു . കൂ ടാ തെ 675 - രൂ പ മു ത ലു ള്ള എ ല്ലാ ബ്രോ ഡ്ബാ ൻ ഡ് പ്ലാ നു ക ളു ടേ യും കൂ ടി യ വേ ഗ ത യി ലു ള്ള ഉ പ യോ ഗ പ രി ധി ക്കു ശേ ഷം ഒ രു എം ബി പി എ സ് എ ന്നു ള്ള കു റ ഞ്ഞ വേ ഗ ത ര ണ്ട് എം ബി പി എ സ് ആ ക്കി ഉ യ ർ ത്തു ക യും ചെ യ്തി ട്ടു ണ്ട് . ഗ്രാ മീ ണ മേ ഖ ല ക ളി ലു ള്ള ഉ പ ഭോ ക്താ ക്ക ൾ ക്കു മാ ത്ര മാ യു ള്ള 650 - രൂ പ യു ടെ അ ൺ ലി മി റ്റ ഡ് പ്ലാ നി ൽ ര ണ്ട് എം ബി പി എ സ് വേ ഗ ത യി ൽ നി ല വി ലു ള്ള അ ഞ്ചു - ജി ബി ക്കു പ ക രം 15 - ജി ബി വ രെ ല ഭി ക്കും . ന ഗ ര പ്ര ദേ ശ ങ്ങ ളി ലെ നി ല വി ൽ ബ്രോ ഡ്ബാ ൻ ഡി ല്ലാ ത്ത ലാ ൻ ഡ് ലൈ ൻ ഉ പ ഭോ ക്താ ക്ക ൾ ക്ക് പ്ര തി മാ സം വെ റും ഒ ൻപത് രൂ പ അ ധി കം ന ൽ കി യാ ൽ ര ണ്ട് എം ബി പി എ സ് വേ ഗ ത യി ൽ അ ഞ്ച് - ജി ബി വ രെ യും , അ തി നു ശേ ഷം ഒ രു എം ബി പി എ സ് വേ ഗ ത യി ൽ പ രി ധി യി ല്ലാ തെ യും ഇ ൻറ ർ നെ റ്റ് ഉ പ യോ ഗി ക്കാ വു ന്ന 249 - രൂ പ യു ടെ കോം ബോ പ്ലാ ൻ ല ഭി ക്കു ക യും ചെ യ്യും . ഇ തേ പ്ര കാ രം ഗ്രാ മ പ്ര ദേ ശ ങ്ങ ളി ലു ള്ള ഉ പ ഭോ ക്താ ക്ക ൾ ഈ പ്ലാ നി ലു ള്ള വ രി ക്കാ രാ വു ന്ന തി നു 29 രൂ പ അ ല്ലെ ങ്കി ൽ 69 രൂ പ വ രെ അ ധി ക മാ യി ന ൽ ക ണം . ലാ ൻ ഡ് ലൈ നി നു പ്ര ത്യേ ക ചാ ർ ജി ല്ലാ ത്ത ഈ ബ്രോ ഡ് ബാ ൻ ഡ് പ്ലാ നു ക ളി ൽ അ ൺ ലി മി റ്റ ഡ് ഇ ൻറ ർ നെ റ്റ് ഉ പ യോ ഗി ക്കാ വു ന്ന തും ഞാ യ റാ ഴ്ച ക ളി ൽ രാ ജ്യം മു ഴു വ ൻ ഏ തു ന ന്പ റി ലേ ക്കും , മ റ്റു ദി വ സ ങ്ങ ളി ൽ രാ ത്രി ഒ ന്പ തു മു ത ൽ രാ വി ലെ ഏ ഴു വ രെ യും സൌ ജ ന്യ മാ യി സം സാ രി ക്കാ വു ന്ന തു മാ ണ് .


സിനിമ മേഖലയിലെ സ്ത്രീ സംഘടനയായ വിമൻ ഇൻ സിനിമ കളക്ടീവ് നടത്തിയ വാർത്താ സമ്മേളനത്തിന് ശേഷം രണ്ട് തരത്തിൽ അമ്മയുടെ നിലപാട് പറഞ്ഞ ജഗദീഷിനെയും സിദ്ദിഖിനെയും തുണച്ച് മോഹൻലാൽ . വളരെ ശാന്തനായി ജഗദീഷ് പ്രതികരിച്ചപ്പോൾ സിദ്ധിഖ് ക്ഷുഭിതനായി പ്രതികരിക്കുകയുമാണുണ്ടായത് . സംഘടനയ്ക്കായി എപ്പോഴും ശബ്ദമുണ്ടാക്കുന്നയാളാണ് സിദ്ദിഖ് . മുൻ കാലത്തുണ്ടായ സംഭവങ്ങൾ ചൂണ്ടിക്കാട്ടിയാണ് അദ്ദേഹം കാര്യങ്ങൾ പറഞ്ഞത് . അമ്മ എന്ന സംഘടനയിൽ നിന്നുകൊണ്ട് മൂന്ന് നടിമാർ സംഘടനയ്ക്കെതിരെ പ്രവർത്തിച്ചു . അത്തരത്തിൽ പ്രവർത്തിച്ചാൻ എടുക്കേണ്ട നടപടികളാണ് സിദ്ദിഖ് പറഞ്ഞത് . രണ്ട് പേരും തന്നോട് പറഞ്ഞ ശേഷമാണ് പ്രതികരിച്ചത് . ജഗദീഷ് പറഞ്ഞ കാര്യങ്ങൾ ജനറൽ ബോഡിയിൽ പറഞ്ഞ കാര്യങ്ങൾ തന്നെയാണ് . രാജിവെച്ച അംഗങ്ങൾ തിരിച്ച് വരണമെങ്കിൽ കത്ത് നൽകണം . അമ്മ ഭാരവാഹികളെ വിശ്വാസമില്ലെന്ന് പറഞ്ഞ ഡബ്ല്യൂസിസി അംഗങ്ങൾക്കുള്ള മറുപടിയാണ് സിദ്ധിഖ് പറഞ്ഞത് . അമ്മ ആവശ്യപ്പെട്ടതിന് അനുസരിച്ച് ദിലീപ് രാജിക്കത്ത് നൽകി . എല്ലാവരെയും ഒരുമിച്ച് കൊണ്ട് പോകാനാണ് ശ്രമിക്കുന്നത് . അമ്മയിൽ ഉള്ള ആർക്കും പ്രതികരിക്കാൻ ഉള്ള അവകാശമുണ്ട് . അമ്മ മെംബർ എന്ന രീതിയിലാണ് കെപിഎസി ലളിത വാർത്താ സമ്മേളനം നടത്തിയതെന്നും മോഹൻലാൽ പറഞ്ഞു . എന്നാൽ , വിമൻ ഇൻ സിനിമ കളക്ടീവ് നടത്തിയ വാർത്താ സമ്മേളനത്തിന് ശേഷം ജഗദീഷും സിദ്ദിഖും രണ്ട് തരത്തിലാണ് പ്രതികരിച്ചത് . ഇതോടെ രണ്ട് പേരും തമ്മിൽ വാദ്വാദങ്ങളും നടന്നിരുന്നു . അമ്മയുടെ വക്തവാണ് താനെന്ന് ജഗദീഷ് പറഞ്ഞപ്പോൾ അങ്ങനെ ഒരാളെയും സംഘടന ഏൽപ്പിച്ചിട്ടില്ലെന്ന് സിദ്ദിഖും പറഞ്ഞു .


പാർലമെന്റിലെ ബജറ്റ് അവതരണത്തിന് പിന്നാലെ ഓഹരി വിപണിയിൽ ഇടിവ് . ബിഎസ്സി സെൻസെക്സ് 300 പോയിന്റും നിഫ്റ്റി പോയിന്റമാണ് താഴേയ്ക്ക് പോയത് . നിഫ്റ്റി 50 പോയിന്റ് കുറഞ്ഞ് 11,000ലാണ് എത്തിനിൽക്കുന്നത് . കാർഷിക മേഖലയ്ക്കും ഗ്രാമീണ മേഖലയ്ക്കും ഊന്നൽ നൽകിക്കൊണ്ടുള്ള ബജറ്റ് പ്രഖ്യാപനത്തിനിടെ ഉച്ചയ്ക്കും ഓഹരി വിപണിയിൽ ഇടിവ് രേഖപ്പെടുത്തിയിരുന്നു . നിഫ്റ്റിയിൽ 30.45 പോയിന്റ് ഇടിവാണ് രേഖപ്പെടുത്തിയിട്ടുള്ളത് . 10 , 997 . 75ലാണ് വ്യാപാരം നടക്കുന്നത് . ബിഎസ്സി സെൻസെക്സ് 95.27 പോയിന്റ് ഇടിഞ്ഞ് 35,869.75ലാണ് വ്യാപാരം പുരോഗമിക്കുന്നതെന്നായിരുന്നു ഉച്ചയോടെ ലഭിച്ച വിവരം . രാവിലെ പാർലമെന്റിൽ ബജറ്റ് അവതരണം ആരംഭിച്ചപ്പോൾ നേട്ടത്തിലായിരുന്ന വിപണിയാണ് പിന്നീട് ഇടിഞ്ഞത് . എൻഡിഎ സർക്കാരിന്റെ അവസാനത്തെ ബജറ്റിൽ കാർഷിക മേഖലയ്ക്ക് പ്രത്യേക ഊന്നൽ നൽകുമെന്ന പ്രതീക്ഷ നിലനിൽക്കെ വ്യാപാരം ആരംഭിച്ച ഉടൻ തന്നെ ഗ്രാമീണ കേന്ദ്രീകൃതമായ ഓഹരികളിലും രാസവളം സംകബന്ധിച്ച ഓഹരികളിലും നേട്ടം പ്രകടമായിരുന്നു . എന്നാൽ അഗ്രി ടെക് , എഫ്എസിടി തുടങ്ങിയ ഓഹരികൾ നേട്ടത്തിലാണുള്ളത് . ഡോ റെഡ്ഡീസ് ലാബ്സ് , കോൾ ഇന്ത്യ എന്നീ ഓഹരികൾ നഷ്ടത്തിലാണുള്ളത് .


ഫുട്ബോളിൽ പെനൽറ്റി കിക്കുകൾ തടുത്തിടുക എന്നത് ഒരു ഗോൾ കീപ്പറെ സംബന്ധിച്ചിടത്തോളം എളുപ്പമല്ല . അഥവാ കിക്ക് തടുത്തിട്ടാലോ അയാൾ വീരനാവുകയും ചെയ്യും . എന്നാൽ ഗോൾ കീപ്പറെ സംബന്ധിച്ചിടത്തോളം ബുദ്ധിമുട്ടേറിയ കാര്യം അനായാസം ചെയ്ത് ആരാധകരെ അമ്പരപ്പിച്ചിരിക്കുകയാണ് ഒരു നായ . കഴിഞ്ഞ ദിവസങ്ങളിൽ സോഷ്യൽ മീഡിയയിൽ പ്രചരിക്കുന്ന ഒരു വീഡിയോ ആണിത് . ഫുട്ബോൾ മത്സരത്തിനിടെ പെനൽറ്റി കിക്ക് തടുക്കാനൊരുങ്ങി നിൽക്കുന്ന ഗോൾ കീപ്പർ . പന്ത് വന്നതിന്റെ എതിർദിശയിലേക്കാണ് ഗോളി ചാടിയെങ്കിലും അത് ഗോളായില്ല . കാരണം ഗോൾ കീപ്പർ പോലും കാണാതെ പിന്നിലൂടെ വന്ന ഡാഷ് ഹണ്ട് ഇനത്തിൽപ്പെട്ട നായയുടെ ദേഹത്താണ് കിക്ക് കൊണ്ടത് . എന്നാൽ ഈ വീഡിയോ എവിടെ നടന്ന മത്സരത്തിന്റേതാണ് എന്ന് വ്യക്തമല്ല .


വയനാട്ടിലെ ബാണാസുര സാഗറിലെ ഫ്ളോട്ടിങ് സോളാർ എന്ന പേരിൽ ദക്ഷിണ കൊറിയയിലെ സോളാർ പവർ പ്ലാന്റിന്റെ ചിത്രം പ്രചരിപ്പിച്ച വൈദ്യുതി മന്ത്രി എംഎം മണിക്ക് ട്രോൾ മഴ . ഒക്ടോബർ 26ന് തൻറെ ഔദ്യോഗിക ഫേസ്ബുക്കിലൂടെയാണ് മണി കൊറിയൻ ഫ്ളോട്ടിങ് സോളാറിൻറെ ചിത്രം കേരളത്തിൻറെതാണെന്ന തരത്തിൽ നൽകിയിരിക്കുന്നത് . കേരളത്തിലെ ബാണാസുര സാഗർ അണക്കെട്ടിൽ സ്ഥിതി ചെയ്യുന്ന ഇന്ത്യയിലെ ഏറ്റവും വലിയ ഫ്ളോട്ടിങ് സോളാർ പ്ലാൻറ് പ്രവർത്തന സജ്ജമായി എന്നു പറഞ്ഞുകൊണ്ടാണ് മണി കൊറിയയിലെ ചിത്രം ഷെയർ ചെയ്തത് . മന്ത്രി ചിത്രം പോസ്റ്റ് ചെയ്തതിനു പിന്നാലെ ചിത്രം ദക്ഷിണ കൊറിയയിലെ ആണെന്ന് കാണിച്ച് നിരവധി പേരാണ് കമന്റ് ഇട്ടിരിക്കുന്നത് . ഗൂഗിൾ ഇമേജ് സെർച്ചിൽ ഈ ചിത്രം കൊറിയയിലെ യോങ്സാങ് ബുക്ഡോ പ്രൊവിൻസിലെ സാങ്യൂ സിറ്റിലുളള സോളാർ പവർ പ്ലാന്റിന്റെ ചിത്രമാണെന്നാണ് പറയുന്നത് . സോഷ്യൽ മീഡിയകളിലെ മന്ത്രിയുടെ ഒഫീഷ്യൽ പേജിൽ തെറ്റായ ചിത്രം ഷെയർ ചെയ്തതിനെക്കുറിച്ച് പരിശോധിക്കുമെന്നായിരുന്നു ഇതിനെക്കുറിച്ച് മന്ത്രിയുടെ ഓഫിസ് പ്രതികരിച്ചത് . സംസ്ഥാന സർക്കാരിൻറെ സ്വപ്ന പദ്ധതകളിൽ ഒന്നാണ് വയനാട്ടിലെ ബാണാസുര സാഗറിലെ ഫ്ളോട്ടിങ് സോളാർ പ്ലാന്റ് . വർഷം തോറും 7.5 ലക്ഷം യൂണിറ്റ് വൈദ്യുതി പ്ലാന്റിൽനിന്നും ഉൽപ്പാദിപ്പിക്കാൻ കഴിയുമെന്നാണ് എം . എം . മണി പറഞ്ഞിരുന്നത് . രാജ്യത്തെ ഏറ്റവും വലിയ ഫ്ലോട്ടിങ് സോളാർ പദ്ധതിയാണ് ഇതെന്നും ഒരു വർഷം കൊണ്ടാണ് നിർമാണം പൂർത്തിയാക്കിയതെന്നും പ്രോജക്ടിൻറെ നിർമാണ പ്രവർത്തനങ്ങൾക്ക് ചുക്കാൻ പിടിച്ച അഡ്ടെക് സിസ്റ്റംസ് ലിമിറ്റഡിൻറെ ഉദ്യോഗസ്ഥൻ പറഞ്ഞു . നവംബർ 1 ന് കേരളപ്പിറവി ദിനത്തിൽ പ്ലാൻറിൻറെ ഉദ്ഘാടനം നടക്കുമെന്നാണ് വിവരം .


ഫ്ലിപ്പ്കാർട്ടിന്റെ വാർഷിക ഷോപ്പിങ് ഉത്സവമായ ബിഗ് ബില്യൺ ഡേയ്സിൽ ഇത്തവണ ഡെബിറ്റ് കാർഡ് വഴിയും ഇ . എം . ഐ സൌകര്യം ലഭ്യമാക്കുന്നു . ബിഗ് ബില്യൻ ഡേയ്സിൽ നിന്നുള്ള വരുമാനം വർധിപ്പിക്കാൻ ലക്ഷ്യമിട്ടാണ് പുതിയ നീക്കം . നിലവിൽ ക്രെഡിറ്റ് കാർഡ് ഉപയോഗിക്കുന്ന ഉപഭോക് താക്കൾക്ക് മാത്രമേ വൻകിട ഇ - കൊമേഴ് സ് സൈറ്റുകൾ ഇ . എം . ഐ സൌകര്യം അനുവദിക്കുന്നുള്ളൂ . ആദ്യഘട്ടത്തിൽ എസ് . ബി . ഐ , ആക് സിസ് ബാങ്ക് എന്നിവയുമായി സഹകരിച്ചാണ് പരീക്ഷണം നടത്തുന്നത് . മൂഴുവൻ കാറ്റഗറിയിലുമുള്ള താരതമ്യേന ഉയർന്ന വിലയുള്ള സാധനങ്ങൾക്ക് ഇ . എം . ഐ ലഭ്യമാക്കാനാണ് ശ്രമം . കഴിഞ്ഞകാലങ്ങളിൽ ഉപഭോക് താവ് നടത്തിയ ഇടപാടുകൾ കൂടി പരിശോധിച്ചായിരിക്കും ഡെബിറ്റ് കാർഡിൽ ഇ . എം . ഐ സൌകര്യം ലഭ്യമാക്കുക . ക്രെഡിറ്റ് കാർഡില്ലാത്ത വലിയ വിഭാഗത്തിന് വിലകൂടിയ ഉൽപ്പന്നങ്ങൾ വാങ്ങാൻ കഴിയാത്ത സാഹചര്യം കൂടി ഫ്ലിപ്പ്കാർട്ടിന്റെ പരിഗണിനയിലുണ്ട് . ഡെബിറ്റ് കാർഡിലെ ഇ . എം . ഐ സൌകര്യം ഇത്തരക്കാർക്ക് ഗുണം ചെയ്യും . വിലകൂടിയ ഉൽപ്പന്നങ്ങൾ വൻതോതിൽ വിറ്റഴിക്കുക വഴി മൊത്തം വിൽപ്പനയിൽ വൻ വർധന ലക്ഷ്യമിടുന്നുവെന്ന് ഫ്ലിപ് കാർട്ട് അറിയിച്ചു . റിസർവ് ബാങ്ക് കണക്കുകൾ പ്രകാരം രാജ്യത്ത് 79.38 കോടി ഡെബിറ്റ് കാർഡുകൾ ഉപയോഗിക്കപ്പെടുന്നുണ്ട് . എന്നാൽ ക്രെഡിറ്റ് കാർഡുള്ളവർ 3.14 കോടി മാത്രമാണ് .


റോജർ ഫെഡറർ യുഎസ് ഓപ്പണിന്റെ ക്വാർട്ടർ കാണാതെ പുറത്ത് . ഓസ്ട്രേലിയയുടെ ജോൺ മിൽമാനോട് പരാജയപ്പെട്ടാണ് ഫെഡറർ മടങ്ങുന്നത് . സ്കോർ 3 - 6 7 - 5 7 - 6 7 - 6 . ഫെഡർക്കെതിരേ മിൽമാന്റെ ആദ്യ വിജയമാണിത് . ടൂർണമെന്റിൽ രണ്ടാം സീഡാണ് റോജർ ഫെഡറർ . ആ ആധികാരികത ആദ്യ സെറ്റിൽ തന്നെ ഫെഡറർ കാണിച്ചു . ആദ്യ സെറ്റ് സ്വിസ് താരം നേടിയപ്പോൾ തുടർന്നുള്ള മൂന്ന് സെറ്റുകളിലും ഫെഡറർ കീഴടങ്ങി . മത്സരത്തിലുടനീളം വരുത്തിയ ഡബിൾ ഫാൾട്ടുകളും അൺഫോഴ്സ്ഡ് എററുകളുമാണ് ഫെഡററെ വീഴ്ത്തിയത് . ക്വാർട്ടറിൽ നോവാക് ജോക്കോവിച്ചാണ് മിൽമാന്റെ എതിരാളി . മറ്റൊരു ക്വാർട്ടറിൽ റാഫേൽ നദാൽ ഡൊമിനിക് തീമിനേയും മരീൻ സിലിച്ച് കീ നിഷികോറിയേയും നേരിടും .


വിംബിൾഡൺ ടെന്നിസ് വനിതാ സിംഗിൾസ് കിരീടം അമേരിക്കൻ താരം സെറീന വില്ല്യംസ് നിലനിർത്തി . ഫൈനലിൽ ജർമ്മനിയുടെ ആഞ്ചലിക് കെർബറിനെ നേരിട്ടുള്ള സെറ്റുകൾക്ക് സെറീന തോൽപ്പിച്ചു . ആദ്യസെറ്റിൽ ആഞ്ചലിക് കെർബറിൻറെ വെല്ലുവിളി ശക്തമായിരുന്നു സെറീനയ്ക്ക് . ആദ്യപത്ത് ഗെയിമും ഇരുവരും പങ്കിട്ടും . എന്നാൽ പന്ത്രണ്ടാം ഗെയിമിൽ കെർബറിൻറെ സർവ്വ് ഭേദിച്ച സെറീന ആദ്യ സെറ്റ് ടൈബ്രേക്കറിലേക്ക് പോകാതെ സ്വന്തമാക്കി . രണ്ടാം സെറ്റിൽ സെറീനയുടെ ഗ്രൌണ്ട്സ്ട്രോക്കുകൾക്ക് മുന്നിൽ കെർബറിന് പിടിച്ചുനിൽക്കാനായില്ല . 6 - 3ന് രണ്ടാം സെറ്റ് നേടിയ സെറീന ഏഴാം വിംബിൾഡൺ കിരീടത്തിലെത്തി . കഴിഞ്ഞ വർഷത്തെ വിംബിൾഡൺ വിജയത്തിന് ശേഷം ഗ്രാൻഡ്സ്ലാമുകളിൽ തിരിച്ചടി നേരിട്ട സെറീനയ്ക്ക് . ഓസ്ട്രേലിയൻ ഓപ്പൺ ഫൈനലിലെ തോൽവിക്ക് പകരം വിട്ടാനായി .


പ്രേക്ഷകപ്രീതിയോടെ മുന്നോട്ടുപോകുന്ന ഏഷ്യാനെറ്റിന്റെ റിയാലിറ്റി ഷോയായ ബിഗ് ബോസ്സിൽ വൻ ട്വിസ്റ്റ് . പ്രേക്ഷകരുടെ അഭിപ്രായം പരിഗണിച്ച് വീണ്ടും ഹിമ ശങ്കറിനെ ബിഗ് ബോസ് ഹൌസിലേക്ക് തിരിച്ചെത്തിച്ചതായിരുന്നു ആ ട്വിസ്റ്റ് . ബിഗ് ഹൌസിലേക്ക് തിരിച്ചെത്തിയ ഹിമയ്ക്ക് ഗംഭീര സ്വീകരണമായിരുന്നു മറ്റുള്ളവർ നൽകിയത് . തന്റെ ബലഹീനതകളെ തിരിച്ചറിഞ്ഞുവെന്നായിരുന്നു തിരിച്ചെത്തിയ ഹിമ ശങ്കറിന്റെ പ്രതികരണം . ഇത്തവണത്തെ വാരാന്ത്യത്തിൽ ആരും പുറത്തായില്ലെന്നായിരുന്നു മറ്റൊരു പ്രത്യേകത . പേർളി മാണി , സാബുമോൻ , അരിസ്റ്റോ സുരേഷ് , അദിതി , അനൂപ് ചന്ദ്രൻ എന്നിവരായിരുന്നു ഇത്തവണത്തെ എലിമിനേഷൻ ലിസ്റ്റിൽ ഉണ്ടായിരുന്നത് . ഇത്തവണ രണ്ടു പേർ സുരക്ഷിതനാണെന്ന് മോഹൻലാൽ അറിയിച്ചിരുന്നു . സുരക്ഷിതർ ആരൊക്കെയാണെന്ന് തോന്നുന്നവരോട് കൈ ഉയർത്താൻ മോഹൻലാൽ ആവശ്യപ്പെട്ടു . അരിസ്റ്റോ സുരേഷും അനൂപ് ചന്ദ്രനുമായിരുന്നു കൈ ഉയർത്തിയത് . തനിക്ക് പുറത്തുപോകണമെന്ന് നേരത്തെ അനൂപ് ചന്ദ്രൻ പറഞ്ഞിരുന്നു . എന്നാൽ അതൊക്കെ പിന്നീട് പറയാം എന്നായിരുന്നു മോഹൻലാൽ പറഞ്ഞത് . അരിസ്റ്റോ സുരേഷും പേളിയും സേഫ് ആണെന്ന് മോഹൻലാൽ പറയുകയായിരുന്നു . അനൂപിനോടും സാബുവിനോടും മോഹൻലാൽ ഇരിക്കാനും പറഞ്ഞു . അതിഥിയോട് പെട്ടിയെടുത്ത് പുറത്തേയ്ക്ക് വരാനും പറഞ്ഞു . അതിനിടയിൽ അതിഥിയോട് ഒരാൾക്ക് സംസാരിക്കാൻ ആഗ്രഹമുണ്ടെന്നും പറഞ്ഞു . അഞ്ജലിയായിരുന്നു മറുവശത്ത് . തനിക്ക് തിരികെ വരാൻ ആഗ്രഹമുണ്ടെന്നും ഈ ആഴ്ച ആരും പുറത്തുപോകരുതെന്നും അഞ്ജലി പറഞ്ഞു . ഒടുവിൽ ഇത്തവണ ആരും പുറത്തുപോകില്ലെന്ന് മോഹൻലാൽ അറിയിച്ചതോടെ ആകാംക്ഷയ്ക്ക് വിരാമമാകുകയും ചെയ്തു . ഇത്തവണ ആരും പുറത്താകില്ലെന്ന് അറിയിച്ചതോടെ ബിഗ് ബോസിസ്ല സന്തോഷത്തിന്റെ നിമിഷമായിരുന്നു . കവിളോരം മറുകുള്ള പെണ്ണേ എന്ന പാട്ട് പാടിയായിരുന്നു അരിസ്റ്റോ സുരേഷിന്റെ ആഘോഷം . കവിളോരെ മറുകുള്ള പെണ്ണിനെ താൻ കണ്ടുപിടിച്ചു തരാമെന്നായിരുന്നു മോഹൻലാൽ പറഞ്ഞത് .


സംസ്ഥാനത്ത് സ്വർണ വില ഒന്നര വർഷത്തെ ഉയർന്ന നിരക്കിലെത്തി . ഒരിടവേളയ്ക്ക് ശേഷം സ്വർണ വില വീണ്ടും 23,000 കടന്നു . പവന് 160 രൂപ വർദ്ധിച്ച് 23,120 രൂപയാണ് ഇന്നത്തെ വില . ഗ്രാമിന് 20 രൂപ വർദ്ധിച്ച് 2,890 രൂപ . ഇന്നലെ രണ്ട് തവണയായി പവന് 200 രൂപ വർദ്ധിച്ചിരുന്നു . ഡോളറിനെതിരെ രൂപയുടെ മൂല്യം ഇടിഞ്ഞതും രാജ്യാന്തര വിപണിയിൽ സ്വർണ വില ഉയർന്നതുമാണ് കേരളത്തിലും വില വർദ്ധനവിന് കാരണം . 2016 നവംബറിലാണ് സ്വർണ വില ഇതിന് മുന്പ് 23,000 ത്തിന് മുകളിലെത്തിയത് . രാജ്യാന്തര വിപണിയിൽ 31 ഗ്രാമിന്റെ ട്രോയ് ഔൺസിന് 1,350 ഡോളറാണ് വില .


ഏഴു ലക്ഷം ആപ്പുകളെയും , ഒരു ലക്ഷത്തോളം ആപ്പ് ഡെവലപ്പർമാരെയും ഗൂഗിൾ 2017 ൽ പ്ലേ സ്റ്റോറിൽ നിന്നും പുറത്താക്കി . ആർട്ടിഫിഷൽ ഇൻറലിജൻസ് ഉപയോഗിച്ച് നടത്തിയ ശുദ്ധീകരണ പ്രക്രിയയാണ് ഇതിനായി ഗൂഗിൾ നടത്തിയത് . 2016നെ അപേക്ഷിച്ച് നോക്കുമ്പോൾ 70 ശതമാനമാണ് പുറത്തായ ആപ്പുകളുടെ എണ്ണം . ഇനിമുതൽ ആർട്ടിഫിഷൽ ഇൻറലിജൻസ് സുരക്ഷയുള്ളതിനാൽ അപകടകരിയാകുന്ന ആപ്പുകൾക്ക് പ്ലേ സ്റ്റോറിൽ പ്രവേശനം ഇല്ലെന്നാണ് ഗൂഗിൾ വാദം . ശരിയായ കമ്പനിയുടെ ഐക്കൺ പേരെഴുതുന്ന രീതി , ഉപയോക്താവിനെ തെറ്റിധരിപ്പിക്കാനായി യൂണികോഡ് അക്ഷരങ്ങളുടെ വിന്യാസം തുടങ്ങിയവയെല്ലാം ഉപയോഗിച്ചാണ് ഇവർ പറ്റിച്ചിരുന്നത് . ഇത്തരം രണ്ടര ലക്ഷം ആപ്പുകളെയാണ് ഗൂഗിൾ ഒഴിവാക്കിയത് . അശ്ലീലത , അക്രമം , നിയമപരമല്ലാത്ത പ്രവർത്തനങ്ങളെ സഹായിക്കൽ , വിദ്വേഷം പരത്തൽ തുടങ്ങിയവ എല്ലാമാണ് ഗൂഗിൾ അനുചിതമായ ഉള്ളടക്കമായി വിലയിരുത്തുന്നത് . ഓൺലൈനിലെ സുരക്ഷിതമായ പൊതു പ്രവർത്തിയിടങ്ങൾക്കുള്ള നിർവചനത്തിൽ ഗൂഗിൾ പ്ലേയെയും എത്തിക്കുകയാണ് കമ്പനി ചെയ്തിരിക്കുന്നത് .


അടുത്തകാലത്തായി നിങ്ങളുടെ ഫേസ്ബുക്കിൽ കണ്ടുവരുന്ന പ്രതിഭാസമാണ് ' കുത്തിപ്പൊക്കൽ ' . നിങ്ങളുടെ ന്യൂസ് ഫീൽ സ്ഥിരമായി സുഹൃത്തുക്കളുടെയും നിങ്ങൾ ഫോളോ ചെയ്യുന്ന സെലബ്രെറ്റികളുടെയോ ഫോട്ടോകളും പഴയ പോസ്റ്റുകളും സ്ഥിരമായി കാണുന്നുണ്ടോ . ഇത് എന്താണ് കൂത്ത് എന്ന് ആലോചിച്ച് വിഷമിക്കുന്നവരും , ഇത് പുതിയ സൈബർ ആക്രമണമാണോ എന്ന് ചിന്തിക്കുന്നവരും ഏറെയാണ് . എന്നാൽ ഇത് ഒരു പുതിയ സൈബർ ബുള്ളിയിം ഗാണ് . ഒരു ഫേസ്ബുക്ക് അക്കൌണ്ടിലെ പഴയ ഫോട്ടോകൾക്കോ , പോസ്റ്റുകൾക്കോ ഇപ്പോൾ കമൻറ് ഇട്ടാൽ അത് ആ പേജോ , പ്രോഫൈലോ ഫോളോ ചെയ്യുന്നവരുടെ ന്യൂസ് ഫീഡിൽ പ്രത്യക്ഷപ്പെടും . മലയാളത്തിലെ സൈബർ ഇടത്തിൽ ' കുത്തിപ്പൊക്കൽ ' എന്നാണ് ഈ പ്രതിഭാസത്തിന് നൽകിയിരിക്കുന്ന ഓമനപ്പേര് . സംഭവം തുടങ്ങിയത് ഇങ്ങനെ ' ട്രോൾ കടപ്പാട് - ട്രോൾ മലയാളം ഇപ്പോൾ രാഷ്ട്രീയക്കാരിൽ മുഖ്യമന്ത്രി പിണറായി വിജയൻ , സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ , ബിജെപി നേതാവ് കെ സുരേന്ദ്രൻ എന്നിവരൊക്കെ ഇരകളാണ് . ഇതിന് പുറമേയാണ് സാധാരണ ഫേസ്ബുക്ക് ഉപയോക്താക്കൾക്കും ശല്യം . ഫ്രണ്ട്സ് ലിസ്റ്റിലെ ചിലർ കരുതിക്കൂട്ടി പണികൊടുക്കുകയാണ് തങ്ങളുടെ ലിസ്റ്റിലെ മറ്റുള്ളവർക്ക് . അതിനാൽ പൊറുതിമുട്ടിയാണ് ഇതിൽ നിന്നും രക്ഷയില്ലെ എന്ന് ചിലർ ചോദിക്കുന്നത് . എന്താണ് പരിഹാരം ഫേസ്ബുക്കിൻറെ രീതി അനുസരിച്ച് പബ്ലിക്കായി ഇട്ട പോസ്റ്റ് എല്ലാം തന്നെ അതിൽ വരുന്ന റിയാക്ഷൻ അനുസരിച്ച് മുകളിലേക്ക് കയറിവരും . അതാണ് കുത്തിപ്പൊക്കലിൻറെ അടിസ്ഥാനവും . അത് കൊണ്ട് തന്നെ ഏറ്റവും നല്ല കാര്യം ഫേസ്ബുക്കിൽ പണികിട്ടും എന്ന് തോന്നുന്ന പഴയ പോസ്റ്റുകൾ അതിൻറെ പ്രൈവസി സെറ്റിംഗ് മാറ്റുക എന്നതാണ് . ഈ കുത്തിപ്പൊക്കൽ കാലം കഴിയുംവരെ എങ്കിലും പബ്ലിക്ക് പോസ്റ്റ് ക്ലോസ് ഫ്രണ്ട്സിന് കാണുന്ന രീതിയിലോ , അല്ലെങ്കിൽ ഓൺലി മീ എന്നോ മാത്രം ആക്കുക . അത് മാത്രമല്ല നിങ്ങളുടെ ഫേസ്ബുക്കിലെ പഴയപോസ്റ്റ് ആരെങ്കിലും ലൈക്ക് അടുച്ചുവെന്ന് കാണുന്ന മാത്രയിൽ അതിൻറെ പബ്ലിക്ക് സെറ്റിംഗ് മാറ്റിയാൽ തടികേടില്ലാതെ രക്ഷപ്പെടാം .


ഇന്ത്യക്കെതിരെ രണ്ടാം ടെസ്റ്റിൽ ഓസ്ട്രേലിയക്ക് മൂന്നാം വിക്കറ്റ് നഷ്ടായി . ഓപ്പണർമാരായ മാർകസ് ഹാരിസ് ( 70 ) , ആരോൺ ഫിഞ്ച് ( 50 ) , ഉസ്മാൻ ഖവാജ ( 5 ) എന്നിവരുടെ വിക്കറ്റുകളാണ് ആതിഥേയർക്ക് നഷ്ടമായത് . ജസ്പ്രീത് ബുംറ , ഉമേഷ് യാദവ് , ഹനുമ വിഹാരി എന്നിവർക്കാണ് വിക്കറ്റ് . ഒന്നാം ദിനം ചായയ്ക്ക് പിരിയുമ്പോൾ ലഭിക്കുമ്പോൾ ഓസീസ് മൂന്നിന് 145 എന്ന നിലയിലാണ് . ഷോൺ മാർഷ് ( 8 ) , പീറ്റർ ഹാൻഡ്സ്കോംപ് ( 4 ) എന്നിവരാണ് ക്രീസീൽ . മികച്ച തുടക്കമായിരുന്നു ഓസീസിന് ലഭിച്ചത് . ഹാരിസ് - ഫിഞ്ച് കൂട്ടുക്കെട്ട് 112 റൺസാണ് ഒന്നാം വിക്കറ്റിൽ കൂട്ടിച്ചേർത്തത് . എന്നാൽ ഞൊടിയിടയിൽ അവർക്ക് മൂന്ന് വിക്കറ്റുകൾ നഷ്ടമായി . ഫിഞ്ചിന്റെ വിക്കറ്റാണ് ആദ്യം നഷ്ടമാത് . ബുംറയുടെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു ഫിഞ്ച് . ആറ് ഫോർ ഉൾപ്പെടെയാണ് ഫിഞ്ച് അർധ സെഞ്ചുറി പൂർത്തിയാക്കിയത് . പിന്നാലെ എത്തിയ ഖവാജയ്ക്ക് പിടിച്ച് നിൽക്കാൻ സാധിച്ചില്ല . 38 പന്ത് നേരിട്ട താരം നേടിയത് വെറും എട്ട് റൺ മാത്രം . ഖവാജയെ ഉമേഷ് വിക്കറ്റ് കീപ്പർ ഋഷഭ് പന്തിന്റെ കൈയ്യിലെത്തിച്ചു . അധികം വൈകാതെ ഹാരിസും കൂടാരം കയറി . വിഹാരിയുടെ പന്തിൽ അജിൻക്യ രഹാനെയ്ക്ക് ക്യാച്ച് നൽകിയാണ് ഹാരിസ് മടങ്ങിയത് . 10 ഫോർ ഉൾപ്പെടുന്നതായിരുന്നു ഹാരിസിന്റെ ഇന്നിങ്സ് . രണ്ട് മാറ്റങ്ങളുമായിട്ടാണ് ഇന്ത്യ ഇറങ്ങിയത് . ഉമേഷ് യാദവും ഹനുമ വിഹാരിയും ടീമിൽ ഇടം നേടി . പരിക്കേറ്റ് പുറത്തായ രോഹിത് ശർമയ്ക്കും ആർ . അശ്വിനും പകരക്കാരയാണ് ഇരുവും ടീമിലെത്തിയത് . പെർത്തിൽ പേസ് ബൌളർമാരെ അനുകൂലിക്കുന്ന പിച്ച് ആയതിനാലാണ് ഉമേഷ് യാദവിനെ കൂടി ടിമിൽ ഉൾപ്പെടുത്തിയത് . നേരത്തെ ജഡേജ ടീമിലെത്തുമെന്ന് കരുതിയിരുന്നെങ്കിലും അതുണ്ടായില്ല . ടീം ഇന്ത്യഃ വിരാട് കോലി ( ക്യാപ്റ്റൻ ) , മുരളി വിജയ് , കെ . എൽ രാഹുൽ , ചേതേശ്വർ പൂജാര , അജിൻക്യ രഹാനെ , ഹനുമ വിഹാരി , ഋഷഭ് പന്ത് ( വിക്കറ്റ് കീപ്പർ ) , ഇശാന്ത് ശർമ , മുഹമ്മദ് ഷമി , ജസ്പ്രീത് ബുംറ , ഉമേഷ് യാദവ് .


പ്രമുഖ കോഡിംഗ് കമ്പനിയായ ജിറ്റ്ഹബിനെ മൈക്രോസോഫ്റ്റ് ഏറ്റെടുക്കുന്നു . ഒപ്പം അനവധി സോഫ്റ്റ്വെയർ ഗവേഷകരെയും മൈക്രോസോഫ്റ്റ് എടുക്കും എന്നാണ് റിപ്പോർട്ട് . ഈ കരാർ സംബന്ധിച്ചുള്ള വിവരങ്ങൾ ഉടൻ പുറത്തുവിടും എന്നാണ് റിപ്പോർട്ട് . പ്രമുഖ പ്രഫഷണൽ വെബ് സൈറ്റ് ലിങ്കിഡ് ഇൻ ഏറ്റെടുത്ത ശേഷം മൈക്രോസോഫ്റ്റിൻറെ ഏറ്റവും ശ്രദ്ധേയമായ ഏറ്റെടുക്കലാണ് ജിറ്റ് ഹബിൻറെത് . മൈക്രോസോഫ്റ്റ് മേധാവി സത്യ നടേല്ലയുടെ പ്രത്യേക താൽപ്പര്യപ്രകാരമാണ് ഈ ഏറ്റെടുക്കൽ എന്നാണ് റിപ്പോർട്ട് . 2 ബില്ല്യൺ ഡോളർ ആണ് ജിറ്റ്ഹബിൻറെ 2015 ലെ മൂല്യം . അതിനാൽ തന്നെ ഇതിനേക്കാൾ വലിയ ഏറ്റെടുക്കൽ കരാറായിരിക്കും നടക്കുക എന്നാണ് വിവരം . കോഡിംഗ് ചെയ്യുന്നവരുടെ പ്രധാന ടൂൾ ആണ് ജിറ്റ്ഹബ് . മൈക്രോസോഫ്റ്റിൻറെയും , ഗൂഗിളിൻറെയും ഗവേഷണങ്ങളിൽ ജിറ്റ്ഹബ് ഉപയോഗിക്കുന്നുണ്ട് .


പന്ത് ചുരണ്ടൽ സംഭവത്തിന് ശേഷം നിശ്ചിത ഓവർ ക്രിക്കറ്റിൽ ഓസീസിനെ നയിക്കാൻ ഒരു ക്യാപ്റ്റനെത്തിയിട്ടില്ല . ദക്ഷിണാഫ്രിക്കൻ പര്യടനത്തിലെ ആ സംഭവത്തിന് ശേഷം ടിം പെയ്നായിരുന്നു ഓസീസിനെ നയിച്ചത് . എന്നാൽ ഏകദിന ക്രിക്കറ്റിൽ ഒരു നായകനെ കണ്ടെത്താൻ ഓസീസിന് സാധിച്ചിട്ടില്ല . ഒരു വർഷവും കുറച്ച് ദിവസങ്ങളും മാത്രമാണ് ഇനി ഏകദിന ക്രിക്കറ്റിന് ബാക്കിയുള്ളത് . അതിന് മുൻപ് ടീമിനെ നയിക്കാൻ ഒരു താരത്തെ വേണം . മാത്രമല്ല അടുത്ത മാസം ഇംഗ്ലണ്ടിൽ ഏകദിന പരമ്പരയും നടക്കുന്നുണ്ട് . അതിന് മുൻപ് ക്യാപ്റ്റനെ കണ്ടെത്താനാണ് ക്രിക്കറ്റ് ഓസീട്രേലിയയുടെ ശ്രമം . ഓസീസ് ഓപ്പണർ ആരോൺ ഫിഞ്ചിന് നേർക്കാണ് ക്രിക്കറ്റ് ഓസ്ട്രേലിയയുടെ വിരല് നീളുന്നത് . സ്റ്റീവ് സ്മിത്തിന്റെ ഡെപ്യൂട്ടി ആയിരുന്ന ഡേവിഡ് വാർണറും സംഭവത്തിൽ ഉൾപ്പെട്ടതോടെയാണ് പുതിയ ക്യാപ്റ്റനെ തേടേണ്ട അവസ്ഥ വന്നത് . ഏകദിന ടീമിലേക്ക് ദക്ഷിണ ഓസ്ട്രേലിയയുടെ വിക്കറ്റ് കീപ്പർ അലക്സ് കാറി വരുന്നതോടെ പെയ്ൻ സ്ഥാനമുണ്ടാവില്ലെന്ന് ഏതാണ്ട് ഉറപ്പായി .


ഇന്ത്യൻ ദേശീയ വനിതാ ഫുട്ബോൾ ടീം താരങ്ങൾ ലൈംഗികമായി ചൂഷണം ചെയ്യപ്പെട്ടിരുന്നുവെന്ന് മുൻ ടീം ക്യാപ്റ്റൻ സോന ചൌധരിയുടെ വെളിപ്പെടുത്തൽ . ടീം അംഗങ്ങളെ പരിശീലകനും സെക്രട്ടറിയും ലൈംഗികമായി ചൂഷണം ചെയ്തിരുന്നതായാണ് സോന ചൌധരി വെളിപ്പെടുത്തുന്നത് . ‘ഗെയിം ഇൻ ഗെയിം’ എന്ന തന്റെ പുസ്തകത്തിലാണ് സോന ഞെട്ടിക്കുന്ന ഈ വെളിപ്പെടുത്തൽ നടത്തിയത് . എന്നാൽ ഇവരുടെ പീഡനത്തിൽ നിന്ന് രക്ഷപ്പെടാൻ പല കളിക്കാരികൾക്കും സ്വവർഗാനുരാഗികളായി അഭിനയിക്കേണ്ടി വന്നിട്ടുണ്ടെന്ന് പുസ്തകത്തിൽ താൻ പറഞ്ഞിട്ടില്ലെന്ന് സോന പറഞ്ഞു . പുസ്തകത്തിൽ താൻ പറഞ്ഞിട്ടുള്ള കാര്യങ്ങളിൽ 90 ശതാമനവും സത്യമാണ് . ഇന്നുള്ള താരങ്ങൾക്ക് ഇത്തരം പീഡനങ്ങൾ നേരിടേണ്ടിവരില്ലായിരിക്കും . പക്ഷെ ഞങ്ങളുടം കാലത്ത് അതല്ലായിരുന്നു സ്ഥിതി . സംഘടനയിൽ നിന്ന് യാതൊരു സാമ്പത്തിക പിന്തുണയും ഞങ്ങൾക്കില്ലായിരുന്നു . നിലനിൽക്കുന്ന വ്യവസ്ഥിതിക്കെതിരെയാണ് എന്റെ പോരാട്ടം . എല്ലാ കളിക്കാരും പരിശീലകരും മോശക്കാരാണെന്ന് പറയുന്നില്ല . ഏതെങ്കിലും വ്യക്തിയെ മോശക്കാരനാക്കാനുമല്ല പുസ്തകത്തിൽ എല്ലാം തുറന്നു പറയുന്നതെന്നും സോന പറഞ്ഞു . സോനയുടെ ആരോപണങ്ങൾ പരിശോധിച്ചു വരികയാണെന്നും ഔദ്യോഗികമായി പരാതി നൽകിയാൽ അന്വേഷണം നടത്തുമെന്നും കായിക മന്ത്രി സർബാനന്ദ സൊനോവാൾ പ്രതികരിച്ചു . 1998ലെ ഏഷ്യാ കപ്പിൽ കാൽമുട്ടിനും നടുവിനുമേറ്റ പരുക്കിനെ തുടർന്നാണ് സോന ഫുട്ബോളിൽനിന്ന് വിരമിച്ചത് . കഴിഞ്ഞദിവസമാണ് ‘ഗെയിം ഇൻ ഗെയിം’ പ്രകാശനം ചെയ്തത് . 1994ൽ ഹരിയാനയുടെ മികച്ച വനിതാ താരമായി തെരഞ്ഞെടുക്കപ്പെട്ടതിനെത്തുടർന്നാണ് സോന ദേശീയ ടീമിലെത്തിയത് . 1995ലാണ് സോന ദേശീയ ടീമിന്റെ ക്യാപ്റ്റനായത് .


പാടക വാതകത്തിന് നൽകുന്ന സബ്സിഡി തുക ബാങ്കുകളും മൊബൈൽ കമ്പനികളും തട്ടിയെടുക്കുന്നുവെന്ന വാർത്തകൾ പരക്കുന്നതോടെ ഉപഭോക്താക്കൾ ആശങ്കയിൽ . ബാങ്ക് അക്കൌണ്ടുകളും മൊബൈൽ നമ്പറുകളും ആധാറുമായി ബന്ധിപ്പിക്കണമെന്ന നിർദ്ദേശം പുറത്തുവന്നതിന് പിന്നാലെ ഇത് കൃത്യമായി ചെയ്ത പലർക്കും ' പണി ' കിട്ടിയത് മറ്റുള്ളവരെ ആധാർ ബന്ധിപ്പിക്കുന്നതിൽ നിന്ന് പിന്നോട്ട് വലിക്കുന്നുണ്ട് . 49 കോടിയോളം രൂപയുടെ പാചക വാതക സബ്സിഡി എയർടെല്ലിൻറെ പേയ്മെന്റ് ബാങ്കിലെത്തിയെന്ന വാർത്തയും ഇതിനിടെ പുറത്തുവന്നു . നേരത്തെ പാചക വാതക സബ്സിഡി വിതരണം ബാങ്ക് അക്കൌണ്ട് വഴി ആക്കിയപ്പോൾ എല്ലാവരും പാചക വാതക കണക്ഷനുകളും ബാങ്ക് അക്കൌണ്ടുകളും ആധാറുമായി ബന്ധിപ്പിച്ചിരുന്നു . ഇതിന് ശേഷം കുറച്ചുനാൾ പ്രശ്നങ്ങളുണ്ടായിരുന്നെങ്കിലും ഏറെക്കുറെ എല്ലാവർക്കും സബ്സിഡി തുക അക്കൌണ്ടുകളിൽ ലഭിച്ചിരുന്നു . ഇതിന് പിന്നാലെയാണ് സബ്സിഡി ഒന്നും വാങ്ങാത്തവർ ആണെങ്കിലും എല്ലാ ബാങ്ക് അക്കൌണ്ടുകളും ആധാറുമായി ബന്ധിപ്പിക്കണമെന്ന് സർക്കാർ ഉത്തരവിട്ടത് . ഇതിന് പിന്നാലെ മൊബൈൽ നമ്പറുകളും ആധാറുമായി ബന്ധിപ്പിക്കണമെന്ന നിർദ്ദേശമെത്തി . ഒന്നിലധികം ബാങ്ക് അക്കൌണ്ടുള്ളവർ തങ്ങളുടെ എല്ലാ അക്കൌണ്ടുകളും ആധാറുമായി ബന്ധിപ്പിക്കണം . ഇങ്ങനെ ചെയ്യുമ്പോൾ അവസാനം ആധാറുമായി ബന്ധിപ്പിച്ച അക്കൌണ്ടിലേക്കാവും സബ്സിഡി തുക പോവുന്നത് . സ്ഥിരമായി ഉപയോഗിക്കുകയും സബ്സിഡി ലഭിച്ചുകൊണ്ടിരിക്കുകയും ചെയ്യുന്ന അക്കൌണ്ടിൽ സബ്സിഡി ലഭിക്കാതെ വരും . ഉപയോഗിക്കാതെ കിടക്കുന്ന അക്കൌണ്ടിലേക്ക് പണം വരുന്നത് ശ്രദ്ധയിൽ പെടില്ല . ഇത്തരം അക്കൌണ്ടുകളിൽ ചിലപ്പോൾ ഏറെ നാളായി മിനിമം ബാലൻസ് സൂക്ഷിക്കാത്തതിനാൽ വരുന്ന പണം അപ്പോൾ തന്നെ ബാങ്ക് പിഴയായി ഈടാക്കും . ഇതിനേക്കാൾ വലിയ പണിയാണ് മൊബൈൽ നമ്പർ ആധാറുമായി ബന്ധിപ്പിച്ചപ്പോൾ ചിലർക്ക് കിട്ടിയത് . നിലവിൽ എയർടെൽ മൊബൈൽ കമ്പനിക്ക് റിസർവ് ബാങ്കിന്റെ പേയ്മെന്റ് ബാങ്ക് ലൈസൻസുണ്ട് . ആധാർ നമ്പർ മൊബൈൽ നമ്പറുമായി ബന്ധിപ്പിക്കുമ്പോൾ ഉപഭോക്താവിനോട് പറയാതെ തന്നെ പേയ്മെന്റ് ബാങ്കിൽ കൂടി അക്കൌണ്ട് തുറക്കും . ഇതിനുള്ള അനുമതി കൂടി ഉപഭോക്താവിനോട് പറയാതെ വാങ്ങുകയും ചെയ്യും . മൊബൈൽ നമ്പർ തന്നെയാണ് ഇത്തരം പേയ്മെന്റ് ബാങ്കുകൾ അക്കൌണ്ട് നമ്പറായും ഉപയോഗിക്കുന്നത് . സേവിങ്സ് ബാങ്ക് അക്കൌണ്ടിലെ പോലെ ഏകദേശം എല്ലാ സൌകര്യങ്ങളും പേയ്മെന്റ് ബാങ്കിലും ലഭ്യമാവും . അവസാനം ആധാർ ബന്ധിപ്പിച്ചത് ഈ അക്കൌണ്ടിലായതിനാൽ സബ്സിഡി പണം അങ്ങോട്ട് പോകും . ഇതും ഉപഭോക്താവ് അറിയില്ല . എന്നാൽ ജിയോയുടെ ജിയോ മണി , വോഡഫോണിന്റെ എം പേസ എന്നിവയൊക്കെ വെറും ഇ - വാലറ്റുകൾ മാത്രമാണ് . ഇതിലേക്ക് സബ്സിഡി പണം പോകില്ല . ഗ്യാസ് കമ്പനിക്ക് ഉപഭോക്താവ് നൽകിയ അക്കൌണ്ടിന് പകരം ആധാർ ബന്ധിപ്പിച്ചതിന്റെ പേരിൽ മറ്റ് അക്കൌണ്ടുകളിലേക്ക് പണം മാറ്റുന്നതാണ് ഉപഭോക്താവിന് പാരാവുന്നത് . ഇതിനെതിരെ കടുത്ത പ്രതിഷേധവും ഉയരുന്നുണ്ട് .


ഓസ്ട്രേലിയയെ തകർത്തെറിഞ്ഞ് ഐസിസി അണ്ടർ19 ലോകകപ്പിൽ ഇന്ത്യയ്ക്ക് നാലാം കിരീടം . കലാശക്കളിയിൽ ഓപ്പണർ മൻജോത് കൽറയുടെ തകർപ്പൻ സെഞ്ചുറിയിൽ ( 101 ) ഇന്ത്യ എട്ട് വിക്കറ്റിന് ഓസ്ട്രേലിയയെ തോൽപിച്ചു . ഇതോടെ കൂടുതൽ ലോക കിരീടങ്ങളെന്ന നേട്ടം ഇന്ത്യ സ്വന്തമാക്കി . മൂന്ന് കിരീടങ്ങൾ നേടിയിട്ടുള്ള ഓസ്ട്രേലിയയാണ് രണ്ടാമത് . ഓസ്ട്രേലിയ മുന്നോട്ടുവെച്ച 217 റൺസ് വിജയലക്ഷ്യം 38.5 ഓവറിൽ രണ്ട് വിക്കറ്റ് മാത്രം നഷ്ടപ്പെടുത്തി ഇന്ത്യ മറികടന്നു . സെഞ്ചുറി നേടിയ മൻജോത് കൽറയുടെ ഇന്നിംഗ്സാണ് ഇന്ത്യയെ വിജയത്തിലേക്കെത്തിച്ചത് . 47 റൺസെടുത്ത ഹർവിക് ദേശായിയുമാണ് ഉറച്ച പിന്തുണ നൽകി . മറുപടി ബാറ്റിംഗിൽ മികച്ച തുടക്കമാണ് ഓപ്പണർമാരായ നായകൻ പൃഥ്വി ഷായും മൻജോത് കൽറയും ചേർന്ന് ഇന്ത്യക്ക് നൽകിയത് . ഒന്നാം വിക്കറ്റിൽ 71 റൺസ് കൂട്ടിച്ചേർത്ത് നിൽക്കവേ കൌമാര വിസ്മയം പൃഥ്വി ഷായെ ( 29 ) മടക്കി വിൽ സതർലൻഡ് ഓസീസിന് പ്രതീക്ഷ നൽകി . എന്നാൽ രണ്ടാം വിക്കറ്റിൽ ശുഭ്മാൻ ഗില്ലിനെ കൂട്ടുപിടിച്ച് കൽറാ തകർപ്പനടി തുടർന്നു . കൽറ അർദ്ധ സെഞ്ചുറി നേടിയതോടെ ഓസീസ് ബൌളർമാർ കൂടുതൽ പ്രതിരോധത്തിലായി . ഇതിനിടെ 30 പന്തിൽ 31 റൺസെടുത്ത ഗില്ലിനെ പരം ഉപ്പൽ പുറത്താക്കുമ്പോൾ ഇന്ത്യ രണ്ടിന് 131 റൺസെന്ന ശക്തമായ നിലയിലെത്തി . എന്നാൽ പിന്നീട് കണ്ടത് ഹർവിക് ദേശായിയെ കൂട്ടുപിടിച്ച് കൽറ ഇന്ത്യയെ വിജയിപ്പിക്കുന്നതാണ് . വിജയശിൽപിയായ കൽറ 101 പന്തിൽ തൻറെ തകർപ്പൻ സെഞ്ചുറി പൂർത്തിയാക്കി .


ഇന്ത്യൻ ക്രിക്കറ്റ് താരം വിരാട് കോലിയുടെയും - ബോളിവുഡ് താരം അനുഷ്ക ശർമ്മയുടെയും വിവാഹത്തിനു പുറമെ താരദമ്പതികൾക്ക് ആശംസാപ്രവാഹമാണ് . കോലിയുടെയും സഹതാരവും , സുഹൃത്തുമായ രോഹിത് ശർമ്മയുടെ ആശംസ കഴിഞ്ഞ ദിവസം മാധ്യമങ്ങളിൽ വൻ ചർച്ചയായിരുന്നു രസകരമായ രോഹിതിന്റെ ആശംസയ്ക്ക് അനുഷ്ക ശർമ്മ മറുപടിയും നൽകി . കോലിക്ക് ഹസ്ബൻറ് ഹാൻഡ്ബുക്ക് നൽകാമെന്ന് പറഞ്ഞതിനു പുറമെ അനുഷ്കയുടെ പേരിലെ ശർമ്മ അതുപോലെ നിലനിർത്തണമെന്നും രോഹിത് ഉപദേശിച്ചിരുന്നു . രോഹിതിൻറെ ആശംസയ്ക്ക് അനുഷ്ക അതിനു പിന്നാലെ തന്നെ മറുപടി നൽകിയിരുന്നു . എന്നാൽ അതിനു പുറമെ രോഹിതിന് മറുപടിയുമായി വിരാട് കോലിയും രംഗത്തെത്തിയിരിക്കുകയാണ് . രോഹിതിൻറെ ആശംസയ്ക്ക് നന്ദി പറഞ്ഞുകൊണ്ടാണ് രോഹിതിന് കട്ടമറുപടി നൽകിയിരിക്കുന്നത് . തനിക്ക് ഇരട്ടസെഞ്ചുറിയുടെ ഹാൻഡ്ബുക്ക് നൽകണമെന്നായിരുന്നു കോലിയുടെ വക കിടുമറുപടി . ലങ്കക്കെതിരെ ഏകദിനത്തിൽ രോഹിത് ഇരട്ട സെഞ്ചുറി നേടിയ പശ്ചാത്തലത്തിലായിരുന്നു കോലിയുടെ മറുപടി . വിവാഹശേഷം ഇരുവരും കോലിയുടെ ദില്ലിയിലെ വീട്ടിൽ തിരിച്ചെത്തി .


ഇന്ത്യയുടെ മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതകഥ പറയുന്ന സിനിമയാണ് ദ ആക്സിഡന്റ് പ്രൈം മിനിസ്റ്റർ . ചിത്രത്തിൽ മൻമോഹൻ സിംഗിനെ അവതരിപ്പിക്കുന്നത് അനുപം ഖേർ ആയിരുന്നു . ചിത്രത്തിന്റെ ചിത്രീകരണം പൂർത്തിയായി . ചിത്രത്തിന്റെ ബിഹൈൻഡ് ദ സീൻ വീഡിയോയും അനുപം ഖേർ പുറത്തുവിട്ടു . ഇതുവരെ അവതരിപ്പിച്ചതിൽ വച്ച് ഏറ്റവും ബുദ്ധിമുട്ടുള്ള കഥാപാത്രമാണ് മൻമോഹൻ സിംഗിന്റേത് എന്ന് അനുപം ഖേർ പറയുന്നു . മൻമോഹൻ സിംഗിന്റെ പെരുമാറ്റത്തിലെ വ്യത്യാസം മനസ്സിലാക്കാൻ ബുദ്ധിമുട്ടാണ് . സ്വയം അങ്ങനെ വ്യക്തമാക്കുന്ന ആളല്ല . ഒരിക്കലും തന്നിലേക്ക് ശ്രദ്ധ വരുത്താൻ ശ്രമിക്കാറില്ല . സന്തോഷത്തിലാണെങ്കിലും അസ്വസ്ഥനാണെങ്കിലും ഒരേ നടത്തം , ഒരേ ഭാവം . എന്താണ് മനസ്സിലെന്ന് പിടികിട്ടില്ല . അത് കണ്ടുപിടിക്കുക എന്നതായിരുന്നു ഏറ്റവും വെല്ലുവിളി - അനുപം ഖേർ പറയുന്നു . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് . ചിത്രത്തിൽ മൻമോഹൻ സിംഗിനു പുറമെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് .


സ്റ്റാർസിന് ജയിക്കാൻ രണ്ട് പന്തിൽ 12 റൺസ് വേണ്ടപ്പോൾ ഹീറ്റിന്റെ മർച്ചന്റ് ഡി ലാംഗെ എറിഞ്ഞ ആദ്യ പന്ത് ഫുൾട്ടോസായി . ഈ പന്ത് പൊങ്കോളോ സ്ക്വയർ ലെഗ് ബൌണ്ടറിയിലേക്ക് സിക്സറിന് പറത്തി . അരക്കു മുകളിലുള്ള ഫുൾടോസായതിനാൽ അമ്പയർ ഈ പന്ത് നോ ബോൾ വിളിച്ചു . ഫ്രീഹിറ്റും അനുവദിച്ചു . നോ ബോളിന്റെ ഒരു റൺസ് കൂടി ലഭിച്ചതോടെ സ്റ്റാർസിന് ഒരു പന്തിൽ ഏഴ് റൺസ് ലഭിച്ചു . വീണ്ടും രണ്ടു പന്തിൽ ജയിക്കാൻ വേണ്ടിയിരുന്നത് അഞ്ച് റൺസ് . ഫ്രീ ഹിറ്റായി ലഭിച്ച അടുത്ത പന്ത് ഫൈൻ ലെഗ് ബൌണ്ടറിക്ക് മുകളിലൂടെ സിക്സറിന് പറത്തി പൊങ്കോളൊ സ്റ്റാർസിന് ഒരു പന്ത് ബാക്കി നിർത്തി അവിശ്വസനീയ ജയമൊരുക്കി . ടൂർണമെന്റിൽ ജോസി സ്റ്റാർസിന്റെ തുടർച്ചയായ നാലാം ജയമാണിത് . ആദ്യം ബാറ്റ് ചെയ്ത ഡർബൻ ഹീറ്റ് 128 റൺസാണ് നേടിയത് .


സജീവ ക്രിക്കറ്റിൽ നിന്ന് വിരമിക്കാനൊരുങ്ങി ഇംഗ്ലണ്ടിൻറെ എക്കാലത്തെയും മികച്ച താരങ്ങളിലൊരാളായ കെവിൻ പീറ്റേഴ്സൺ . വരാനിരിക്കുന്ന പാകിസ്ഥാൻ സൂപ്പർ ലീഗോടെ ക്രിക്കറ്റിനോട് വിടപറയുമെന്ന് 37കാരനായ പീറ്റേഴ്സൺ വ്യക്തമാക്കി . ഇംഗ്ലണ്ടിനായി 104 ടെസ്റ്റ് മത്സരങ്ങളിൽ നിന്ന് 8181 റൺസും 136 ഏകദിനങ്ങളിൽ 4440 റൺസും നേടിയിട്ടുണ്ട് . ടെസ്റ്റിൽ 23 സെഞ്ചുറിയും ഏകദിനത്തിൽ ഒമ്പത് സെഞ്ചുറിയും കെപി സ്വന്തമാക്കി . 2004ൽ സിംബാബ്വെയ്ക്കെതിരെ ഏകദിനത്തിൽ അരങ്ങേറ്റം കുറിച്ച പീറ്റേഴ്സൺ ലോക ക്രിക്കറ്റിലെ അപകടകാരിയായ ബാറ്റ്സ്മാനായി പേരെടുത്തു . ലോകത്തെ മികച്ച ഫീൾഡർമാരിൽ ഒരാളെന്ന വിശേഷണവും പീറ്റേഴ്സണുണ്ട് . സ്വിച്ച് ഹിറ്റുകളിലൂടെയാണ് പീറ്റേഴ്സൺ കളിപ്രേമികൾക്ക് പ്രിയങ്കരനായത് . ടെസ്റ്റിൽ ഇംഗ്ലണ്ടിൻറെ വിശ്വസ്തനായ മധ്യനിര ബാറ്റ്സ്മാനായിരുന്നു . എന്നാൽ 2014 ലെ ആഷസ് പരമ്പരയ്ക്കിടെയുണ്ടായ വിവാദങ്ങളെ തുടർന്ന് അന്താരാഷ്ട്ര ക്രിക്കറ്റിൽ നിന്ന് വിട്ടുനിന്ന താരം വിവിധ ടി20 ലീഗുകളിൽ സജീവമായിരുന്ന . അവസാന ബിഗ് ബാഷ് ലീഗിൽ മികച്ച പ്രകടനം കാഴ്ച്ചവെച്ച് ആരാധകരെ ത്രസിപ്പിച്ച് നിൽക്കവേയാണ് കെപിയുടെ വിരമിക്കൽ പ്രഖ്യാപനം .


തിരുവനന്തപുരം ; പ്രതിരോധ വക്താവ് ധന്യ സനൽ ഐഐഎസ്സിന്റെ ബാങ്ക് അക്കൌണ്ട് ഹാക്ക് ചെയ്ത് പണം തട്ടി . ക്രെഡിറ്റ് കാർഡിൽ നിന്നാണ് ക്രിസ്മസ് തലേന്ന് അർധരാത്രിയിൽ 33,000 രൂപ നഷ്ടമായത് . ഒടിപി പോലുമില്ലാതെയാണ് പണം തട്ടിയെടുത്തത് എന്ന് ധന്യ ഫേസ്ബുക്ക് പോസ്റ്റിലൂടെ പറയുന്നു . ഗോപ്രോ ക്യാമറ വെബ്സൈറ്റിൽ നിന്ന് 480 ഡോളറിന്റെ ഇടപാടാണ് തട്ടിപ്പുകാർ നടത്തിയത് . പണം പിൻവലിച്ചതായി സന്ദേശം എത്തിയത് രാത്രിയിലായതിനാൽ ശ്രദ്ധിച്ചില്ല . ഇതിനു ശേഷം യുഎൻസിഎച്ച്ആർ സൈറ്റിലേക്ക് 100 രൂപയുടെ ഇടപാടിനു ശ്രമിച്ചെങ്കിലും ഒടിപി ആവശ്യമായ വന്നതിനാൽ ഇടപാട് റദ്ദായി . സിറ്റി ബാങ്കിന്റെ ക്രെഡിറ്റ് കാർഡിൽ നിന്നാണ് പണം നഷ്ടമായത് . ഇടപാട് നടന്നതായി ബാങ്ക് സ്ഥിരീകരിച്ചു . വിദേശ വെബ്സൈറ്റുകളിൽ ഒടിപി ഇല്ലാതെ കാർഡ് നമ്പർ , കോഡ് , എക്സ്പയറി ഡേറ്റ് തുടങ്ങിയവ നൽകിയാൽ ഇടപാട് പൂർത്തിയാക്കാം . ഇതാണ് തട്ടിപ്പുകാർ ചൂഷണം ചെയ്തതെന്നാണ് സൂചന . ഇതിനെക്കുറിച്ച് ധന്യ ഫേസ്ബുക്കിൽ കുറിച്ചത് ഇങ്ങനെ , ഇന്നലെ രാത്രി ഉണ്ണിയേശു ജനിക്കുന്നതിന് ഏകദേശം ഒരു മണിക്കൂർ മുമ്പ് , ഏതോ ഒരു സൈബർ തഗ് , എന്റെ ക്രെഡിറ്റ് കാർഡ് ഉപയോഗിച്ച് , ഇന്റർനെറ്റ് ട്രാൻസാക്ഷൻ വഴി 480 ഡോളർ ( 33000 രൂപ ) വില വരുന്ന ഗോ പ്രോ വാങ്ങിയിരിക്കുന്നു . മൊബൈൽ ഫോണിൽ ഫ്രണ്ടിലും ബാക്കിലും ഉള്ള ഓരോ ക്യാമറ വീതം അല്ലാതെ , സ്വന്തമായി ഒരു ക്യാമറ പോലും ഇല്ലാത്ത എന്നോടാണ് ആ സാമദ്രോഹി ഈ കടുംകൈ ചെയ്തത് . ഇന്ന് രാവിലെ , ക്രെഡിറ്റ് കാർഡ് കമ്പനിയിൽ ഞാൻ ഫോൺ വിളിച്ച് അന്വേഷിച്ചപ്പോൾ , ഇക്കാര്യം അവർ സ്ഥിരീകരിക്കുകയും ചെയ്തു . ' ' . com " എന്നവസാനിക്കുന്ന സൈറ്റുകളിൽ നിന്നും ക്രഡിറ്റ് കാർഡ് ഉപയോഗിച്ച് സാധനങ്ങൾ വാങ്ങുവാൻ OTP വേണ്ട എന്ന ഞെട്ടിക്കുന്ന സത്യം Citibank India യിലെ കസ്റ്റമർ സർവ്വീസിലെ പെൺകുട്ടി എന്നെ അറിയിച്ചു . എന്നെപ്പോലെ ആ കുട്ടിയ്ക്കും ഇന്ന് " നല്ലൊരു കൃസ്തുമസ് " ആകാതിരിക്കാൻ , സമനില തെറ്റുന്നതിന് മുമ്പേ ഞാൻ വേഗം ഫോൺ ഡിസ്കണക്റ്റ് ചെയ്തു . പിന്നെ പറയുമ്പോൾ എല്ലാം പറയണമല്ലോ , നല്ല സാമൂഹിക പ്രതിബദ്ധതയുള്ള കള്ളന്മാർ ആയതു കൊണ്ട് , 33000 രൂപ മോഷ്ടിച്ചതിനു ശേഷം എന്റെ അക്കൌണ്ടിൽ നിന്ന് തന്നെ 100 രൂപ യുണൈറ്റെഡ് നേഷന്റെ റെഫ്യൂജീ ഫണ്ടിലേയ്ക്ക് ( unhcr . org ) ദാനം ചെയ്യാൻ ആ മഹാമനസ്ക്കർ തയ്യാറായി . . in , . org തുടങ്ങിയവയിൻ അവസാനിക്കുന്ന വൈബ് സൈറ്റിൽ നിന്നും ക്രഡിറ്റ് കാർഡ് ട്രാൻസാക്ഷൻ നടത്താൻ OTP വേണം എന്നതിനാൽ എന്റെ 100 രൂപ രക്ഷപ്പെട്ടു . അല്ലെങ്കിൽ അതിപ്പോ റെഫ്യൂജികളുടെ സഹായത്തിന് വേണ്ടിയുള്ള UN ഫണ്ടിൽ ലയിച്ച് ചേർന്നേനെ ! OTP ഇല്ലാതെ ഇന്റർനെറ്റിലൂടെ സാധനങ്ങൾ വാങ്ങാം എന്ന സ്ഥിതിവിശേഷം , സിറ്റി ബാങ്കിന്റെ സെക്യൂരിറ്റി കോംപ്രമൈസ് എത്ര ഭീകരമാണ് എന്ന വിഷയത്തിലേയ്ക്കാണ് വിരൽ ചൂണ്ടുന്നത് . മറ്റു ബാങ്കുകളും ഇത് തന്നെ ആണ് അവസ്ഥ എങ്കിൽ , ' ' ഞങ്ങടെ ബാങ്കിന് മികച്ച രീതിയിലുള്ള സൈബർ സുരക്ഷ ഉണ്ട് " എന്ന കടലാസ് പുലിയെ കാണിച്ച് , ബാങ്കുകൾ നമ്മൾ കസ്റ്റമേഴ്സി ഭീകരമാം വിധം പറ്റിച്ചുകൊണ്ടിരിക്കുകയാണ് . മാസാവസാനം ആയപ്പോഴേയ്ക്കും എന്റെ കാർഡിലെ ക്രെഡിറ്റ് ലിമിറ്റ് തീരാനായിരുന്നത് കൊണ്ട് , കള്ളന്മാർ ഗോ പ്രോ വാങ്ങിയപ്പോഴേ അക്കൌണ്ട് 10000 രൂപ നെഗറ്റീവ് ബാലൻസിലേയ്ക്ക് കൂപ്പുകുത്തി . ആയതിനാൽ മേൽപ്പറഞ്ഞ സൈബർ തഗ്സിന് വീണ്ടും ഇന്റെർനെറ്റ് പർച്ചേസ് സാധിക്കാതെ പോയി . എനിയ്ക്ക് ശംബംളം കിട്ടിയ ഉടനെ , ഞാൻ ക്രെഡിറ്റ് കാർഡ് ബില്ല് ഒക്കെ സെറ്റിൽ ചെയ്തിരിക്കുന്ന സമയം വല്ലതും ആയിരുന്നേൽ അവന്മാർക്ക് ചാകര ആയേനെ . മാത്രമല്ല സിറ്റി ബാങ്കിന്റെ സൈബർ സുരക്ഷ കാരണം ഞാൻ തറവാട് പണയം വെക്കേണ്ടിയും വന്നേനെ ! b ) ഇത് കണ്ടിട്ടെങ്കിലും ബാങ്കുകൾക്ക് അവരുടെ സൈബർ സുരക്ഷയിലുള്ള കോംപ്രമൈസ് എത്രയും പെട്ടൊന്ന് അഡ്രസ് ചെയ്യുവാൻ തോന്നട്ടെ ! !


ഐഎസ്എല്ലിൽ നാല് കളികളിലും വിജയം നേടാനാകാതെ കേരള ബ്ലാസ്റ്റേഴ്സ് വിമർശനങ്ങൾ നേരിടുന്നതിനിടയിലാണ് സി കെ വിനീതും കൂട്ടരും കഴിഞ്ഞ ദിവസം നാലാം സീസണില്ലെ ആദ്യ വിജയം സ്വന്തമാക്കുന്നത് . ആരാധകരെ കുറച്ചൊന്നുമല്ല ഈ വിജയം ആവേശത്തിലാക്കിയത് . വിനീതിന്റെ ഏക ഗോൾ മികവിലാണ് ബ്ലാസ്റ്റേഴ്സ് നോർത്ത് ഈസ്റ്റ് യുണൈറ്റഡിനെ പരാജയപ്പെടുത്തിയത് . ഇതോടെ ആരാധകർ വാനോളമുയർത്തുകയായിരുന്നു താരത്തെ . ആരാധകരുടെ വാക്കുകൾക്കും ആവേശത്തിനും വിലമതിയ്ക്കുന്ന ബ്ലാസ്റ്റേഴ്സ് താരത്തിന് എന്നാൽ ഒരു ആരാധകന്റെ വാക്കുകൾക്ക് മറുപടി നൽകാതിരിക്കാനായില്ല . കളിക്ക് മുമ്പ് വിനീത് ട്വീറ്റ് ചെയ്ത ഫോട്ടോയ്ക്ക് മറുപടിയുമായെത്തിയ ആരാധകനാണ് താരം ചുട്ടമറുപടി നൽകിയത് . " ലാസ്റ്റ് കളിവരെ ഇങ്ങിനെ ട്വീറ്റണം ബ്രോ . . ഭയങ്കര കോൺഫിഡൻസ് തന്നെ " എന്നായിരുന്നു ആരാധകന്റെ ട്വീറ്റ് . . . " ഇതിന് കോൺഫിഡൻസ് അല്ല ബ്രോ , അഹങ്കാരം . നിന്നെ പോലെ അല്ലാത്ത ലക്ഷങ്ങൾ കൂടെ ഉണ്ടെന്നുള്ള അഹങ്കാരം " എന്നായിരുന്നു വിനീതിന്റെ കിടിലൻ മറുപടി .


സ്വജനപക്ഷപാത വിവാദത്തിൽ വിശദീകരണവുമായി സെയ്ഫ് അലി ഖാൻ . കങ്കണ റണൌത്തിനെ ഐഫാ അവാർഡ് വേദിയിൽ വച്ച് കളിയാക്കിയ കരൺ ജോഹർ , തൻറെ പരാമർശത്തിൽ ഖേദം പ്രകടിപ്പിച്ച് രംഗത്തെത്തിയതിന് പിന്നാലെയാണിത് . സെലിബ്രിറ്റി ചാറ്റ് ഷോയായ കോഫീ വിത്ത് കരണിൽ അതിഥിയായെത്തിയ കങ്കണ റണൌത്ത് കരൺ ജോഹറിനെതിരെ നടത്തിയ പരാമർശങ്ങളാണ് സ്വജനപക്ഷപാതത്തെ കുറിച്ചുള്ള വാദപ്രതിവാദങ്ങൾക്ക് തുടക്കമിട്ടത് . കരൺ തൻറെ ചിത്രങ്ങളിൽ സ്വജനപക്ഷപാദം കാണിക്കുന്നെന്നായിരുന്നു കങ്കണ പറഞ്ഞത് . ഇതിനെതിരെ പല വേദികളിലും കരൺ പ്രതികരിച്ചിരുന്നു . എന്നാൽ ഇതിൻറെ ചുവടുപിടിച്ച് ഐഫാ അവാർഡ് വേദിയിൽ നടത്തിയ പരോക്ഷ വിമർശനം ബോളിവുഡ് സംവിധായകന് പൊല്ലാപ്പായി . ട്വിറ്ററിൽ വിമർശനം ശക്തമായതോടെ മാപ്പപേക്ഷയുമായി കരൺ ജോഹർ രംഗത്തെത്തി . ന്യൂയോർക്കിലെ ഐഫാ അവാർഡ് വേദിയിൽ വച്ച് വരുൺ ധവാനും , സെയ്ഫ് അലി ഖാനും ഒപ്പം ചേർന്നായിരുന്നു കരണിൻറെ വിമർശനം . തങ്ങൾ ഇവിടെയെത്തിയതിന് കാരണം മാതാപിതാക്കളാണെന്ന് തമാശ രൂപേണ പറഞ്ഞ താരങ്ങൾ , സ്വജപക്ഷപാതം ജയിക്കട്ടെ എന്ന് ഉറക്കെ പ്രഖ്യാപിക്കുകയും ചെയ്തു . തുടർന്ന് ബോല് ചൂഡിയോ , ബോല് കംഗന എന്ന വരികൾ മൂളിയതോടെ ആരെയാണ് കളിയാക്കിയതെന്ന് എല്ലാവർക്കും വ്യക്തമായി . പക്ഷെ , ഈ തമാശ അതിരുകടന്നതായെന്ന് സമൂഹമാധ്യമങ്ങളിലെ വിമർശനങ്ങൾ തെളിയിച്ചു . കരണിന്റെ ഖേദപ്രകടനത്തിന് പിന്നാലെ ഇതാ സെയ്ഫ് അലിഖാനും വിശദീകരണവുമായി രംഗത്തെത്തിയിരിക്കുകയാണ് . റംഗൂണിൽ കങ്കണയ്ക്കൊപ്പം അഭിനയിച്ച സെയ്ഫ് അലിഖാൻ തനിയ്ക്ക് കങ്കണയോട് തികഞ്ഞ ബഹുമാനമാണുള്ളതെന്നും കഠിനാദ്ധ്വാനത്തിലൂടെയാണ് അവർ ബോളിവുഡിൽ ഈ സ്ഥാനത്തെത്തിയതെന്നും പറഞ്ഞു . പക്ഷേ സ്വജനപക്ഷപാതത്തെക്കുറിച്ച് തനിക്ക് വ്യത്യസ്താഭിപ്രായമാണുള്ളതെന്നും സെയ്ഫ് പറഞ്ഞു . താരമാതാ പിതാക്കളുടെ പുത്രനായിട്ടുകൂടി തനിക്കും ഈ രംഗത്ത് പിടിച്ച് നിൽക്കാൻ ഏറെ കഷ്ടപ്പെടേണ്ടി വന്നതായി സെയ്ഫ് പറയുന്നു . ഐഫാ അവാർഡ് വേദിയിൽ സംഭവിച്ചത് തമാശയ്ക്കപ്പുറം മറ്റൊന്നുമല്ലെന്നും സെയ്ഫ് അലിഖാൻ വിശദീകരിച്ചു . വിവാദങ്ങൾ മയപ്പെടുത്തുന്ന പ്രസ്താവനയുമായി സെയ്ഫ് കൂടി വന്നതോടെ വാഗ്വാദങ്ങൾ തത്ക്കാലത്തേക്ക് അവസാനിച്ചു എന്നുകരുതാം . പക്ഷേ ഈ കളിയാക്കലുകളോടുള്ള കങ്കണയുടെ പ്രതികരണം ഇതുവരെ വന്നിട്ടില്ല . ഉരുളയ്ക്കുപ്പേരി മട്ടിൽ ചുട്ട മറുപടി പറയാറുള്ള കങ്കണയുടെ മറുപടിയെന്താകുമെന്ന് തന്നെയാണ് എല്ലാവരും ആകാംക്ഷയോടെ ഉറ്റുനോക്കുന്നതും .


കെട്ടിട നിർമാണ സാമഗ്രികളുടെ വില കുത്തനെ ഉയർന്നതോടെ നിർമാണ മേഖലയെ ആശ്രയിച്ച് കഴിയുന്ന തൊഴിലാളികൾ ആശങ്കയിൽ . നിർമാണം പകുതിയായി കുറഞ്ഞതോടെ ഇതരസംസ്ഥാന തൊഴിലാളികളടക്കം കേരളം വിടുകയാണ് . കെട്ടിട നിർമാണത്തിന് ഉപയോഗിക്കുന്ന ക്വാറി ഉത്പന്നങ്ങളുടെ വില കഴിഞ്ഞ നാല് മാസത്തിനകം ഇരട്ടിയിലധികമാണ് കൂടിയത് . പരിസ്ഥിതി മന്ത്രാലയത്തിൻറെ അനുമതിയില്ലാത്തതിനാൽ ചെറുകിട ക്വാറികൾ പൂട്ടിക്കിടക്കുന്നത് മുതലെടുത്ത് ജിഎസ്ടിയുടെ മറവിൽ വൻകിടക്കാർ അന്യായമായി വില കൂട്ടുകയാണെന്നാണ് ആക്ഷേപം . ഇതോടെ ആദ്യം പ്രതിസന്ധിയിലായത് ടിപ്പർ തൊഴിലാളികളാണ് . ഓരോ ജില്ലയിലും വിരലിലെണ്ണാവുന്ന ക്വാറികൾ മാത്രമായതോടെ ലോഡിനായി മണിക്കൂറുകളാണ് ഓരോരുത്തർക്കും വരിനിൽക്കേണ്ടി വരുന്നത് . കെട്ടിട നിർമാണ മേഖലയെ ആശ്രയിച്ച് കഴിയുന്ന ആയിരക്കണക്കിന് ഇതര സംസ്ഥാന തൊഴിലാളികളുടെ അവസ്ഥയും വിഭിന്നമല്ല . ഉത്പന്ന വില കൂടിയതിന് പുറമേ ജിഎസ്ടിയിൽ ഇളവ് ആവശ്യപ്പെട്ട് കരാറുകാർ സമരം നടത്തുന്നതിനാൽ നിർമാണ മേഖല സ്തംഭനാവസ്ഥയിലാണ് . ഇതോടെ തൊഴിൽ നഷ്ടപ്പെട്ട് നൂറ് കണക്കിന് പേരാണ് നാട്ടിലേക്ക് പോകുന്നത് . പ്രശ്നം പരിഹരിക്കാൻ സർക്കാർ ശക്തമായി ഇടപെടണമെന്നാണ് തൊഴിലാളികളുടെ ആവശ്യം .


സ്മാർട്ഫോൺ നിർമ്മാതാക്കളായ റിയൽമി 2019ന്റെ പകുതിയോടെ എക്സ്പീരിയൻസ് സ്റ്റോറുകൾ ആരംഭിക്കാൻ ഒരുങ്ങുകയാണ് . ഓഫ്ലൈൻ വിപണിയെ ലക്ഷ്യമിട്ട് കൊണ്ടാണ് പുതിയ ചുവടുവയ്പ് . ഇ - കൊമേഴ്സ് വിപണനകേന്ദ്രങ്ങൾക്ക് കടിഞ്ഞാണിടുന്ന വിദേശ നിക്ഷേപ നിയമങ്ങളെ മറികടക്കാനാണ് റിയൽമിയുടെ ഓഫ്ലൈൻ വിപണിയിലേക്കുള്ള ചുവടുമാറ്റം . സർക്കാർ കഴിഞ്ഞ വർഷം ഓൺലൈൻ വിൽപ്പനയുടെ നിയമങ്ങളിൽ ചില മാറ്റങ്ങൾ കൊണ്ടു വന്നിരുന്നു . ഇതോടെ ചില്ലറ വിൽപ്പനക്കാർക്ക് ഒരു ഉൽപ്പന്നം 25 ശതമാനത്തിലധികം ഓൺലൈൻ വിപണനകേന്ദ്രം വഴി വിൽക്കാനാകില്ല . ഫെബ്രുവരി ഒന്ന് മുതൽ ഈ നിയമം നിലവിൽ വരും . വിദേശ നിക്ഷേപ നിയമത്തിൽ മാറ്റം വന്നതോടെ ഓൺലൈൻ വിപണിയിൽ മാത്രം വിൽപ്പന കേന്ദ്രീകരിക്കാൻ ആകില്ലെന്ന് റിയൽമി സിഇഒ മാധവ് സേത് ഇന്ത്യൻ എക്സ്പ്രസ്സിനോട് പറഞ്ഞു . ഇതോടെ റിയൽമി , ഷവോമി , വൺപ്ലസ് , അസൂസ് , ഹോണർ തുടങ്ങിയ സ്മാർട്ഫോൺ കമ്പനികൾക്ക് ഓഫ്ലൈൻ വിപണിയിൽ ശ്രദ്ധകേന്ദ്രീകരിക്കുകയല്ലാതെ മറ്റു മാർഗ്ഗങ്ങളില്ല . മുമ്പ് ഈ സ്മാർട്ഫോൺ കമ്പനികൾ ഓൺലൈൻ വിപണനകേന്ദ്രങ്ങളിലൂടെ മാത്രം ചില മോഡലുകൾ വിറ്റഴിച്ചിരുന്നു . വിലക്കിഴിവും മറ്റു ആനുകൂല്യങ്ങളും ഓൺലൈൻ വിപണിയിൽ നൽകി ഉപഭോക്താക്കളെ ആകർഷിച്ചിരുന്നു . ഇത്തരം വിൽപ്പനയ്ക്കാണ് പുതിയ നിയമം തടസ്സമാകുന്നത് . വിദേശ നിക്ഷേപ നിയമത്തിൽ വന്ന മാറ്റങ്ങൾ മനസ്സിലാക്കി കച്ചവടത്തിൽ ചില പരിഷ്കാരങ്ങൾ വരുത്താനാണ് കമ്പനിയുടെ ശ്രമം എന്നാണ് സിഇഒ മാധവ് സേത് പറയുന്നത് . എന്നാൽ റിയൽമി പോലെയുള്ള വിലകുറഞ്ഞ ഫോണുകൾ ഓഫ്ലൈൻ വിപണിയിൽ വിൽക്കുന്നത് ലാഭകരമാകില്ല , ഇതിന് പ്രതിവിധി കണ്ടുപിടിക്കണമെന്നും സേത് പറഞ്ഞു . നിലവിൽ റിലയൻസ് ഡിജിറ്റലുമായി കൈകോർത്തിരിക്കുകയാണ് റിയൽമി . റിലയൻസ് ഡിജിറ്റലും , മൈ ജിയോ സ്റ്റോറിലൂടെ റിയൽമി ഉൽപ്പന്നങ്ങൾ വിൽക്കുന്നുണ്ട് . ഇതിന് പുറമേ ഇന്ത്യയിലെ വിവിധ നഗരങ്ങളിലായി 150 വിൽപ്പന കേന്ദ്രങ്ങൾ തുടങ്ങാനാണ് റിയൽമിയുടെ പദ്ധതി . ഷവോമി , ഹോണർ തുടങ്ങിയ കമ്പനികളെ പോലെ കുറഞ്ഞ വിലയിൽ കൂടുതൽ സൌകര്യമുള്ള സമാർട്ഫോൺ വിപണിയിൽ ഇറക്കിയിരുന്നു . റിയൽമി 1 , റിയൽമി 2 , റിയൽമി 2 പ്രോ , റിയൽമി സി1 , റിയൽമി യു1 എന്നീ ഫോണുകളാണ് വിപണിയിൽ എത്തിച്ചത് . റിയൽമി സി 1ന്റെ വില 7,499 രൂപയാണ് . നോച്ചഡ് ഡിസ്പ്ലെ , സ്നാപ്ഡ്രാഗൺ 450 പ്രോസസ്സർ , 430 എംഎഎച്ച് ബാറ്ററി എന്നിവയാണ് റിയൽമി സി 1ന്റെ പ്രത്യേകത . റിയൽമി 20,000 രൂപയിൽ താഴെയുള്ള ഫോണുകളിലാണ് ശ്രദ്ധ കേന്ദ്രീകരിക്കുന്നത് . ഈ സെഗ്മെന്റിലാണ് കൂടൂതൽ ഉപഭോക്താക്കളെന്ന് സേത് അഭിപ്രായപ്പെട്ടു . ഷവോമി വില കുറഞ്ഞ മോഡലുകൾ റെഡ്മി എന്ന പേരിൽ വിപണിയിൽ ഇറക്കിയതോടെയാണ് ഈ സെഗ്മെന്റിൽ വിപണി ശക്തമായത് .


പുതിയ ഉപയോക്താക്കളെ ആകർഷിക്കാൻ അത്യാകർഷ ഓഫറുമായി ബിഎസ്എൻഎൽ . ഇന്ത്യൻ ടെലികോം വിപണിയിൽ എയർടെല്ലിൽ നിന്നും വോഡഫോണിൽ നിന്നും റിലയൻസ് ജിയോയിൽ നിന്നും കടുത്ത മത്സരം നേരിടുന്ന സാഹചര്യത്തിലാണ് ബിഎസ്എൻഎൽ 299 രൂപയുടെ പുതിയ പ്ലാൻ പുറത്തിറക്കിയിട്ടുള്ളത് . ബിഎസ്എൻഎല്ലിന്റെ പുതിയ ഉപയോക്താക്കൾക്ക് മാത്രം ലഭിക്കുന്ന ഈ ഓഫറിൽ അൺലിമിറ്റഡ് വോയ്സ് കോളിന് പുറമേ അൺലിമിറ്റഡ് എസ്എസ്എംസുകളും അൺലിമിറ്റഡ് ഡാറ്റയുമാണ് ഓഫറിന്റെ പ്രധാന പ്രത്യേകത . പോസ്റ്റ് പെയ്ഡ് ഉപയോക്താക്കളുടെ അടിത്തറ ഉയർത്തുന്നതിനാണ് ബിഎസ്എൻഎൽ പുതിയ പ്ലാൻ പുറത്തിറക്കിയിട്ടുള്ളത് . ഇന്ത്യൻ ടെലികോം വിപണിയിലെ എതിരാളികളിൽ നിന്ന് കൂടുതൽ ഉപയോക്താക്കളെ ആകർഷിക്കുന്നതിന് കൂടിയാണ് ബിഎസ്എൻഎല്ലിന്റെ നിർണായക നീക്കം . നിലവിൽ ഭാരതി എയർടെല്ലും 299 രൂപയുടെ പ്ലാൻ ഉപയോഗത്തിലുണ്ട് . വോഡഫോൺ പോസ്റ്റ് പെയ്ഡ് ഓഫറാ വോഡഫോൺ റെഡിലും 299 രൂപയുടെ പ്ലാൻ നൽകിവരുന്നുണ്ട് . 20 ജിബി ഡാറ്റയും എസ്എംഎസും അൺലിമിറ്റഡ് വോയ്സ് കോളിംഗും ഈ പ്ലാനിൽ ലഭിക്കും . ഓരോ മാസവും 100 എസ്എംഎസ് വീതവും ലഭിക്കും .


കോപ്പ അമേരിക്കയിൽ ബ്രസീലിന് തകർപ്പൻ ജയം . ഹെയ്ത്തിയെ ഒന്നിനെതിരെ ഏഴു ഗോളുകൾക്കാണ് ബ്രസീൽ തകർത്തത് . ആക്രമണത്തിലും പ്രതിരോധത്തിലും ബ്രസീൽ ഒന്നിനൊന്ന് മികച്ചുനിന്നതോടെ ദുർബലരായ ഹെയ്ത്തിക്ക് ഒന്നും ചെയ്യാനുണ്ടായില്ല . ഫിലിപ്പോ കുട്ടീഞ്ഞ്യോയുടെ ഹാട്രിക്കും , റെനെറ്റോ അഗസ്റ്റയുടെ ഇരട്ട ഗോളുകളുമാണ് ബ്രസീലിന് മിന്നുന്ന വിജയം സമ്മാനിച്ചത് . ഗബ്രിയേൽ , ലുക്കാസ് ലിമ എന്നിവരും ബ്രസീലിനുവേണ്ടി ഗോളുകൾ നേടി . ആദ്യ പകുതിയിൽ ബ്രസീൽ മൂന്നു ഗോളിന് മുന്നിലായിരുന്നു . രണ്ടാം പകുതിയിൽ ബ്രസീൽ നാലു ഗോളുകൾ കൂടി നേടി . എഴുപതാം മിനിട്ടിൽ ജെയിംസ് മാർസെലിനിലൂടെയാണ് ഹെയ്ത്തി ആശ്വാസ ഗോൾ കണ്ടെത്തിയത് . ഗ്രൂപ്പ് ബിയിൽ ഹെയ്ത്തിക്കെതിരായ ജയത്തോടെ ബ്രസീലിന് നാലു പോയിന്റായി . ഗ്രൂപ്പിൽ ബ്രസീൽ ഒന്നാമതാണ് . ആദ്യ മൽസരത്തിൽ ഇക്വഡോറിനെതിരെ ബ്രസീൽ സമനില വഴങ്ങിയിരുന്നു . പെറുവിനെതിരെയാണ് ബ്രസീലിന്റെ അവസാന ഗ്രൂപ്പ് മൽസരം . ഇന്നു നടന്ന ഇക്വഡോർ - പെറു മൽസരം സമനിലയിൽ കലാശിച്ചു . ഇരു ടീമുകളും രണ്ടു ഗോൾ വീതം നേടി . വാശിയേറിയ പോരാട്ടം ദൃശ്യമായ മൽസരത്തിൽ എന്നർ വലെൻസിയ , മില്ലർ ബൊളാനോസ് എന്നിവർ ഇക്വഡോറിനായി ഗോളുകൾ നേടിയപ്പോൾ , ക്രിസ്റ്റ്യൻ ക്യൂവ , എഡിസൺ ഫ്ലോറസ് എന്നിവരാണ് പെറുവിന്റെ സ്കോറർമാർ . ഗ്രൂപ്പ് ബിയിൽ പെറുവിന് നാലു പോയിന്റും ഇക്വഡോറിന് രണ്ടു പോയിന്റുമാണുള്ളത് .


സ്റ്റോക്ഹോം ആസ്ഥാനമായ ഗവേഷണ സ്ഥാപനമായ സിപ്രി ( എസ്ഐപിആർഐ ) പുറത്തിറക്കിയ ലോകത്തെ ഏറ്റവും വലിയ 100 ആയുധ നിർമ്മാണ കമ്പനികളുടെ പട്ടികയിൽ നാല് ഇന്ത്യൻ കമ്പനികൾ ഇടം നേടി . ഇന്ത്യൻ ഓർഡനൻസ് ഫാക്ടറികൾ , ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് , ഭാരത് ഇലക്ട്രോണിക്സ് , ഭാരത് ഡൈനാമിക്സ് എന്നിവയാണ് പട്ടികയിൽ ഇടം നേടിയ ഇന്ത്യൻ കമ്പനികൾ . ഇവ നാലും രാജ്യത്തെ പൊതുമേഖല ആയുധ നിർമ്മാണ കമ്പനികളാണ് . 2017 ൽ നാല് കമ്പനികളുടെയും കൂടി വിൽപ്പന 752 കോടി ഡോളറിലെത്തിയതായും സിപ്രിയുടെ റിപ്പോർട്ട് വ്യക്തമാക്കുന്നു . മുൻ വർഷത്തെക്കാൾ 6.1 ശതമാനം വളർച്ചയാണ് 2017 ൽ ഇന്ത്യൻ കമ്പനികൾ കൈവരിച്ചത് . അന്താരാഷ്ട്ര തലത്തിലെ മുൻനിരയിലുളള 100 ആയുധ നിർമ്മാണ സൈനിക സേവന കമ്പനികളുടെ ചൈന ഒഴികെയുളള മൊത്തം വിൽപ്പന 39,820 കോടി ഡോളറിലേക്ക് വളർന്നതായും റിപ്പോർട്ട് പറയുന്നു . 2016 നെ അപേക്ഷിച്ച് 2.2 ശതമാനം വളർച്ചയാണ് ആയുധ നിർമ്മാണ കമ്പനികൾ നേടിയത് . ഇന്ത്യയിൽ നിന്നുളള കമ്പനികളിൽ ഇന്ത്യൻ ഓർഡനൻസ് ഫാക്ടറികളാണ് ലിസ്റ്റിൽ ഏറ്റവും ഉയർന്ന സ്ഥാനത്ത് നിൽക്കുന്നത് . റിപ്പോർട്ടിൻറെ ഭാഗമായ പട്ടികയിൽ 37 - ാം സ്ഥാനമാണ് ഓർഡനൻസ് ഫാക്ടറികൾക്ക് . 38 - ാം സ്ഥാനവുമായി ഹിന്ദുസ്ഥാൻ എയ്റോനോട്ടിക്സ് ലിമിറ്റഡിനാണ് ഇന്ത്യയിൽ നിന്നുളള രണ്ടാമത്തെ കമ്പനി . ഈ വർഷം 8.5 ശതമാനം വളർച്ച കൈവരിച്ചാണ് ഓർഡനൻസ് ഫാക്ടറികൾ 37 സ്ഥാനം നിലനിർത്തിയത് . എന്നാൽ , മുൻ വർഷം 37 - ാം സ്ഥാനമുണ്ടായിരുന്ന ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് ഇപ്രാവശ്യം 38 - ാം സ്ഥാനത്തേക്ക് താഴ്ന്നു . മുൻ വർഷത്തെ അപേക്ഷിച്ച് വിൽപ്പനയിൽ 0.9 ശതമാനത്തിൻറെ ഇടിവാണ് കമ്പനിക്കുണ്ടായത് . പട്ടികയിൽ ഇന്ത്യയിൽ നിന്നുളള വിൽപ്പന ഇടിവുണ്ടായ ഏക കമ്പനിയും ഹിന്ദുസ്ഥാൻ എയ്റോനോട്ടിക്സ് ലിമിറ്റഡാണ് .


മിന്നുന്ന ഫോമിലാണ് ഇന്ത്യൻ ഓപ്പണർ അജിങ്ക്യാ രഹാനെ . ചാമ്പ്യൻസ് ട്രോഫിയിൽ ഒറ്റ മത്സരത്തിൽ പോലും അവസരം ലഭിക്കാതിരുന്ന രഹാനെ രോഹിത് ശർമയുടെ ഒഴിവിൽ ലഭിച്ച ഓപ്പണർ സ്ഥാനത്ത് അടിച്ചുതകർക്കുകയാണിപ്പോൾ . വെസ്റ്റ് ഇൻഡീസിനെതിരായ ഏകദിന പരമ്പരയിലെ മൂന്ന് മത്സരങ്ങളിൽ നിന്ന് രണ്ട് അർധ സെഞ്ചുറിയും ഒരു സെഞ്ചുറിയും രഹാനേ നേിടക്കഴിഞ്ഞു . ഇങ്ങനെ അടിച്ചുതകർത്താൽ രോഹിത് ശർമ തിരിച്ചെത്തുമ്പോൾ രഹാനെയെ കോലി എവിടെ കളിപ്പിക്കും എന്ന് സ്വാഭാവികമായും ഉയരുന്ന ആശങ്ക . ഈ സാഹചര്യത്തിലാണ് രഹാനെയുടെ ടീമിലെ റോൾ എന്താണെന്ന് കോലി വ്യക്തമായി നിർവചിക്കണമെന്ന ആവശ്യവുമായി മുൻ ഇന്ത്യൻ നായകൻ സൌരവ് ഗാംഗുലി രംഗത്തെത്തിയത് . രഹാനെയെപ്പോലൊരു കളിക്കാരൻ ടീമിന് എത്രമാത്രം പ്രധാനമാണെന്ന് കോലി അദ്ദേഹത്തോട് തുറന്നുപറയണമെന്നും ടൈംസ് ഓഫ് ഇന്ത്യയിലെഴുതി കോളത്തിൽ ഗാംഗുലി പറഞ്ഞു . കോലി അടിയന്തിരമായി രഹാനെയ്ക്കൊപ്പമിരുന്ന് ഇക്കാര്യം ചർച്ച ചെയ്യണം . വെസ്റ്റ് ഇൻഡീസിനെതിരെയാ ഏകദിന പരമ്പര കഴിഞ്ഞ് രോഹിത് ശർമ തിരിച്ചെത്തുമ്പോൾ തനിക്ക് അന്തിമ ഇലവനിൽ സ്ഥാനമുണ്ടാകില്ലെന്ന് രഹാനെയ്ക്ക് അറിയാം . അതുകൊണ്ടുതന്നെ അദ്ദേഹത്തിന്റെ റോൾ എന്തായിരിക്കുമെന്ന് വ്യക്തമാക്കി കൊടുത്താൽ കൂടുതൽ സ്വാതന്ത്ര്യത്തോടെ കളിക്കാനും കളിനിലവാരം അൽപം കൂടി ഉയർത്താനും രഹാനെയ്ക്കാവുമെന്നും ഗാംഗുലി വ്യക്തമാക്കി . ടെസ്റ്റ് ടീമിലെ ഇന്ത്യയുടെ വിശ്വസ്തനായ രഹാനെ പക്ഷെ ഏകദിന ടീമിലെ വിരുന്നുകരനാണ് . ഇപ്പോൾ രോഹിത്തിന്റെ അഭാവത്തിൽ ഓപ്പണറായി കളിക്കുന്ന രഹാനെ മുമ്പ് 4,5,6,7 സ്ഥാനങ്ങളിലും ബാറ്റ് ചെയ്തിട്ടുണ്ട് . വെസ്റ്റ് ഇൻഡീസിനെതിരായ രഹാനെയുടെ പ്രകടനത്തെ പുകഴ്ത്തി കോലി കഴിഞ്ഞ ദിവസം രംഗത്തെത്തിയിരുന്നു . വെസ്റ്റ് ഇൻഡീസിനെതിരായ ഏകദിന പരമ്പര കഴിഞ്ഞാൽ ശ്രീലങ്കയ്ക്കെതിരെ ആണ് ഇന്ത്യയുടെ ഏകദിന പരമ്പര .


വായ്പ തട്ടിപ്പ് കേസിൽ അറസ്റ്റിലായി മൂന്ന് വർഷത്തോളം ദുബായിലെ ജയിലിൽ കഴിയേണ്ടി വന്ന അറ്റ്ലസ് രാമചന്ദ്രൻ വൻ തിരിച്ചുവരവിന് ഒരുങ്ങുന്നു . ജയിൽ മോചിതനായ രാമചന്ദ്രൻ ഇപ്പോഴും ദുബായിൽ തന്നെയാണ് ഉള്ളത് . വീണ്ടും ജ്വല്ലറി ബിസിനസിലേക്ക് കടക്കാനുള്ള തയ്യാറെടുപ്പിലാണ് രാമചന്ദ്രൻ . ഇപ്പോഴും ചില ബാങ്കുകളുമായി വായ്പ ഇടപാടുകൾ തീർക്കാൻ ബാക്കിയുണ്ട് . എങ്കിലും വ്യാപാര രംഗത്തേക്ക് തിരിച്ചുവരാൻ ആകുമെന്ന പ്രതീക്ഷയിലാണ് അദ്ദേഹം . അറ്റ്ലസ് രാമചന്ദ്രന്റെ അറസ്റ്റിനെ തുടർന്ന് ദുബായിലെ ഷോറൂമുകൾ അടച്ചുപൂട്ടിയിരുന്നു . ദുബായിൽ പുതിയ ഷോറൂം തുറക്കുക എന്നതാണ് അറ്റ്ലസ് രാമചന്ദ്രൻ ലക്ഷ്യമിടുന്നത് . മൂന്നുമാസത്തിനുള്ളിൽ ഇത് സാധ്യമാക്കാനാണ് ശ്രമം . അതിന് പിന്തുണ നൽകാൻ ഏറെ പേർ രംഗത്തുണ്ട് എന്നാണ് വിവരം .


ഹോണറിൻറെ 8x ഒരു രൂപയ്ക്ക് നേടാം . ഇതിനുള്ള അവസരം തിങ്കളാഴ്ചയാണ് ഹോണർ ഇന്ത്യ അവരുടെ ബ്ലാക്ക് ഫ്രൈഡേ സെയിലുമായി ബന്ധപ്പെട്ട് സംഘടിപ്പിക്കുന്നത് . ഇത് ലഭിക്കാൻ ഹോണറിൻറെ ഇന്ത്യൻ ഇ - സ്റ്റോറിൽ റജിസ്ട്രർ ചെയ്താൽ മതി . ഹോണർ 8x ൻറെ ലിമിറ്റഡ് റെഡ് കളർ യൂണിറ്റുകളും വിൽപ്പനയ്ക്ക് ഉണ്ട് . റജിസ്ട്രർ ചെയ്യുന്നവരിൽ നിന്നും തിരഞ്ഞെടുക്കുന്നവർക്കാണ് 1 രൂപയ്ക്ക് 8x ലഭിക്കുക . പേയ്മെൻറ് മുൻകൂട്ടി നടത്തിയാൽ ബാക്കി പണം ക്യാഷ്ബാക്കായി മടക്കികിട്ടും . എഡ്ജ് ടു എഡ്ജ് നോച്ച് ഡിസ്പ്ലേയോടെയുള്ള ഫോൺ ആണ് 8x . 91 ശതമാനം ആണ് ഫോണിൻറെ സ്ക്രീൻ ബോഡി ആനുപാതം . പിന്നിൽ ഡ്യൂവൽ ക്യാമറ സെറ്റപ്പും ഫിംഗർപ്രിൻറും നിലവിലുണ്ട് . ഹോണർ 8xന് 6.5 ഇഞ്ച് ഫുൾ എച്ച്ഡി പ്ലസ് ഡിസ്പ്ലേയാണ് ഉള്ളത് . ഇതിൻറെ റെസല്യൂഷൻ 1080x2340 ആണ് . ഈ ഫോണിൻറെ പിന്നിൽ ഇരട്ട ക്യാമറ സെറ്റപ്പിൽ 20 എംപിയും , 2 എംപിയും ക്യാമറകളാണ് ഉള്ളത് . മുൻപിൽ സെൽഫി ക്യാമറ 16 എംപിയാണ് . കിരിൻ 710 ആണ് ഫോണിൻറെ പ്രോസസ്സർ . 4ജി റാം , 6ജിബി റാം മോഡലുകൾ ലഭ്യമാണ് . ഇവയിൽ യഥാക്രമം 64 ജിബിയും , 128ജിബിയുമാണ് ഇൻറേണൽ മെമ്മറി ശേഷി . 3 , 750 എംഎഎച്ചാണ് ഫോണിൻറെ ബാറ്ററി ശേഷി . ആൻഡ്രോയ്ഡ് ഓറീയോ 8.1 ആണ് ഫോണിൻറെ ഓപ്പറേറ്റിംഗ് സിസ്റ്റം .


ഉടൻ വിപണിയിലെത്താൻ ഒരുങ്ങുകയാണ് ഡെസ്ക്ടോപിനു സമാനമായ ‘റേസർ ബ്ളേഡ് പ്രോ’ എന്ന ലാപ്ടോപ് . 2160×3840 പിക്സൽ റെസലൂഷ്യനുള്ള 17.3 ഇഞ്ച് ഫോർ കെ ഇഗ്സോ ടച്ച് സ്ക്രീൻ ഡിസ്പ്ലേ . എൻവിഡിയയുടെ ജി സിങ്ക് സാങ്കേതികവിദ്യ . റേസർ ബ്ലേഡ് പ്രോയുടെ പ്രത്യേകതകൾ ഏറെയാണ് . ബി ഡിഡിആർ 4 റാം , 512 മുതൽ രണ്ട് ടി . ബി വരെ സോളിഡ് സ്റ്റേറ്റ് ഡ്രൈവ് , എച്ച്ഡിഎംഐ പോർട്ട് , ഇതർനെറ്റ് ജാക് , യുഎസ്ബി ടൈപ്പ് സി പോർട്ട് , മൂന്ന് യുഎസ് . ബി 3.0 പോർട്ട് , എസ്ഡി കാർഡ് റീഡർ , 3.54 കിലോ ഭാരം , 22.5 എംഎം ഭാരം , 99 വാട്ട് ലിഫിയം അയൺ പോളിമർ ബാറ്ററി എന്നിവയാണ് ലാപ്ടോപ്പിന്റെ മറ്റു പ്രത്യേകതകൾ . ഇനി ഈ ലാപ്ടോപ്പിൻറെ വില കൂടി കേട്ടോളൂ . 2 . 47 ലക്ഷം രൂപയാണ് വില .


വിവാഹ ശേഷം നടി ഭാവന വെള്ളിത്തിരയിൽ നിന്നും മാറി നിൽക്കുകയാണ് . സോഷ്യൽ മീഡിയയിലും ഭാവന സാന്നിധ്യമാകാറില്ല . ഇപ്പോഴിതാ പ്രീയപ്പെട്ട കൂട്ടുകാരിക്ക് ആശംസകൾ നേർന്ന് നടി രംഗത്തെത്തിയിരിക്കുകയാണ് . നവ്യ നായർ സംവിധാനം ചെയ്ത് ചുവടുകൾ വയ്ക്കുന്ന നൃത്തശിൽപമായ ‘ചിന്നഞ്ചിരു കിളിയേ’ എന്ന ഭരതനാട്യം വീഡിയോയ്ക്കാണ് ഭാവനയുടെ ആശംസ . നവ്യയുടെ ഇൻസറ്റഗ്രാം പേജിലൂടെയാണ് ഭാവനയുടെ രംഗപ്രവേശനം . ' നവ്യ മനോഹരമായ ഒരു ഡാൻസ് വീഡിയോ ഏവർക്കുമായി സമർപ്പിച്ചിരിക്കുകയാണ് . ചിന്നഞ്ചിരു കിളിയെ എന്നാണതിൻറെ പേര് . കവിതയുടെ നൃത്താവിഷ്കാരത്തിന് എല്ലാവരുടെയും പിന്തുണ വേണം . ആത്മാർത്ഥമായി നവ്യയ്ക്ക് ആശംസകൾ നേരുന്നു ' ഭാവന പറഞ്ഞു . മഹാകവി ഭാരതീയാരുടെ ' ചിന്നചിഞ്ചിറു കിളി ' യെന്ന കാവ്യത്തിനാണ് നവ്യ നൃത്താവിഷ്കാരമൊരുക്കിയിരിക്കുന്നത് . അമ്മയും കുഞ്ഞും തമ്മിലുള്ള സ്നേഹവും അടുപ്പവുമാണ് നൃത്തത്തിൽ കാണാനാവുന്നത് . 174 കുട്ടികൾ ഓരോ ദിവസവും ഇന്ത്യയിൽ കടത്തിക്കൊണ്ടു പോകപ്പെടുന്നു . 80 , 000 കുഞ്ഞുങ്ങളെ മനുഷ്യക്കടത്തിൻറെ ഭാഗമായി കാണാതാകുന്നു . ഇതിൽ വളരെ കുറച്ച് കുഞ്ഞുങ്ങൾ മാത്രമാണ് അമ്മമാരുടെ അടുത്ത് തിരികെയെത്തുന്നത് . ഇത് അങ്ങനെ കാണാതായി പോകുന്ന , അകന്നുപോകുന്ന കുഞ്ഞുങ്ങളുടെ അമ്മമാർക്കായുള്ള പ്രാർത്ഥനയാണ് എന്നാണ് നവ്യാ നായരുടെ നൃത്താവിഷ്കാരത്തിൻറെ തുടക്കത്തിൽ പറയുന്നത് . തുടർന്ന് അമ്മയും കുഞ്ഞും തമ്മിലുള്ള സ്നേഹത്തിൻറേയും കുസൃതിയുടേയും നിമിഷങ്ങളും , പിന്നീട് , കുഞ്ഞിനെ കാണാതെ പോകുന്ന ഒരു അമ്മയുടെ വേദനയുമാണ് നൃത്തരൂപത്തിൽ അവതരിപ്പിച്ചിരിക്കുന്നത് . നവ്യാ നായർ തന്നെയാണ് നൃത്താവിഷ്കാരം സംവിധാനം ചെയ്തിരിക്കുന്നത് . ഗുരു മനു എന്നറിയപ്പെടുന്ന മനു മാസ്റ്ററാണ് നൃത്തസംവിധാനം . കാർത്തിക വൈദ്യ നാഥനാണ് ആലാപനം . പ്രശാന്ത് രവീന്ദ്രൻ ഛായാഗ്രഹണം നിർവഹിച്ചിരിക്കുന്നു . നിർമ്മാണം ജിമ്മി റെനോൾഡ്സ് ആണ് .


എയർ കണ്ടീഷൻ പ്രവർത്തന രഹിതമായ കോച്ചിൽ ദുരിതയാത്ര ചെയ്യേണ്ടിവന്ന യാത്രക്കാരന് നഷ് ടപരിഹാരം നൽകാൻ ഉത്തരവ് . കർണാടക ഉപഭോക്തൃ തർക്ക പരിഹാര കമീഷനാണ് യാത്രക്കാരന്റെ പരാതിയിൽ , നഷ് ടപരിഹാരമായി 12,000 രൂപ ദക്ഷിണ പശ് ചിമ റെയിൽവെ നഷ് ടപരിഹാരമായി നൽകണമെന്ന് ഉത്തരവിട്ടത് . ടിക്കറ്റ് തുക തിരികെ നൽകാനും ഉത്തരവിട്ടിട്ടുണ്ട് . രണ്ട് വർഷത്തിലേറെ നീണ്ട നിയമപോരാട്ടത്തിലൂടെ മൈസൂർ സ്വദേശിയായ 58കാരൻ ഡോ . എസ് . ശേഖർ എന്ന യാത്രക്കാരനാണ് റെയിൽവെക്ക് ‘പണി’ കൊടുത്തത് . 2015 മാർച്ച് ഒമ്പതിന് ടിപ്പു സൂപ്പർ എക്സ്പ്രസിൽ ബംഗളുരുവിൽ നിന്ന് മൈസൂരിലേക്ക് യാത്ര ചെയ് തപ്പോഴായിരുന്നു ശേഖറിന് ദുരനുഭവം നേരിട്ടത് . മൂന്ന് മണിക്കൂർ ദൈർഘ്യമുള്ള യാത്രയിൽ ശേഖറിന് ലഭിച്ച സി1 കോച്ചിൽ എ . സി പ്രവർത്തിക്കുന്നുണ്ടായിരുന്നില്ല . ഉടൻ തന്നെ ഇദ്ദേഹം ട്രെയിനിലെ എ . സി മെക്കാനിക്കിനോട് പരാതി പ്പെട്ടു . തകരാർ കണ്ടുപിടിക്കാനുള്ള മെക്കാനി ക്കി ന്റെ ശ്രമം പരാജയപ്പെട്ടു . ഇതെ തുടർന്ന് പരാതിക്കാരൻ ടിക്കറ്റി ന്റെ പണം തിരികെ ആവശ്യപ്പെട്ട് പരാതി നൽകി . പരാതിക്കാരൻ ജില്ലാ ഉപഭോക് തൃ ഫോറത്തെയും സമീപിച്ചു . എന്നാൽ ദർവാഡ് മുതൽ ബംഗളുരു വരെ എ . സി പ്രവർത്തിച്ചിരുന്നുവെന്നും ദീർഘനേരം പ്രവർത്തിച്ചതുകാരണം പ്രവർത്തനരഹിതമായതാണെന്നും കുറഞ്ഞ സമയം കൊണ്ട് പ്രശ് നം കണ്ടെത്താൻ കഴിഞ്ഞില്ലെന്നുമായിരുന്നു റെയിൽവെയുടെ വിശദീകരണം .


ഇന്നത്തെ യുവത്വത്തിൻറെ ഏറ്റവും വലിയ പ്രശ്നങ്ങളിൽ ഒന്ന് എന്താണ് , ഫോണിലെ ബാറ്ററി തന്നെ . ബാ റ്റ റി ഫു ൾ ചാ ർ ജി ലെ ത്താ ൻ മ ണി ക്കൂ റു ക ൾ പി ടി ക്കു മെ ന്ന തി നാ ൽ പ ല പ്പോ ഴും ഇത് വലിയ പ്രശ്നമാണ് . എ ന്നാ ൽ ഫോ ൺ ബാ റ്റ റി ചാ ർ ജ് ചെ യ്യാ ൻ മ ണി ക്കൂ റു ക ൾ കാ ത്തി രു ന്ന നാ ളു ക ൾ ക്ക് വി രാ മ മാ യെ ന്ന സൂ ച ന ക ളാ ണ് ശാ സ്ത്ര ലോ കം ന ൽ കു ന്ന ത് . അ മേ രി ക്ക യി ലു ള്ള ഡ്രെ ക്സ ൽ സ ർ വ ക ലാ ശാ ല യി ലെ ശാ സ്ത്ര ജ്ഞ രാ ണ് മി ന്ന ൽ വേ ഗ ത്തി ൽ ബാ റ്റ റി ക ൾ ചാ ർ ജ് ചെ യ്യു ന്ന തി നു സ ഹാ യി ക്കു ന്ന " എം ക്സീ ൻ ’പ ദാ ർ ഥം ക ണ്ടെ ത്തി യി രി ക്കു ന്ന ത് . നി ല വി ലു ള്ള ബാ റ്റ റി ക ളി ൽ അ യ ണു ക ളു ടെ സ ഞ്ചാ ര ത്തി നു ള്ള വ ഴി ക ൾ പ രി മി ത മാ ണ് . അ തി നാ ൽ ത ന്നെ ഉൌ ർ ജം സം ഭ രി ക്കു ന്ന ഇ ല ക്ട്രോ ഡു ക ളി ലെ ത്താ ൻ അ യ ണു ക ൾ ക്ക് കൂ ടു ത ൽ സ മ യം വേ ണ്ടി വ രും . ഇ തു മൂ ല മാ ണ് ചാ ർ ജിം ഗ് വൈ കു ന്ന തും . എ ന്നാ ൽ എം ക്സീ ൻ പ ദാ ർ ഥം ബാ റ്റ റി ക ളി ൽ ഉ പ യോ ഗി ച്ചാ ൽ അ യ ണു ക ളു ടെ സ ഞ്ചാ ര ത്തി ന് നി ര വ ധി വ ഴി ക ൾ ത റ ക്കു മെ ന്നാ ണ് ശാ സ്ത്ര ജ്ഞ രു ടെ വാ ദം . ഇ തി ലൂ ടെ ബാ റ്റ റി ഫു ൾ ചാ ർ ജ്ചെ യ്യു ന്ന തി ന് കേ വ ലം ഒ രു സെ ക്ക ൻറ് സ മ യ മേ വേ ണ്ടി വ രി ക യു ള്ളു വെ ന്നും ശാ സ്ത്ര ജ്ഞ മാ ർ അ വ കാ ശ പ്പെ ട്ടു .


ടാറ്റാ ഗ്രൂപ്പ് സിങ്കപ്പൂർ എയർലൈനുമായി ചേർന്ന് സംയുക്തമായി ആരംഭിയ്ക്കുന്ന എയർലൈൻ സർവ്വീസുകൾക്ക് 2014 മെയ് മാസത്തോടെ തുടക്കമാകും . ടാറ്റാ - സിങ്കപ്പൂർ എയർലൈൻസ് ചെയർമാൻ പ്രസാദ് മേനോനാണ് ഇക്കാര്യം പറഞ്ഞത് . സിവിൽ വ്യോമയാന മന്ത്രി അജിത് സിംഗുമായി നടത്തിയ ചർച്ച വിജയിച്ച സാഹചര്യത്തിലാണ് പുതിയ വിമാന സർവ്വീസ് ആരംഭിയ്ക്കുന്നത് . ടാറ്റാ ഗ്രൂപ്പിന്റെ മുൻ ചെയർമാൻ രത്തൻ ടാറ്റയും സിങ്കപ്പൂർ എയർലൈൻസ് മേധാവി ഗോഹ് ചൂൻ പോങും ഒക്ടോബർ 25 ന് അജിത് സിംഗുമായി ചർച്ച നടത്തിയിരുന്നു . നാൽപ്പത്തഞ്ച് മിനുട്ടോളം നീണ്ട് നിന്ന ചർച്ചയ്ക്കൊടുവിലാണ് തീരുമാനം ഉണ്ടായത് . എയർലൈൻ സർവ്വീസ് ആരംഭിയ്ക്കുന്നതിന് കമ്പനി ഹാജരാക്കിയ രേഖകളിൽ തൃപ്തനാണെന്നും അതിനാലാണ് പദ്ധതിയ്ക്ക് സർക്കാർ അംഗീകാരം നൽകിയതെന്നും അജിത് സിംഗ് പറഞ്ഞു . കഴിഞ്ഞമാസം ഇരു കമ്പനികളും 100മില്ല്യൺ ഡോളറിൻരെ കരാറിൽ ഒപ്പുവച്ചിരുന്നു . അതിന് ശേഷമാണ് ഫോറിൻ ഇൻവെസ്റ്റ്മെന്റ് പ്രൊമോഷൻ ബോർഡ് ( എഫ്ഐപിബി ) യുടെ അനുമതി തേടിയത് . വ്യാഴാഴ്ച എഫ്ഐപിബി പദ്ധതിയ്ക്ക് അംഗീകാരം നൽകി . മലേഷ്യൻ കമ്പനിയുമായി ചേർന്ന് മറ്റൊരു വിമാന സർവ്വീസിന് കൂടി ടാറ്റാ സൺസ് കരാർ ഒപ്പിട്ടിരുന്നു . ഇത് മൂന്നാം തവണയാണ് സിങ്കപ്പൂർ എയർലൈൻസ് അതോറിറ്റിയുമായി ചേർന്ന് വിമാന സർവ്വീസ് ആരംഭിയ്ക്കുന്നതിന ്ടാറ്റ ശ്രമിയ്ക്കുന്നത് . എയർ ഇന്ത്യയുടെ സ്വകാര്യ വത്ക്കരണത്തെ ടാറ്റ പ്രതീക്ഷയോടെയാണ് നോക്കിക്കാണുന്നതെന്നും അധികൃതർ വ്യക്തമാക്കി .


മലയാളികളുടെ മനസ്സ് കീഴടക്കിയ കലാഭവൻ മണിയുടെ ജീവിതം സിനിമയാകുന്നു . ചാലക്കുടിക്കാരൻ ചങ്ങാതി എന്ന് പേരിട്ട സിനിമ സംവിധാനം ചെയ്യുന്നത് വിനയനാണ് . കലാഭവൻ മണിയെ സ്നേഹിക്കുന്നവർക്കുള്ള സമർപ്പണമാണ് ഈ സിനിമയെന്ന് വിനയൻ പറഞ്ഞു . കലാഭവൻ മണിയുടെ ജീവിതത്തിൽ നിന്ന് പ്രചോദനം ഉൾക്കൊണ്ട് നിർമ്മിക്കുന്ന ചിത്രമാണെന്നും വിനയൻ പറയുന്നു . സമൂഹത്തിന്റെ അടിസ്ഥാന വർഗത്തിൽ ജനിച്ച് സിനിമയുടെ ലോകത്തേക്ക് കഴിവ് കൊണ്ടുമാത്രം പിടിച്ചു നിന്ന നടനാണ് മണി . അഭിനയത്തോടൊപ്പം നാടൻ പാട്ടും ജനകീയമാക്കി . അവൻറെ കറുപ്പ് നിറം സിനിമാ രംഗത്തെ പലരിൽ നിന്നും അകറ്റി . എന്നിട്ടും തൻറെ പ്രയത്നത്താൽ പ്രേക്ഷകരുടെ ഇഷ്ടതാരമായി മാറി . അവസാനം ഒരു ദുരന്തനാടകത്തിൻറെ കഥാപാത്രമായി അരങ്ങൊഴിഞ്ഞു . അങ്ങനെയാണ് ഈ ചിത്രത്തിൻറെ കഥ കടന്നുപോകുന്നത് . പുതുമുഖം താരം രാജാമണിയാണ് ചിത്രത്തിലെ നായകൻ . ചിത്രത്തിൻറെ പൂജാ ചടങ്ങിൽ മമ്മൂട്ടി വിശിഷ്ടാതിഥിയാകും .


കുറഞ്ഞ വിലയിൽ മികച്ച സവിശേഷതകൾ എന്നതാണ് ഷവോമി ഫോണുകളുടെ മുഖമുദ്ര . ഷവോമി വിപണിയിൽ തരംഗം തീർത്തതും ഇക്കാരണങ്ങൾ കൊണ്ടു തന്നെയായിരുന്നു . ഇപ്പോഴിതാ മികച്ച വിലയിൽ നിരവധി സവിശേഷതകളുമായി ഷവോമിയുടെ മുന്ന് മോഡലുകൾ വിപണിയിലെത്തുകയാമ് . റെഡ്മീ 6 സീരിസാണ് ഇന്ത്യൻ വിപണിയിലടക്കം എത്തുന്നത് . ദേശ് കി നായ സ്മാർട്ട്ഫോൺ എന്ന ടാഗുമായി എത്തുന്ന ഫോൺ വിപണിയിൽ തരംഗമാകും എന്നാണ് ഷവോമിയുടെ പ്രതീക്ഷ . റെഡ്മീ 6 , റെഡ്മീ 6എ , റെഡ്മീ 6 പ്രോ എന്നിവയാണ് ഈ ഫോണിൻറെ വെരിയെൻറുകൾ . 5 . 45 ഇഞ്ച് വലിപ്പത്തിലുള്ള എച്ച്ഡി പ്ലസ് ഡിസ്പ്ലേയാണ് ഷവോമി റെഡ്മീ 6എയ്ക്ക് ഉണ്ടാകുക . ഇതിൻറെ റെസല്യൂഷൻ 1440X720 ആയിരിക്കും . 18 : 9 അനുപാതത്തിലായിരിക്കും സ്ക്രീൻ . ഹെലിയോ A22 ആയിരിക്കും പ്രൊസസർ . 13എംബി പിൻ ക്യാമറയും 5എംബി സെൽഫി ക്യാമറയുമാണ് പ്രതീക്ഷിക്കുന്നത് . 2ജിബി റാമുള്ള ഫോണിന് 16ജിബി ആയിരിക്കും കുറഞ്ഞ സംഭരണശേഷി . 6500ൽ താഴെയായിരിക്കും ഫോണിൻറെ വില . 3ജിബി റാമുള്ള ഷവോമീ റെഡ്മീ6ന് 10,000 രൂപയിൽ താഴെയായിരിക്കും വില . 4ജിബി റാമും 64ജിബി സംഭരണശേഷിയുമുള്ള മോഡലിന് വില കൂടുതൽ നൽകേണ്ടിവരും . ഈ സീരിസിലെ ഏറ്റവും വലിയ മാറ്റങ്ങളിലൊന്ന് റെഡ്മി 6ന് ഇരട്ട പിൻക്യാമറാ സെറ്റ് - അപ് വന്നേക്കും എന്നതാണ് . 12എംബി + 5എംബി ആയിരിക്കും പിൻ ക്യാമറ . മുന്നിലും 5എംബി ക്യാമറ പ്രതീക്ഷിക്കുന്നു . റെഡ്മി 6Aയെക്കാൾ മെച്ചപ്പെട്ട സ്ക്രീനും , പ്രൊസസറും ഈ മോഡലിന് ഉണ്ടായിരിക്കും . ഈ സീരിസിലെ താരമാണ് റെഡ്മി 6 പ്രോ . തുടക്ക മോഡലിന്റെ വില 12,500 രൂപയ്ക്കു മുകളിലായിരിക്കുമെന്നാണ് കരുതുന്നത് . 12എംബി + 5എംബി ഇരട്ട പിൻ ക്യാമറാ സെറ്റ് - അപ് തന്നെയാണ് ഇതിനും . മുന്നിൽ 5എംബി സെൽഫി ക്യാമറയും പിടിപ്പിച്ചിരിക്കും . ആർട്ടിഫിഷ്യൽ ഇന്റലിജൻസ് പോർട്രെയ്റ്റ് മോഡും എച്ഡിആറുമാണ് മറ്റു ഫീച്ചറുകൾ . 8 കോറുള്ള സ്നാപ്ഡ്രാഗൺ 625ആയിരിക്കും ഇതിന്റെ പ്രോസസറത്രെ . 3ജിബി / 4ജിബി റാമുകളുള്ള രണ്ടു വേർഷനുകൾ പ്രതീക്ഷിക്കുന്നു . 5 . 84 - ഇഞ്ച് ഫുൾ എച്ഡി പ്ലസ് ഡിസ്പ്ലെയായിരിക്കും ഇതിന് . 19 : 9 അനുപാതത്തിൽ ആയിരിക്കും ഡിസ്പ്ലെ . മുൻക്യാമറാ സെറ്റ് - അപിനായി സ്ക്രീനിൽ നോച്ചും സജീകരിച്ചിട്ടുണ്ട് . 4000 mAh ബാറ്ററിയായിരിക്കും ഇതിന് . ഓൺലൈൻ ഷോപ്പിംഗ് വെബ് സൈറ്റ് ആയ ആമസോൺ കൂടാതെ mi . com എന്നി വെബ് സൈറ്റുകളിൽ പ്രീ ബുക്കിംഗ് നടത്തുവാൻ സാധിക്കും .


ജി . എസ് . ടി . സംവിധാനം കാര്യക്ഷമമാക്കുന്നതിനുള്ള പ്രത്യേക സോഫ്റ്റ്വെയർ മൂന്നു മാസത്തിനകം നിലവിൽ വരുമെന്ന് ധനമന്ത്രി തോമസ് ഐസക് പറഞ്ഞു . സെപ്തംബർ വരെയുള്ള പിഴ ഈടാക്കാതിരിക്കാൻ കേന്ദ്രത്തോട് ആവശ്യപ്പെട്ടിട്ടുണ്ടെന്നും . എണ്ണ വിലയിൽ സംസ്ഥാന നികുതി കുറയ്ക്കില്ലെന്നും തോമസ് ഐസക് മലപ്പുറത്ത് പറഞ്ഞു . കേരള പത്രപ്രവർത്തക യൂണിയൻ സംസ്ഥാന സമ്മേളനത്തിൻറെ ഭാഗമായി മലപ്പുറത്ത് സംഘടിപ്പിച്ച പുത്തൻ സാമ്പത്തിക പരിഷ്കാരവും കേരളവും എന്ന വിഷയത്തിൽ ചർച്ചക്കിടെയാണ് ധനമന്ത്രി ജി . എസ് . ടിയിൽ നിലപാട് വ്യക്തമാക്കിയത് . ആശയക്കുഴപ്പങ്ങളും ബുദ്ധിമുട്ടുകളും ഒഴിവാക്കാനുള്ള സംവിധാനം സംസ്ഥാനം ഒരുക്കുമെന്നും അദ്ദേഹം പറഞ്ഞു . ജി . എസ് . ടി സംബന്ധിച്ച സംശയങ്ങൾ തീർക്കാൻ താഴേത്തലത്തിൽ ഹെൽപ് ഡെസ്കുകൾ ആരംഭിക്കും . പെട്രോളിയം നികുതി കേന്ദ്രം കുറയ്ക്കാതെ കേരളം കുറയ്ക്കില്ലെന്നും ധനമന്ത്രി പറഞ്ഞു . പി . കെ . കുഞ്ഞാലിക്കുട്ടി എം . പി . ഉദ്ഘാടനം ചെയ്തു . മുൻ ധനമന്ത്രി കെ . ശങ്കരനാരായണൻ പങ്കെടുത്തു . വ്യാപാര വ്യവസായ മേഖലകളിൽ നിന്ന് തിരഞ്ഞെടുക്കപ്പെട്ട 50 പ്രമുഖരും ചർച്ചയുടെ ഭാഗമായി .


ഈ ജയത്തോടെ 11 കളികളിൽ 12 പോയിന്റായി മുംബൈ നാലാം സ്ഥാനത്തേക്ക് ഉയർന്നു . ഒപ്പം പ്ലേ ഓഫ് സാധ്യതയും നിലനിർത്തിയിട്ടുണ്ട് . അതേസമയം മുംബൈയ്ക്കെതിരെ തോറ്റതോടെ ആർസിബിയുടെ പ്ലേ ഓഫ് സാധ്യതയ്ക്ക് മങ്ങലേറ്റു . 10 കളികളിൽ എട്ടു പോയിന്റുള്ള ആർസിബി ആറാം സ്ഥാനത്താണ് . സ്കോർ - ആർസിബി 20 ഓവറിൽ നാലിന് 151 & മുംബൈ ഇന്ത്യൻസ് 18.4 ഓവറിൽ നാലിന് 153 പുറത്താകാതെ 35 റൺസെടുത്ത പൊള്ളാർഡും 29 റൺസെടുത്ത ജോസ് ബട്ട്ലറും ചേർന്ന സഖ്യമാണ് മുംബൈയ്ക്ക് അനായസ ജയമൊരുക്കിയത് . 11 പന്തിൽ മൂന്നു സിക്സറും ഒരു ബൌണ്ടറിയും ഉൾപ്പടെയാണ് ബട്ട്ലർ 29 റൺസെടുത്തത് . ഇരുവരും ചേർന്ന് വേർപിരിയാത്ത അഞ്ചാം വിക്കറ്റിൽ 21 പന്തിൽ 55 റൺസാണ് കൂട്ടിച്ചേർത്തത് . നേരത്തെ അമ്പാട്ടി റായിഡു 44 റൺസെടുത്ത് പുറത്തായിരുന്നു . ടോസ് നഷ്ടപ്പെട്ട് ആദ്യം ബാറ്റുചെയ്യേണ്ടിവന്ന ആർസിബിക്കുവേണ്ടി പുറത്താകാതെ 68 റൺസെടുത്ത കെ എൽ രാഹുലാണ് ടോപ് സ്കോററായത് . 13 പന്തിൽ രണ്ടു വീതം സിക്സറും ബൌണ്ടറികളും പറത്തി പുറത്താകാതെ 25 റൺസെടുത്ത കേരള താരം സച്ചിൻ ബേബിയുടെ ഇന്നിംഗ്സും ശ്രദ്ധേയമായി . വിരാട് കൊഹ്ലി ( 7 ) , ക്രിസ് ഗെയ്ൽ ( 5 ) , എബി ഡിവില്ലിയേഴ്സ് ( 24 ) , ഷെയ്ൻ വാട്ട്സൺ ( 15 ) എന്നീ വമ്പൻമാർ നിരാശപ്പെടുത്തിയതാണ് ആർസിബിക്ക് തിരിച്ചടിയായത് .


ഇന്ത്യൻ ക്രിക്കറ്റ് ടീം മുൻ നായകൻ രാഹുൽ ദ്രാവിഡിന്റെ ബോധവൽക്കരണത്തോടെയുള്ള പുകയിലയ്ക്കെതിരെയുള്ള വൻമതിൽ പരസ്യം തിയറ്ററുകളിൽ നിന്ന് ഔട്ടാകുന്നു . രാഹുൽ ദ്രാവിഡിന്റെ സംഭാഷണത്തോടെയുള്ള പരസ്യങ്ങൾക്ക് പകരം പുതിയ പരസ്യങ്ങളാവും ഡിസംബർ ഒന്നുമുതൽ തിയറ്ററുകളിൽ പ്രദർശിപ്പിക്കുക . ' പുകയില നിങ്ങൾക്കുണ്ടാക്കുന്ന ദൂഷ്യങ്ങൾ ' , ' സുനിത ' എന്നീ പരസ്യങ്ങളാവും രാഹുൽ ദ്രാവിഡിന്റെ വൻമതിൽ പരസ്യത്തിന് പകരം തിയറ്ററുകളിൽ എത്തുക . കേന്ദ്ര ആരോഗ്യ മന്ത്രാലയത്തിന്റെ നിർദേശപ്രകാരമാണ് തീരുമാനം . ശ്വാസകോശം ഒരു സ്പോഞ്ച് പോലയാണ് എന്ന ഹിറ്റ് പരസ്യം മാറ്റിയാണു ആരോഗ്യ മന്ത്രാലയം ദ്രാവിഡിന്റെ പുതിയ പരസ്യം കൊണ്ടുവന്നത് . ഈ നഗരത്തിനിതെന്തുപറ്റി , ചിലയിടത്തു പുക , ചിലയിടത്തു ചാരം എന്ന പരസ്യവും ഹിറ്റായിരുന്നു . സമൂഹമാധ്യമങ്ങളിലെ ട്രോളന്മാർക്ക് വിവിധ വിഷയങ്ങളിൽ ആഘോഷിക്കാൻ ഈ പരസ്യങ്ങൾ മാധ്യമമായിരുന്നു . നന്നായി ബാറ്റ് ചെയ്യുമ്പോൾ റണ്ണൌട്ടാകേണ്ടി വരുന്നത് എന്തൊരു കഷ്ടമാണ് . സ്ലിപ്പിൽ നിൽക്കുമ്പോൾ ക്യാച്ച് മിസാവില്ലെന്ന് ഉറപ്പു വരുത്തേണ്ടത് എന്റെ കടമയാണ് . അല്ലെങ്കിൽ എന്റെ ടീമിനു മുഴുവൻ പരാജയം ഏറ്റുവാങ്ങേണ്ടി വന്നേക്കാം . പുകയിലയുടെ ഏതു തരത്തിലുള്ള ഉപയോഗവും മാരകമാണ് . ഞാൻ പുകയില ഉപയോഗിക്കുന്നില്ല . അതിനാൽ നിങ്ങളും പുകവലിക്കുകയോ പുകയില ഉപയോഗിക്കുകയോ ചെയ്ത് ജീവിതം പാഴാക്കരുതെന്ന രാഹുൽ ദ്രാവിഡിന്റെ സംഭാഷണത്തിന് മികച്ച പ്രതികരണമായിരുന്നു ലഭിച്ചത് .


ജയസൂര്യ നായകനാകുന്ന പ്രേതത്തിന്റെ ട്രെയിലർ പുറത്തുവിട്ടു . മെന്റലിസ്റ്റായിട്ടാണ് ജയസൂര്യ ചിത്രത്തിൽ അഭിനയിക്കുന്നത് . മൊട്ടയിടിച്ച് താടി നീട്ടിയിട്ടുള്ള ഗെറ്റിപ്പിലാണ് ജയസൂര്യ ചിത്രത്തിൽ . രഞ്ജിത് ശങ്കർ ആണ് ചിത്രം സംവിധാനം ചെയ്യുന്നത് . സു സു സുധി വാത്മീകം എന്ന ഹിറ്റ് ചിത്രത്തിനു ശേഷം ഇരുവരും ഒന്നിക്കുന്നുവെന്ന പ്രത്യേകതയോടെയാണ് പ്രേതം എത്തുന്നത് . അജു വർഗീസ് , ജി പി , ഹരീഷ് പേരടി , സുനിൽ സുഗദ , ശ്രുതി രാമചന്ദ്രൻ എന്നിവരും ചിത്രത്തിലുണ്ട് . ആനന്ദ് മധുസൂദനാണ് ചിതത്തിന്റെ സംഗീതസംവിധാനം നിർവഹിച്ചിരിക്കുന്നത് . ജീത്തു ദാമോദർ ആണ് ഛായാഗ്രാഹകൻ .


കേരള ബ്ലാസ്റ്റേഴ്സ് ആരാധകർക്ക് സന്തോഷ വാർത്തയുമായി സ്പാനീഷ് സൂപ്പർ മിഡ് ഫീൾഡർ വിക്ടർ പുൾഗ . ഒരു സീസണിൻറെ ഇടവേളയ്ക്ക് ശേഷം മഞ്ഞക്കുപ്പായത്തിൽ മടങ്ങിയെത്തിയ പുൾഗ അടുത്ത മത്സത്തിൽ കളിച്ചേക്കും . സീസണിൻറെ അവസാന നിമിഷം ബ്ലാസ്റ്റേഴ്സ് ടീമിലെത്തിച്ച സൂപ്പർ താരം കഴിഞ്ഞ മത്സരങ്ങളിൽ കളിച്ചിരുന്നില്ല . കഴിഞ്ഞ ആഴ്ച്ചയിൽ പൂർണസജ്ജനായിരുന്നില്ലെന്നും ഇപ്പോൾ മത്സരങ്ങൾക്കായി തയ്യാറെടുത്തതായും പുൾഗ പറഞ്ഞു . ടീമിനായി കരിയറിലെ മികച്ച പ്രകടനം പുറത്തെടുക്കാനാകുമെന്ന് പുൾഗ ആത്മവിശ്വാസം പ്രകടിപ്പിച്ചു . വിസ നേരത്തെ ലഭിച്ചിരുന്നെങ്കിൽ ഡൽഹിക്കെതിരായ കളിയിൽ തന്നെ മൈതാനത്ത് കാണാമായിരുന്നു . പോയിൻറ് പട്ടികയിൽ ടീം മൂന്നിലല്ലെങ്കിലും സ്റ്റേഡിയത്തിൽ തിങ്ങിനിറഞ്ഞ മഞ്ഞപ്പട ആരാധകരെ കാണാനാകുന്നത് ആവേശം പകരുന്നു . താരമെന്ന നിലയിൽ കരിയറിലെ മികച്ച അനുഭവം തനിക്ക് ലഭിച്ചത് ബ്ലാസ്റ്റേഴ്സിലാണ് . അതാനാൽ പ്രിയ ടീമിൽ തിരിച്ചെത്താനായതിൽ സന്തോഷവാനാണെന്നും പുൾഗ പറഞ്ഞു . 17 - ാം തിയ്യതി നോർത്ത് ഈസ്റ്റ് യുണൈറ്റെഡിനെതിരെ നടക്കുന്ന മത്സരത്തിൽ പുൾഗയെ പരിശീലകൻ ഡേവിഡ് ജെയിംസ് കളത്തിലിറക്കുമെന്നാണ് പ്രതീക്ഷിക്കുന്നത് . 2014 - 15 സീസണിൽ ബ്ലാസ്റ്റേഴ്സിനായ 15 മത്സരളിൽ ജഴ്സിയണിഞ്ഞ പുൾഗ ഒരു ഗോൾ നേടിയിരുന്നു .


ലവകുശയിലെ പുതിയ ഗാനം പുറത്തിറങ്ങി . എന്റെ കയ്യിൽ ഒന്നൂല്ല , എന്റെ കൂടെ ആരൂല്ല എന്നു തുടങ്ങുന്ന ഗാനമാണ് പുറത്തുവിട്ടത് . നടൻ നീരജ് മാധവ് ആദ്യമായി തിരക്കഥയെഴുതുന്ന ചിത്രമാണ് ലവ കുശ . ഗോപി സുന്ദർ സംഗീതം പകർന്നിരിക്കുന്ന ചിത്രത്തിന് വരികൾ എഴുതിയിരിക്കുന്നത് അതുൽ പി എമ്മാണ് . ചിത്രം കോമഡി എന്റർടെയ്നറാണ് . ദീപ്തി സതിയാണ് നായികയായി എത്തുന്നത് . ബിജു മേനോൻ , അജു വർഗീസ് മണിയൻപിള്ള രാജു , ഹരീഷ് കണാരൻ , ബാല തുടങ്ങിയവരും പ്രധാന വേഷങ്ങളിലെത്തുന്നു . നീ കോ ഞാ എന്ന ചിത്രത്തിന് ശേഷം ഗിരീഷ് മനോ സംവിധാനം ചെയ്യുന്ന ചിത്രമാണ് . കൊളംബോ , ചെന്നൈ , പാലക്കാട് , കൊച്ചി എന്നിവിടങ്ങളിലാണ് ചിത്രത്തിന്റെ പ്രധാന ലൊക്കേഷൻ . പ്രകാശ് വേലായുധം ആണ് ഛായാഗ്രാഹകൻ .


സംസ്ഥാന സർക്കാർ ജില്ലാ ബാങ്കുകളിൽ നിന്ന് ഒഴിവാക്കിയ വായ്പ ഇതര സഹകരണ സംഘങ്ങൾക്കും രൂപീകരിക്കാൻ പോകുന്ന കേരള ബാങ്കിൽ അംഗത്വം വേണമെന്ന് നബർഡ് ആവശ്യപ്പെട്ടു . ബാങ്ക് ബോർഡിൽ ഇതിനായി നിശ്ചിത ശതമാനം സീറ്റുകൾ നീക്കിവയ്ക്കണമെന്നാണ് നബാർഡ് മുന്നോട്ടുവച്ച നിർദ്ദേശം . ഇക്കാര്യങ്ങൾ വിശദമാക്കി കഴിഞ്ഞ ദിവസം നബാർഡ് ചീഫ് ജനറൽ മാനേജർ സഹകരണ സെക്രട്ടറിക്ക് കത്ത് നൽകി . സംസ്ഥാനത്തെ 1,600 പ്രാഥമിക സഹകരണ സംഘങ്ങൾക്ക് പുറമേ പതിനായിരത്തിലധികം വായ്പ ഇതര സംഘങ്ങൾക്ക് ജില്ലാ സഹകരണ ബാങ്കിൽ വോട്ടവകാശം ഉണ്ടായിരുന്നു . ഇടത് സർക്കാർ അധികാരത്തിൽ വന്നതോടെ ഇവരുടെ വോട്ടവകാശം റദ്ദാക്കി കേരള ബാങ്ക് രൂപീകരണത്തിനായി ജില്ലാ ബാങ്കുകളെ അഡ്മിനിസ്ട്രേറ്റർ ഭരണത്തിന് കീഴിലാക്കിയിരുന്നു . നബാർഡിൻറെ പുതിയ നിർദ്ദേശത്തോടെ കേരള ബാങ്ക് പ്രമേയം പാസാക്കുന്നത് പ്രതിസന്ധിയിലാകും . കേരള ബാങ്കിലേക്ക് ജില്ലാ സഹകരണ ബാങ്കുകളെ ലയിപ്പിക്കുന്നതിന് കേവല ഭൂരിപക്ഷത്തിൽ പ്രമേയം പാസാക്കേണ്ടതുണ്ട് . എന്നാൽ , സംസ്ഥാനത്തെ ഭൂരിപക്ഷം വായ്പ ഇതര സംഘങ്ങളും യുഡിഎഫ് അനുകൂല സംഘടനകളുടെ നിയന്ത്രണത്തിലായതിനാൽ ജില്ലാ ബാങ്കുകളിൽ അവതരിപ്പിക്കുന്ന പ്രമേയം പാസാകാൻ ബുദ്ധിമുട്ട് നേരിടും .